
Jau 1922 metais buvau išvertęs į lietuvių kalbą bent du trečdaliu šios 
V. Syrokomlės knygos. Tačiau rankraščiai gulėjo niekieno nenaudojami. 
Tiktai dabar prof. Dovydaitis paskatino mane tą vertimą baigti ir atiduoti 
jį „Kosmui“, kuris ketino minėti kelintas ten nenuilstamo Lietuvos vandenų 
tyrinėtojo, prof. Kolupailos, sukaktuves. Malonu ir man tuo trupu¬ 
čiuku prisidėti prof. Kolupailai pagerbti. Mudu riša sena pažintis: prieš 
trisdešimt metų sėdėjova drauge ant vieno suolo Mintaujos gimnazijoje. 

Čia išverstos knygos antraštė yra tokia: „N i e m e n o d zrodel 
d o u j s c i a. Pamiętnik podrožy žeglarza Litewską wiciną z Kowna do 
Krolewca zredagowany i przerobiony, przez Wladyslawa Syrokom- 
lę. Wilno. Nakladem A. Assa, księgarza. Czcionkami J. Blumowicza 
1861“. 

Dabarties akimis žiūrint, V. Syrokomlės veikalas yra gerokai pase¬ 
nęs, nes rašytas 1860 m. Pasenusi taip pat autoriaus pažiūra į Lietuvą ir 
lietuvius. Lietuva ir Lenkija jam tėra viena valstybė, taip pat lietuviai ir 
lenkai — vienos bendros tėvynės piliečiai. Tačiau, kas tikrai nesenstančio 
yra toje knygoje, tai — begalinis, nepaprastai gilus prisirišimas prie Lietu¬ 
vos ir visų jos kraštų. Autorius tikrai gali eiti pavyzdžiu ir šių dienų lietu¬ 
viui, kaip reikia mylėti ir gerbti savo kraštą. Be to, iš to veikalo galima 
susidaryti vaizdą, kaip atrodė gyvenamos panemunių vietos prieš 60—100 
metų. 

Deja, gražių šios knygos poezijų vertimo padaryti nepajėgiau. 

Visiems padėjusiems man savo patarimais reiškiu padėką. 

1932. V. 4. K. Bizauskas . t 



Autoriaus įžangos žodis. 

„Gerbk savo Tėvą ir savo Motiną“, sako vienas švenčiausių neat¬ 
šaukiamų įsakymų. 

Tatai privalom Dievui ir visuomenei, grynai šeimynine prasme imant. 
Platesne reikšme, mūsų tėvas yra Dievas, mūsų motina — žemė, kurioje 
esame užgimę. Šiuo atveju meilė yra ne vien tik įsakytas, bet ir įgimtas 
jausmas. 

Kas gi Tavęs, Dieve galingasai, nemylėtų Tavo veikaluose, neišse¬ 
miamą gėrybėse? Kas gi nepralietų kraujo už Tave, Motina — gimtoji 
žeme? Čia meilės ir pasiaukojimo jausmas nėra net nuopelnas, — jis tėra 
paprasta pareiga. 

Visuomet man atrodė, kad negalima pamilti Motinos — gimtosios 
žemės, gerai nepažinus viso jos veido. Išmokti žiūrėt į kibirkštį, kuri žėri 
jos akyse, verkti ašaromis, kurios riedėjo ar galėjo riedėti per jos skruo¬ 
stus, net su meile skaityti raukšles garbingame jos veide, — tai yra būtinos 
mylėjimo sąlygos. Istorijos, gamtos, etnografijos, archeologijos, geogra¬ 
fijos atžvilgiais tyrinėti mūsų gimtąją žemę, tai, rodos, būtų tiksli išvada 
to ; kas sutarta vadinti tėvynės meile. 

Nes kaip gi mylėti, kaip gi kraują lieti už tai, ko nepažįstama ir 
nesuprantama? 

Tiek tyrinėtojų su tokia šventa meile purena gimtojo krašto dirvą. 
Daug padaryta istorijai, tačiau maža, baisiai maža — mūsų geografijai. 
VincentoPolio Polnocne stoki Karpai, Balins k io ir Lipinskio 
Starožytna Polska, pagaliau dvi ar, gal, trys knygos, tai ir visos tam rei¬ 
kalui mūsų studijų versmės. 

Kaip kraujas organinės būtybės arterijose, taip krašto gyvenimas 
stipriausiai tvinksi jo upėse; o savo upių monografijų beveik neturime. 
Kiek man žinoma, pirmas tuo reikalu bandymas yra puikus, iki šiol spau¬ 
doje nepaskelbtas, grafo Konstanto Tiškevičiaus Neries aprašy¬ 
mas, padėtas Vilniaus muziejuje.* Garbus autorius, keliaudamas paprasta 
vytine, sugebėjo sugauti ir sudėti ant popieriaus) ir oro judesį, ir vilnies dre¬ 
bėjimą, ir dainos gaidą, ir pakrantės gyventojų padavimų balsą. Išmatavo 
upės gelmę, apylinkės kalnų aukštį, atkreipė dėmesio į sutiktų daiktų istorinį 
svarbumą — žodžiu, puikiai išsėmė dalyką. 


„Wilija i jei brzegi“ — išspausdinta Dresdene 187ll m. (Vert.). 

VI. Syrokomlė, Nemunas nuo versmių iki žiočių 

. v. 

To gražaus darbo pavyzdys įdrąsino mus ir šią knygą* išleisti. 

Viena stipriausių, herkulinių mūsų Lietuvos gyslų yra Nemuno upė. 
Nors neturėdami tiek medžiagos, kaip grafas Tiškevičius, nusistatėm per¬ 
bėgti Nemuną nuo jo versmių iki žiočių ir sunaudoti negyvai gulinčią me¬ 
džiagą, kuri susirinko mūsų portfelyje jau nuo keliolikos metų. Be noro 
paskelbti spaudoje, parašėme Nemuno monografiją nuo jo versmių iki 
Kauno; tasai darbas niekuomet nebūtų patekęs į spaudą, jei mums nebūtų 
į rankas pakliuvę Lietuvos keliautojo atsiminimai apie kelionę nuo Kauno į 
Karaliaučių; tie atsiminimai įgalino papildyti mūsų darbą, nurodyti Ne¬ 
muno, kaip vyriausios kai kurių mūsų Lietuvos dalių arterijos, tėkmę, net 
išskaičiuoti visus svarbesnius jo nervus: tekančias į jį antraeiles upes, 
ežerus ir upokšnius. Tais pulsais muša mūsų krašto* gyvenimas; gaila tik, 
kad mes taip maža to gyvenimo tepajėgėme sukaupti mūsų knygos lak¬ 
štuose. Silpnai tepalietėm etnografinę pusę; būtume galėję didžiuliame 
Nemuno tėkmės plote susiklausinėti istorinių legendų ir padavimų, bet 
tokie dalykai tesidaro vietoję, o mes rašėme savo knygą prie staliuko ir 
ligos palaužti. 

Antrą dalį, arba keliautojo atsiminimus, suredagavome, tikriau, vi¬ 
siškai perdirbome iš užrašų kažkokio garbaus piliečio, kuris 1829 metais 
norėjo pažaisti upeivyste ir lietuviška vytine keliavo iš Kauno į Karaliaučių. 
Iš pirmo žvilgsnio atrodytų, kad tik senas pasakas sekame, kartodami tai, 
ką garbusis bajoras buvo parašęs prieš trisdešimt metų, tačiau laivininkystė 
ant Nemuno nuo anų laikų iki mūsų dienų beveik jokių nesusilaukė page¬ 
rinimų, tat ir prieš trisdešimt metų nupieštas laivininkystės vaizdas beveik 
atitinka šiandieninį. 

Pagaliau, tie atsiminimai teikia keliaujantiems galimumo palyginti 
su tuo, kas buvo prieš trisdešimt metų; tai bus labai įdomus palikimas, kai 
garas, stumdamas laivą ar garvežį, per kelias valandas pralėks tuos plo¬ 
tus, kuriuos mūsų tėvai vos per kelias savaites tegalėjo perkeliauti. 

Spręsk, skaitytojau, kūrinį pagal vertybę, autorių pagal savo malonę, 
o tu, Zoilai, prisimink, kad ne tulžimi, bet medum reikia tepti žaizdas, kad 
ne kūju, bet mente reikia kurti altorių, kuriame tenka pastatyti mūsų šven¬ 
tąją Dievybę — mūsų kalnų ir upių jųjų mitine forma įkūnytą idėją. V. S. 

Nemuno upės monografija nuo jo 
versmių iki Kauno 



Manome, kad negalės nesudominti lietuvio skaitytojo sausa Nemuno 
upės monografija nuo jo versmių iki Kauno, kurią padėjome prieš mūsų 
suredaguotus atsiminimus keliautojo lietuviška vytine iš Kauno į Karaliau¬ 
čių. Mums atrodė būtina apimti Nemuno vaizdo pilnatį su jo topografija, 
istoriniais atsiminimais ir lengvu apibūdinimu tų kraštų, kuriais jis teka. 
Ne tik nenorėjau paįvairinti sauso miestelių, kaimų, upių, upokšnių, kalvų, 
ropų ir Nemuno prieplaukų išskaičiavimo, bet, juoba, norėčiau pirmąją šios 
knygos dalį padaryti, jei tik būtų galima, dar sausesnę, už tai gausingesnę 
smulkmenomis. Geisčiau pateikti tikslesnę panemunių gyventojų etnogra¬ 
fiją, prabėgamos žemės aprašymą geologijos ir ūkio atžvilgiais, duoti tikrą 
čionykštės prekybos charakteristiką, tiksliai aprašyti senąsias pilis, išskai¬ 
čiuoti visus ir skaitytojų akyse atkasti bent kelius piliakalnius, išmatuoti 
kalnų aukščius ir vandenų gelmes: žodžiu, atkreipti dėmesį į kiekvieną 
įdomią smulkmeną, kurių čia pilna. Tačiau to neįstengiau; kelios knygos, 
keli savi atsiminimai ir užrašai — tai buvo visa medžiaga, kurią sąžiningai 
sunaudojęs, baigiu su neužmirštamu „Naujųjų Atėnų“ autorium, kunigu 
Benediktu Chmieliovskiu: „Neužmetu čia tinklo sirenoms ir 
banginiams, neveneruoju jūrų dievaičių Neptūno ir Tetidos. bet, pamirkęs 
plunksną jūroje, aprašysiu tau, skaitytojau, Nemuną, variora et cultiora 
secutus, iš ko paimsi fundamentalinės noticijos afluenciją“. 

§ i. 

Senovės vaivadija, dabartinė Minsko gubernija, yra mūsų Nemuno 
lopšys. Ihumeno apskrityje, netoli DOLHINAVIČIŲ kaimo, iš pelkių ii 
miškų išplaukia LOSOS upė, kuri greitai praplinta iki mūsų trečios kate¬ 
gorijos plukdomųjų upių dydžio. Lengvais vingiais, beveik tiesi kaip strėlė, 
nubėgusi dvi mylias pietų linkme, staiga pasisuka j vakarus, paskui nuo 
KRUČKIŲ kaimo, pastiprinta upelio, teka į šiaurę ir vakarus net iki PE- 
SOCNOS kaimo. 


§ 2 . 

Čia, netoli PRISINKOS kaimo, iš dešinės pusės įteka į ją nedidelis, 
taip pat iš pelkių plaukiąs upelis, kuris, gal porą mylių nubėgęs ir USOS 
upės vandenų pastiprintas, vos mažu upeliu tegali būti pavadintas. 

Tai senovės Chronus, tai mūsų lietuviškasis NEMUNAS. 

Ir nors Loša yra didesnė ir jau ilgiau tekanti upė, Nemunas, jung¬ 
damas savo kuklius vandenis su jos verpetais, atima iš jos vardą suteikia 
jai savąjį ir kartu plaukia į jūras bendru Nemuno vardu. 

§ 3 . 

Vis vasaros vakarų linkme nubėgęs nepilnas dvi mylias, Nemunas 
priplaukia MOHILNOS miestelį; seniau tai buvo Pacų, o paskui Nesvyžiaus 
ordinatų nuosavybė. Mohilnoje dabar yra apie 750 gyventojų. Miestelis 
atmintinas dėl Didžiojo Lietuvos, Kunigaikščio Ringaudo laimėjimo, kai jis 
čia 1235 m. sumušė rusų Kijevo, Vladimiro ir Drucko kunigaikščius. 


§ 4. 

Už mylios tiesia linija, bet apsukęs ratą į šiaurę, beveik antra tiek 
tolio, Nemunas praeina ties MIKALOJAUČIZNOS miesteliu, taip pat Rad¬ 
vilų nuosavybe. Nėra čia nieko įdomaus, išskyrus katalikų bažnyčią, prieš 
20 metų atnaujintą. 


§ 5 . 

Vis vasaros vakarų linkme, bet labiau svirdamas į vakarus, nubėgęs 
porą mylių lengvai vingiuodamasis, Nemunas atiteka prie SVERŽENIO 
miestelio, kuris XVI amžiuje laikotarpiais priklausė Vževlevskiams, Svir- 
skiams ir kitiems, paskui Mikalojaus Kristupo Radvilos, Našlaitėliu vadi¬ 
namo, nupirktas, ir iki šiol tebesudaro Nesvyžiaus ordinacijos dalį. Turi 
mūro parapinę bažnyčią, netinkuotą ir nebaltintą, menkos statybos, kuri 
seniau priklausė kalvinams, paskui arionams, pagaliau 1588 m. to paties 
Mikalojaus Krištupo Radvilos buvo sugrąžinta katalikams. Čionykštė, bu¬ 
vusi bazilionų, šiandien pravoslavų cerkvė buvo įkurta 1511 metais, kaip 
liudija užrašas ant esančio šventoriuje paminklo, beveik įaugusio į žemę.* 
Miestelio gyventojai gyvena 185 namuose ir susideda iš 350 krikščio¬ 
nių bei 430 žydų, iš viso 780 vyriškos lyties galvų.** 

Ketvirtis mylios už miestelio ant Nemuno yra pastatytas dėžių tiltas, 
nuo to tilto jau galima Nemunu plukdyti, tai yra, juo gali plaukti vadina¬ 
mosios vytinės, arba prekybiniai laivai, iš čia plaukiantys į Karaliaučių. 
Nuo savo versmių iki šio tilto, žemuma tekėdamas tarp miškų ir pelkių, be¬ 
veik išdžiūdamas vasarą, o pavasarį ir rudenį tvindamas žemumoje, Nemu¬ 
nas vos tepajėgia pakelti ant savo vilnių sielius, kurie iš gilesnių miškų 
eina į Karaliaučių ar į Klaipėdą. 

* Iš užrašų, 1857 m. A. H. Kirkoro surašytų vietoje. 

** Maždaug skaitant, kad moterų bus antra tiek, tai iš viso gyventojų bus iki 
pusantro tūkstančio. 

Sverženyje yra sandėliai prekėms, kuriomis čionykštis kraštas pre¬ 
kiauja su Karaliaučiumi. Netrukus, kalbėdami apie Stolpcus, išskaičiuo¬ 
sime prekes, kuriomis varoma prekyba. Sverženyje prekės sukraunamos 
į 14 sandėlių, pastatytų ant Nemuno kranto. Neturtingi čionykščiai žydai, 
savarankiškai nepajėgdami vesti prekybos, tik tarpininkauja atvykstantiems 
šičion Minsko ir Naugardo pirkliams. Kai kurie turtingesnieji, tų pačių 
pirklių vardu (už ką jiems mokama), prekiauja savomis ar į kreditą paim¬ 
tomis prekėmis. Tačiau jų apyvartos kapitalas yra labai mažas; iš ben¬ 
dros, iki 75000 rublių sidabru siekiančios, sumos čionykščiams vadina¬ 
miems pirkliams tenka vos 12000 rublių. Žinoma, tai sumai sudaryti turi 
bendrai susidėti visa žydiškoji miestelio populacija. 

Nuo Sverženio Nemuno pakrantėse pasibaigia juodžemis ir prasideda 
smėįys; tačiau augmenija yra gausinga, o lygumoje auga kad ir pelkių 
žolė, bet gausi ir maistinga galvijams. 

§ 6 . 

Tolimesniame Nemuno bėgyje, už pusės mylios nuo Sverženio, stovi 
didesnis ir vaizdingesni? STOLPCŲ miestelis. Buvo tai Služkų, vėliau Čar- 
toryskių nuosavybė, šiandien priklauso Valstybei. Stolpcuose priskaitoma 
664 krikščionių, 1000 žydų, iš viso 1664 abiejų lyčių gyventojų; namų 287; 
be bažnyčios ir cerkvės, čia yra tik mūrinė žydų sinagoga; visi kiti namai 
mediniai. 

Čionykščių parapinę bažnyčią, buv. dominikonų, įkūrė 1623 m. 
Aleksandras Služka, Minsko kaštelionas. Čia rūsyje ilsisi jo kūnas kartu 
su jo žmona Zofija Zienkevičaite ir jų mažu sūnumi Deodatu.* 

Kitame bažnyčios rūsyje ilsisi kūnas pirmojo čionykščio prioro, Fa- 
biono iš Peremišlio Mališevskio, mirusio pirmoje septyniolikto šimtmečio 
pusėje. Liaudis laiko jį palaimintą, į jo kapą maldininkai pulkais keliauja 
ir sudeda gausių aukų. Ant to rūsio lubų yra alfresco nutapyti stebuklai, 
kuriuos jam priskiria žmonių tikėjimas; apylinkėje yra paplitę aibės legendų 
apie tuos stebuklus. 

O k o 1 s k i s, rusų provincijos pamokslininkų ordino istorikas, savoje 
Florida Rausia vadina jį galingu kalbėtoju, liudydamas, kad jis buvo teo¬ 
logijos magistras, definitoriausi padėjėjas ir provinciolas. Tačiau kalbė¬ 
damas apie tą provinciolavimą prideda: kai, provinciolui Gelestinui mirus. 

* Apie Stolpcų bažnyčios įkūrimą Okolskis savo veikale Florida Russia 
(133 p.) paduoda tokį naivų anekdotą: „Kai sumanė statyti trobesio pamatus ir ne¬ 
galėjo susitarti dėl vietos, atskrido dudutis (Upupa) ir, atsitūpęs ant mažos kalvelės, ėmė 
savo balsu šaukti: hic! hicl, neva lotyniškai, čionai! čionai! Įsidėjęs į širdį šitą gerą 
lėmimą, fundatorius įsakė kasti pamatus toje vietoje“. 

Fabionas buvo išrinktas į jo vietą ir kai atsiųstas iš Romos vizitatorius ne¬ 
pripažino tų rinkimų, tai Fabionas ėmė taip siausti, kad provincijoje kilo 
didelių sumišimų: „magna facta ėst turbatio ( in provincia, per dictum 
Fabianum“ (Flor. Rus. 55 pusi.). 

Štai statistinė Stolpcų prekybos rodyklė. Prekyba verčiasi atvažiuo¬ 
jantys pirkliai žydai, didžiarusiai pirkliai ir vietiniai pirkliai, kurie nemokė¬ 
dami gildijos mokesčio, prekiauja pirklių Adelsono ar Feinbergo firma pri¬ 
sidengę. Neskaitant vietinių pirklių, svetimų pirklių ir piliečių, kurie čia 
turi savo sandėlius, būna nuo 10 iki 15. Jų apyvartos kapitalai gana žymūs. 
Prekes sudaro: javai iš kaimyninių apskričių; kanapės (pienka), linai ir 
sėmenys iš Gudijos; lajus, sviestas, aliejus iš Ukrainos ir Valuinies; ragažės 
(cynovki), derva iš Pagirio; be to, kanapės, lajus\ ir aliejus iš didžiarusiškų 
gubernijų. Toms prekėms sudėti ant Nemuno kranto pastatyti sandėliai, 
kurių yra 20 valdinių ir 17 privačitp Vasarą ir žiemą iš visur ateina į juos 
transportai. Žiemą tuose sandėliuose valo linus ir kanapes,; daugybė žmonių 
susirenka tam darbui; darbininko brangumas negirdėtas, nes 1 žmogus 
per dieną gali uždirbti 10 lenkiškų auksinų. Nors ji yra dar silpnai išsi¬ 
plėtojusi, čionykščią prekybą galima pavadinti puikią: 1857 m. iš Stolpcų 
į Karaliaučių išplaukė 125 vytinės, kiekvienos krovinio vertė siekė 25000 
rublių sidabru, tat išsiųstų prekių vertė iš viso siekė 3.125.000 rublių si¬ 
dabru. 

Už savo prekes pirkliai Karaliaučiuje ima ne vien grynus pinigus, bet 
ir mainais: silkes, druską, gėrimus, stalo indus, baldus, šilko ir medvilnės 
dirbinius. Visos tos prekės pasklinda po visą kraštą. 

Tačiau tos prekybos pelnai nėra tokie dideli, kaip būtų galima ma¬ 
nyti. Žydai pirkliauja sudėtinai, per daug smulkiais kapitalais, arba. daž¬ 
niausiai skolintais pinigais. Vytinės dėl savo senoviškos konstrukcijos yra 
sunkios ir nepaslankios. Nemuno vaga — staigi, neišlyginta, neišvalyta 
►nuo suverstų į vandenį ąžuolų ir nuo pavojingų ropų, arba povandeninių 
akmenų. Visa tai laivininkystę padaTo sunkią, pavojingą, gaišlią ir be galo 
^brangią. Paprastas vairininkas mažai tenusivokia apie laivininkystę; vadina¬ 
mas pirklys, įgudęs į smulkią apgaulę, mažai tenusimano apie tikrą pre¬ 
kybą; ne kartą apgaunamas kreditas neturi stiprių pasitikėjimo pagrindų: 
tat nereikia stebėtis, kad iš mūsų žemės vaisių tiek gamintojas, tiek tarpi- 
minkas mažos tegauna naudos. Paskiras pilietis, vis tiek, kiek kartų būtų 
-ėmęsis prekybos, turėjo nuostolių žydiškų machinacijų dėka, o visuomeni¬ 
nei bendrovei susikurti — pas mus dar per anksti. 

§ 7 . 

Vis labiau vakarų linkme, nedideliais, bet nuolatiniais pasisukimais, 
turėdamas iš dešinės pusės tankų pušų ir eglių mišką, iš kairės plačią že- 

mumą ir nesuskaitomus atvajus, vis lyguma tekėdamas, vis gana siauras, 
bet jau nešdamas savimi Lietuvos žemės vaisius, Nemunas atplaukia prie 
kaimo ŽUKOVY BOREK. Tai mažas kaimelis su cerkve ant smiltyno, su 
malūnu ant JACNOS upės, kuri čia įteka į Nemuną. Yra tai Radvilų nuo¬ 
savybė, minima senuose dokumentuose dar XVI šimtmety. Kaimyninis 
miškas yra pilnas piltų kalvų, kurias žmonės vadina švedų kapais; ir labai 
galimas dalykas, nes iki šiol dar Nemunas išplauna čia daugybę smulkių 
varinių ir sidabrinių pinigėlių, kurių vieni yra su Gustavo-Adolfo, kiti — su 
Jono-Kazimiero ženklais. 

Žukovame Borke praleido savo vaikystės dienas, ar net, gal, čia gi¬ 
mė, Salamonas Maimona^, garsus izraelitas, kuris vėliau Berlyne 
pagarsėjo tarp vokiečių XVIII šimtmečio filosofų; jis buvo neturtingų, čio¬ 
nykščių nuomininkų, žydų sūnus ir sūnaitis. Jo, vokiečių kalba išleistų, 
atsiminimų pirmame tome yra daug įdomių smulkmenų apie šią apylinkę; 
ten taip pat jis patiekia visą istoriją sunkaus dvasios kankinimo, kurį tu¬ 
rėjo pergyventi genialusis jaunikaitis, bekovodamas su pasenusiomis savo 
vienatikių-talmudistų pažiūromis. 

Žukovame Borke pas savo tėvą, dorą girininką, praleido savo vai¬ 
kystės dienas mūsų mylimas rašytojas Adomas Plūgas (Antanas Pet¬ 
kevičius). 1841 m. jis paliko tuos kraštus, tačiau nusinešdamas gyvą Ne¬ 
muno ir čionykščių kraštų meilę. 

Pusė mylios už Žukovo Borko, iš dešinės netoli nuo Nemuno matyti 
Z ALUČIŲ dvarelis; ten praleido keletą jaunystės metų šių eilučių rašytojas. 


§ 8 . 

Atvira žemuma, kur-ne-kur iš dešinės pusės berželių ir ąžuolų krū¬ 
mais paįvairinta, Nemunas, atlikęs beveik tiesią mylios kelio kelionę, plauja 
ir užneša smėliu ilgą BEREŽNOS kaimą. Visi čionykščiai gyventojai vy¬ 
rai išimtinai verčiasi plukdyba. Čionykščiai vairininkai savo miklumu ir 
nusimanymu teužsileidžia ščersiečiams. Prieš Berežnos kaimą iš dešinės 
pusės įteka į Nemuną trečios kategorijos SULOS upė. 

Pusantros mylios nubėgęs mišku, turėdamas iš vieno krašto žemumą, 
iš antro — kalnus, Nemunas meta didelį vingį į pietus ir pasiekia mažą 
JEREMIČIŲ miestelį, iš kairės pusės priimdamas UŠOS upę. 

§ 9 . 

Iš naujo pasileidęs į vasaros vakarus ir nubėgęs porą mylių, be galo 
staigiai priima iš kairės pusės, ties KALĖDINOS (Panemunės) kaimu, SER- 
VEČIES upę netoli istorinių ŠČERSŲ, esančių kairiame krante. Sakome 
istorinių, nes taip turi teisės vadintis lenkų magnato nuosavybė, kur dar 

prieš Lenkijos padalinimą buvo nuoširdžiai pagalvota apie kaimiečio liki¬ 
mą, kur jis buvo apčinšuotas. iš didžiulių kaimų perkeltas į viensėdžius, o 
ten jam buvo pristeigta mokyklėlių; ten dvare ir valsčiuje buvo įvestas 
protingas, pavyzdingas ūkininkavimas, pasitraukus nuo senos rutinos. 

Visa tai buvo geros išmintingos Jokimo Chreptavičiaus, Lietuvos pa- 
kanclerio, valios darbas, o vėliau ir jo sūnaus Adonio, mirusio 1844 m. 

Kas nėra girdėjęs apie garsią Ščersų biblioteką, kur buvo iki 10000 
vien tik lenkiškų veikalų, tame skaičiuje daugybė rečiausių spaudinių ir 
originalių rankraščių, kur, semdamies neįkainojamų žinijos turtų, buvo¬ 
davo mūsų pirmieji literatūros ir istorijos tyrinėtojai, kaip J. Lelevelis. 
Danilavičius, A. Mickevičius,J. Jaroševičius ir daug kitų. 

Ščersai pas Naugardo bajorus labiau garsėjo savo alumi, kaip biblio¬ 
teka. Kad jis buvo daromas įrodo, jog čia kaimietis buvo atpratęs nuo 
kenksmingos degtinės kur kas anksčiau, nei šių dienų bendra, dvasininkų 
vedama akcija kad davė pajusti liaudžiai blaivybės geradarybes. 

Pasinaudodami Nemuno artumu, šios vietos žmonės verčiasi pluk- 
dyba. Čionykščiai vairininkai ir upeiviai laikomi pirmaisiais; jiems per¬ 
mokama ir jų ieškoma. Ir nieko nuostabaus; laisvė, kiek apšvietimo, ir 
kas iš to eina — pasiturėjimas, išmiklino kaimietyje inteligenciją ir išdirbo 
jame fizinę jėgą. 

Didelio žemės našumo ir stropaus jos įdirbimo dėka, dirvos čia duo¬ 
da gausų vaisių, tuo tarpu dešinysis Nemuno krantas, priklausąs NALIBO- 
KŲ nuosavybei RADVILAUČIZNOJE, padengtas miškais, smiltynais ir pel¬ 
kėmis. 


§ 10 . 

Nubėgęs nuo Ščersų pustrečios iųylios, skaitant tiesiu keliu (o įskai- 
čius daugybę Nemuno vingių bus ir trys mylios su viršum), iš dešinės pusės 
priėmęs upes: JUODĄJĄ, BUINĄJĄ, KROMANYClĄ (ištekančią iš KRO- 
MANĖS ežero Nalibokų giriose) ir BISTRĄ, arba DUOBĖTĄJĄ (susidedančią 
iš kelių upelių), o iš kairės kelis upokšnius, — Nemunas pasisuka prie 
LIUBClAUS miestelio. 

Garsus tai Lietuvos istorijoje miesčiukas, nes atmintinas dar nuo 
Mindaugo laikų. Kai tas Didysis Lietuvos Kunigaikštis 1250 m. pareiškė 
noro priimti krikščionybę, o Popiežius įgaliojo jį įkurti katedros bažnyčią 
su vyskupija, tai toji pirma katedra buvo Liubčiuje, o pirmas jos vyskupas 
buvo lenkas dominikonas Vitas, kursai suteikė šv. Krikšto sakramentą Min¬ 
daugui ir jo valdiniams. Su nenuilstamu karštumu darbavosi dominikonas 
Viešpaties vynyne, bet kai po kelių metų Mindaugas su savo tauta išsižadėjo 
krikščionybės, Vitas, atstatytas nuo vyskupijos, pagonių sumuštas ir išvytas, 
mirė Krokuvoje 1269 m. 

Karalius Aleksandras 1499 m. atidavė Liubčiaus miestą Fedorui 
Chreptavičiui, Lietuvos paiždininkiui. Miestelis paeiliui perėjo Goštautams. 
Kiškoms ir Radvilams, kurių įpėdinių rankose ir iki šiol pasilieka. Kiškai 
ir Radvilai buvo reformatų tikėjimo, čia tat ir buvo garsi Lietuvos kalvinų 
bei arionų prieglauda. Jonas Kiška įkūrė čia disidentų bažnyčią, gausiai 
Radvilų apdovanotą ir išbuvusią iki 1730 m., kada buvo savavališkai ka¬ 
talikų sugriauta ir sudeginta. Garsesni šitos bažnyčios pastoriai buvo: 
Martynas Nievierskis, Adomas Volkas, Samuelis Minvydas, Grigalius Žarno- 
vietis (sūnaitis) ir kiti. 

Pirmoje XVII amžiaus pusėje klestėjo čia spaustuvė, pirmiausia 
Petro ir jo sūnaus Jono Blass-Kmitų, paskui Jono Langės firma. Svarbiau¬ 
sia čia išėjusi knyga yra Przysloivia Rysin&kiego' (1618) ir to paties psal¬ 
mynas (1614). Kiti čia išleisti veikalai yra religiniai, arionų ir kalvinų 
dvasios, k. a., pas Petrą Kmitą: Juozapo Domanievskio Ezcytarz 
ir t.t. (1623), And r, Schonf lissiaus Coūoquium jucundum (1628), 
W ą d 1 o v s k i o Dysputacya noivogrodzka (1616), Beniašo Budno 
Apophtegmata (1614), ir kiti; pas Joną Kmitą: Schonflissiaus Ka- 
zania ir pamokslai Lietuvos etmono Kristupo Radvilos laidotuvėms, Samue¬ 
lio Minvydo, Jono Ostrovskio, Jono Bialkovskio ir Samuelio Tomaševskio 
sakyti (1641); Jono Langės įstaigoje buvo išleistas tarp kitų Jono Gloskov- 
skio Zegarek 9 arba karčios Viešpaties Jėzaus kančios atminimas (1653) ir 
pora Andriaus Schonflissiaus pamokslų.* 

Kaip Ščersai alumi, taip Liubčius iš seno buvo garsus savo puikiu 
liaku . Nors jo gamyba šiandien sumažėjo, tačiau Liubčiaus liakas, kurį 
kromininkai išnešioja po aplinkinius dvarus, turi gero liako ypatybes — 
takumą ir liaunumą; užsieniams prilygti stinga jam tik gyvesnės spalvos. 


§ H. 

Plaukdamas jau kiek tiesiau ir iš dešinės pusės prisiimdamas ČE- 
REDNĖS upę, o iš kairės turėdamas tris ar keturis atvajus ir CHODOSOS 
upelį, Nemunas, nubėgęs mylią nuo Liubčiaus, prieina DELIATIČIŲ mie¬ 
stelį. Deliatičiai, kartu su Liubčium, patekę po Jono Kiškos Radvilų gi¬ 
minei, yra menkas miesčiukas, kuris tačiau kartu su Liubčiumi verčiasi 
nedidele prekyba vytinėmis su Karaliaučiumi. Atlikęs kokią mylią labai 
staigaus kelio, Nemunas, priėmęs iš dešinės pusės "didoką ISLOČIES upę, 
atplaukia iki MIKOLAJEVO miestelio, o paskui už poros mylių iki MORY- 
N£S kaimo, kur pasibaigia Naugardo apskritis; netoli nuo čia sueina Min- 

* Šiuo momentu neturėdami Bandtkės veikalo apie spaustuves, negalime pateikti 
tikslesnio Liubčiaus spaudinių sąrašo; pasitenkiname tuo, ką prisiminėme, arba ką turime 
savo bibliotekoje. 

sko, Gardino ir Vilniaus gubernijų sienos. Dešimties-dvylikos mylių tarpas 
gali būti apsakytas keliais žodžiais: iš dešinės pusės eina dideli miškai, ne¬ 
išmatuojamos pelkės ir įteka keletas upių, kurios iš. didžiulių miškingų ir 
pelkingų plotų sutraukia į Nemuną kitų upių vandenis. Patsai Nemunas 
vingiuotas, nes ieško vagos tarp dumblėto ir pelkėto žemės sluoksnio, turi 
smiltingus krantus, daugiausia apaugusius smulkiu ir tankiu karklynu. Kai¬ 
rysis jo krantas, kuris priklauso Naugardo apskričiai, yra kalnuotas, der¬ 
lingas, puikių ąžuolų, klevų ir beržų papuoštas. Žmonės čia augaloti, gra¬ 
žūs, pasiturį, kalba gudiškai. 


§ 12 . 

Nuo Morynės, kur į Nemuną įteka PLISOS upė, Nemunas, įžengęs į 
Vilniaus gubernijos ribas, be galo gyvatiškais vingiais iš lengvo pasisuka 
į pietus. Iš Morynės iki DOKUDAVOS kaimo, prie kurio priplaukia Ne¬ 
munas, skaitoma ne daugiau kaip dvi mylios tiesaus kelio, o suskaičius 
Nemuno vingius, kurių yra 19, tas atstumas pasieks ir keturių mylių. To 
tarpo pusiaukely iš dešinės pusės įteka į Nemuną GAUJOS upė, o iš kairės 
— nedidelės BALAITĖS ir DOTOMLĖS upės. Delatiškiai ir dokuda- 
viškiai miškai, gausingi puikiais medžiais ir stambiais žvėrimis, kurie dabar 
dar gali teikti senovinių Lietuvos girių vaizdą, apima dešinįjį Nemuno krantą; 
kairysis krantas, linksmesnis ir įvairesnis, pasižymi geresne dirva, tačiau 
maža ką tirščiau yra gyvenamas. Dokudavoje buvo kalvinų bažnyčia, 
nustojusi gyvuoti aštuoniolikto šimtmečio vidury. 

§13. 

Iš Dokudavos iki BIELICOS miestelio, tiesiai imant, susidarys trys 
mylios, o priskaičius vingius bus* gal, ir daugiau kaip keturios mylios; tame 
tarpe į Nemuną įteka iš dešinės pusės DITVOS upė, netoli susijungusi su 
LYDOS upe, — o iš kairės į vieną tėkmę susijungusios KREMUSEVA ir 
NALIBOKA, toliau į Nemuno atvajų įtekantį JUODOJI, IZVA, PRUDOVA, 
pagaliau MAUČADIES ir NEMUNĖLIO upės, kurios įteka į Nemuną pa¬ 
čioje Bielicoje. 

Zigmanto-Augusto dosnumu Bielica pateko Biržų linijos Radvilams, 
kurie, kaip visur savo žemėse, taip ir čia, įkūrė ir aprūpino turtais kalvinų 
bažnyčią. Garsūs yra čia įvykę kalvinų sinodai ir garsūs čionykščiai pa¬ 
storiai, k. a., Grigalius Žarnovietis, Jonas Krasinskis, Gedeonas ir Jokūbas 
Raoinskiai ir kiti 


§14. 

Nuo Bielicos iki ORLIOS miestelio ir toliau iki Ščėros žiočių Ne¬ 
munas žymiai nukrypsta į pietus, besisukinėdamas nesibaigiamais vingiais. 

Iš dešinės pusės įteka į jį LEBEDOS upė, iš kairės — jis turi daugybę 
atvajų ir porą ežerų, k. a., LANDORĖJA, ŽVĖRYNAS, o taip pat ir VIA- 
ZOVOS upę. 


§i5. 

Į Nemuno išlinkimą, labiausiai išsikišusį į pietus, įteka ŠČĖROS upė, 
OGINSKIO KANALU jungianti Juodąją jūrą su Baltijos jūra. Pravartu 
tarti Ižodelį apie tą kanalą. PRIPETIES ir JASOLDOS uipės, plačios ir 
plukdomos, ištekančios iš Pagirio pelkių Pinsko krašte, susijungusios ties 
Vulkos kaimu, Pripeties vardu plaukia per Turovą, Petrikavą ir t.t. į 
Ukrainą, kur įteka į Dnieprą, o paskui į Juodąją jūrą. 

Ščėros upė išteka iš KOLDYČEVO ežero Naugardo apskrity ir, dau- 
dybe vingių nuplaukusi apie šešetą mylių, įeina į Slucko* apskritį, kur 
padaro nukreiptą į rytus lanką, kurio tiesia linija gali būti keturios mylios. 
Toliau, priėmusi porą upelių, staigiai pasisuka į vakarus, atskirdama Pinsko 
ir Naugardo apskritis. Paskiau įeina į Gardino guberniją, aplenkia Slanimą, 
Bytenį ir daug kitų miestelių, netoli MASTŲ miestelio įteka į Nemuną ir 
kartu su juo teka į Baltijos jūrą. 

Mykolas Oginskis, priešpaskutinis Lietuvos etmonas, pasigaudamas 
Sčėros upe, nutarė sujungti tiedvi jūras. Tam tikslui, dvi mylios nuo 
Pinsko, ten, kur Jasoldos upė pradeda būti plukdoma, būtent, nuo MASE- 
VlClŲ kaimo, įsakė savo lėšomis kasti per Pinsko dykumą devynių mylių 
kanalą į Sčėros upę, į tą kanalą įjungiant du TELECHANŲ ir ŠVENTNY- 
ClOS ežerus. Darbas turėjo būti atliekamas skubiai, nes jau 1768 m. buvo 
priimta girtina seimo konstitucija, kur nustatoma Oginskio nuopelnams 
atlyginti pastatyti paminklą, dovanoti jam Myškovcų kaimą, o Lohišino 
miestelio pajamas paskirti kanalui išlaikyti. Gardino krašte, kurio buvo 
seniūnių, jis ištiesė Ščėros vagą, o Slanime, kurį papuošė rūmais, teatru, 
amatų įstaigomis ir spaustuve, turėjo džiaugsmo kasmet matyti po kelius 
šimtus plaukiančių į Pinsko ir iš Pinsko krašto laivų, taip pat nesuskaitomą 
daugybę sielių, traukiančių į Nemuną ir Nemunu į Karaliaučių. Įvykiai 
krašte nutraukė darbo pabaigimą, tačiau po Lenkijos padalinimo rusų 
valdžia ėmėsi pradėtą darbą pabaigti. 

1802 m. Oginskio kanalas buvo baigtas. Prūsų inžinierius Wutzke 
liudija, kad Karaliaučiuje matęs dvi Pinsko strūgas (Strussen), kurių viena 
buvo 63 pėdų ilgio ir 12 pėdų pločio, kita — 60 pėdų ilgio ir 11 pėdų 
pločio,, su 3 pėdų grimzle. Tie laivai atėjo iš Juodosios į Baltijos jūrą 
per Dnieprą, Pripetį, Oginskio kanalą ir Nemuną. 

§16. 

Septynios mylios prieš Gardiną, nuo MASTŲ miestelio, kur yra ka¬ 
ralienės Bonos 1539 m. įkurta (parapijos bažnyčia, Nemunas vėl pasisuka 

ir paima vasaros vakarų linkmę. Jo kairysis krantas yrą labiau kalnuotas, 
o dešinj^sis turi daugiau pelkių ir miškų; abu yra smėlingu, tačiau kairysis, 
L y., Slanimo apskritis, priskaitomas prie derlingiausių Lietuvoje. Tame 
tanpe nėra miestų ir miestelių; iš upių žymesnės šios: dešinėje pusėje 
KATRA, jungianti savyje kelias kitas, kurių PYRA išteka iš RYBNICOS 
ežero, esančio BALTOJO ežero šaka, kuris nusitęsia tris mylias į šiaurę; 
kairėje pusėje ŽELVA, ROSIS, SVISLOClS, GORNICA ir mažas GARDI- 
NYTJES upelis, įtekantis į Nemuną pačiame Gardine. 

Gardino apylinkės yra dalimi miškuotos, dalimi atviros, derlingos 
ir žmoningos. Gyvena čia slavai, kalba gudiškai. Dirvos spalva molinė, 
kartais net šviesi. Šis kraštas daiug turi kalkių, kalkių tufo ir kreidos, 
kuri čia sudaro prekybos objektą. Nemunas, plaukdamas suspausta vaga 
ir greitai bėgdamas, išrėžia tarpeklius, kurių didžiausi siekia 30 Reino 
sieksnių (Ruthen), ir kiekvienas tų tarpeklių yra apaugęs lapotais ir spyg¬ 
liuotais medžiais. Čia apylinkėje pilna mažų piltinių kalvų; vienos paprastai 
atsirado vėjui supūtus smėlį ant kalkių, kitos 3 r ra žmonių rankų sukasti 
pilkalniai; tai kapai senovės vyrų, kurie čia krito, arba didžių, prieš amžius 
atliktų, žygių paminklai. 


§17. 

Nuo senovinių KOLOŽOS cerkvės griuvėsių, tikrai senų. nes sie¬ 
kiančių tryliktojo šimtmečio, Nemunas prisiartina prie GARDINO ir prisi¬ 
glaudžia prie senosios Vyteniu, Vytautų ir Batorų pilies papėdžio. Gardino 
miestas, dešiniame Nemuno krante šiek tiek pakilesnėje vietoje, 53°4r 
šiaurės platumoje ir 41°30’ rytų ilgumoje, savo pilių griuvėsiais, savo 
bažnyčiomis ir jų gražiais bokštais, senoviniais fasadais turi teisės būti 
priskaitytas prie gražiausių Lietuvos miestų, kuriam, gal, tik medžių 
betrūksta. Dešiniame Nemuno krante yra sandėliai, kairiajame — dau¬ 
giausia iš medinių namų susidedąs priemiestis, kuris pontoniniu tiltu 
sujungtas su miestu. 

Gardino bažnyčios visos yra senovinės ir puikios. Vytauto įkurta 
ir kitų karalių apdovanota parapijos bažnyčia išsiskiria rimtu senoviškumu; 
buv. jėzuitų (šiandien antroji parapinė) bažnyčia pasižymi didumu ir tur¬ 
tingumu; joje buvo ložė, kur iš savo buto tribunolo rūmuose Steponas 
Batoras ateidavo klausyti šv. Mišių; toji ložė su rūmais buvo sujungta viršum 
gatvės išvesta galerija. Kitos bažnyčios: buv. dominikonų, bųv. berna- 
dinų, brigičių ir bernardinių vienuolių, taip pat stačiatikių soboras — tikrai 
puošia miestą. Ne tiek sena, kiek su senoviškumo žymėmis, yra pran¬ 
ciškonų bažnyčia priemiestyje, tamsoka, siaura, senoviniais fundatoriaus 
Eustako Kurčos ir jo šeimos portretais papuošta. 

Nežiūrint viso to, kažkoks likimas lėmė Gardinui suvaidinti baisų 
vaidmenį visu Lenkijos gyvavimo metu. Nežinau, ar koks linksmas, bet 
už tai keli skaudūs atsiminimai yra susirišę su jo vardu. Vytauto nesusi¬ 
pratimai su Jogaila, jo ryšiai su kryžiuočiais, Kazimiero Jogailaičio mirtis 
(1492), Stepono Batoro mirtis 1586 m., pagaliau 1793 m. seimas, antras 
Lenkijos padalinimas ir Stanislovo abdikacija —* ds tai atsitikimai, juodais 
akmenimis mūsų istorijoje paženklinti. Argi prie sujungtu su Gardino 
vardu krašto nelaimių nereikėtų priskaityti Antano Tyzenhauzo ir jo puikių 
vilčių krašto pramonei ir švietimui nykimą? Čia buvo prekybos namai, galį 
pasididžiuoti dideliu kreditu Europoje, čia buvo botanikos sodas, europinės 
garbės vyro Giliberto vadovaujamas; čia buvo veterinarijos, statybininkų, 
matininkų, agronomų ir sąskaitininkų mokyklos. Iš užsienių partraukti fabri¬ 
kantai su dideliu užsimojimu kuria dirbtuves, audžia muslinus, gelumbę, iš 
krašto medžiagos — drobę, gamina šilkus ir audžia aukso juostas. Knygynas, 
gamtos kabinetas, spaustuvė, raidžių liejykla turėjo patenkinti mokslo rei¬ 
kalus, o kadetų korpusas turėjo ugdyti Lietuvos jaunimo karžygiškumą. Iš 
pat # pamatų sugriuvo Tyzenhauzo sugalvotų sumanymų rūmai, o Gardinas 
ir jo Gardynyčios priemiestis, puikiųjų Tyzenhauzo laikų liudininkai, 
dvelkia sunykusia dykuma. 

Gardine priskaitoma 17.257 abiejų lyčių gyventojai. Namų yra iki 
tūkstančio, iš kurių apie pusantro šimto mūrinių. Pramonė ir amatai neiš¬ 
sivystę, prekyba beveik apleista, nors Nemunas arti. Keletas vietinių pirklių 
duodasi pralenkiami atvykstantiems, tad, iš 150 iš čionai išplaukiančių 
vytinių, vos 80 prikraunamos Gardine. Skaitant kiekvienos vytinės vertę 
iki 25000 rub., kaip kad suskaičiavome Stolpcuose, bendra krovinių vertė 
sieks 3.750.000 rub. sidabru. 


§ 18 . 

Nemunas, nubėgęs nuo Gardino nedaugiau kaip pusės mylios iki 
LAŠIŠOS upės žiočių, žymiai pasisuka į šiaurę; dešinysis jo krantas pri¬ 
klauso Gardino gubernijai, o kairysis Lenkų Karalystei, arba vadinamajai 
„kongresuvkai“. Nuo LAŠIŠOS kaimo ir to paties vardo upės žiočių iki 
DIDŽIOSIOS BALIOS kaimo Nemunas yra 30 Reino sieksnių (Ruthen) 
pločio, o nuo Balios, sustiprintas LABNOS upės vandenų, kur yra ant ropų 
savo rūšies krioklys, praplinta iki 50 sieksnių pločio"'. Labnos upė čia 
pusiau perskrodžia KREIDOS KALNĄ. Iš abiejų pusių dažųiausiai miškų 
apsuptas, Nemunas, plaukdamas iki kairiame krante esančio PERLAMO 
miestelio (kur keturioliktame šimtmety buvo maža lietuvių pilis), iš dešinės 
pusės priima mažesnius upelius: DAUŠELĘ ir APENĖLĘ**, įtekančius prie 

* X sieksnis (Ruthe) — 3,77 m.; 30 sieksnių = 113 m., 50 sieksnių—188 m. (Vert). 

** Vienas tų upelių bene bus Ožė, kitas — jos intakas. (Vert.). 

OŽIŲ miestelio (kur yra karaliaus Aleksandro 1494 m. turtais apdovanota 
bažnyčia), paskui STŠECHUVKOS upę, toliau POLNICĄ ir DUBRAVĄ. 

Upės dugnas nuklotas smėlio, žvirgždo, molio, sunešto dumblo ir 
akmeninių ropų, labai pavojingų laivininkystei. 

§19. 

Nubėgęs keturias su viršum mylias (priskaičius ir jo fantastinius 
vingius), Nemunas iš kairės pusės priima upės: JUODĄJĄ ir BALTĄJĄ 
ANClAS, o iš dešinės KUBILNYČIĄ (prie PER VALKO, kadaise seniūnijos, 
dabar kaimo), pagaliau RATNYČIĄ, į kurią įteka JASKUTĖS upelis. Prie 
Ančios upės paiždininkis Tyzenhauzas kadaise buvo pastatęs pylimą, 
daugiau kaip keturių pėdų kritimo, uipės išsiliejimui sulaikyti, miško ir 
medžių plukdymui palengvinti ir čia reikalingai lentpjūvei pastatyti. Prie 
Ratnyčios žiočių Nemunas savo vingiu apsupa DRUSKININKŲ miestelį, 
kuris dėl savo gydomų vandenų taip nupelnytai pagarsėjo. Tasai mažas, 
ant panemunės smėlyno išsidraikęs miesčiukas jau tryliktame šimtmety 
buvo žinomas kryžiuočiams: nes kurio gi mūsų šalies kampo būtų nepa¬ 
stebėjusi jų gobši akis? Jau tuomet čia buvo medinė pilaitė jų užpuolimams 
atremti. Henrikas Plotzke Vyteniui (1312) ir Teodorikas Elner Kęstučiui 
(1378) viešpataujant ugnimi ir kardu buvo aplankę šiuos kraštus. Sūri 
čionykščio vandens savybė buvo žinoma nuo seniausių laikų; tai rodo Drus¬ 
kininkų vardas, vokiškai Saltzenike, nes lietuvių žodis druska ir vokiečių — 
Saltz tą pat reiškia. Tačiau per ilgus amžius tos vietos buvo apleistos, nes 
pas mus nebuvo papročio naudotis šalia gulinčiais gamtos turtais. Verčiau 
naudojamės jais užsieniuose. 

Tik 1826 m. Lenkų Karalystės vyriausybės pasiųsti Ulmanas, Van- 
savičius ir Liachnickis aplankė Druskininkus mokslo styrimų tikslais. Jiems 
terūpėjo mineraloginiai turtai, labiausiai surasti druskos. Tad ištyrę čio¬ 
nykščių versmių vandenį ir neradę druskos daugiau kaip vienos šimtinės 
procento, truputį pagręžė žemę ir išvyko, pateikę apie Druskininkus iždo 
ministeriui nepalankų pranešimą. 

Į gydomą šių vandenų savj'bę atkreipta dėmesio vos prieš dvidešimt 
kelis metus. Visuomenei yra žinomi šviesių gydytojų veikalai, kurie sukėlė 
visų susidomėjimą. Iš pradžių mažai, paskui labiau, pagaliau gausingai 
imta važiuoti šičion vasaros mėnesiais. Ligoniai vyko pasigydyti, sveikieji 
pasilinksminti ir nurimti nuo naminių rūpesčių. 

Paskutiniais laikais kasmet čion atvyksta daugiau kaip šimtas šei¬ 
mynų iš Lietuvos, Podolijos, Valuinės ir Lenkijos, ir visi randa mediniuose, 
bet erdvuose namuose ne vien pakankamą ir patogią, bet ir puikią pastogę. 
Prieš kokius dešimt metų pastatyta graži bažnyčia patenkina krikščionių 
sielų reikalus; ligoti ir neturtingi žmonės dykai gydomi ir, be to, iš aukų 

turi nemokamus butus. Keliasdešimt vonių numerių, su vyriausybės kon¬ 
trole ir puikiu patarnavimu, teikia gydomų gamtos geradarysčių; vandenį 
į vonias atvaro siurbliai, arklių jėga varomi, kaip malūnas. Gražūs, nors 
mediniai rūmai, su didele sale, naudojami klubui ir resursui, kuris čia 
įvyksta keturis kartus savaitėje. Patogus teatras įgalina Vilniaus dramos 
artistus atvykti čion vaidinti, juoba, kad būtas artistams duodamas dov&naL 
Vaistinė, restoranas, knygynas ir daugybė krautuvininkų atvyksta iš Gar¬ 
dino; tyčia įrengtas paštas palengvina korespondencijos gavimą; policijos 
valdininkas rūpinasi gyventojų saugumu; — vienu žodžiu, svečias ras čia 
visa savo patogumui ir malonumui; laimingas, jei, turėdamas tiek mato¬ 
mumų, dar skaitosi ir sveikų jų kategorijoje! 

Druskininkams išplėtoti ir juose gyvenimui sužadinti daugiausiai 
pasidarbavo daktaras Jonas Pileckis. Čia visur matyti jo veikli ranka, jo 
galvos sumanymai, jo širdies įkvėpimas. Galima sakyti, sukurdamas Drus¬ 
kininkus, į jų istoriją įpynė savo vardą. Palikuonys pasididžiuodami 
prisimins jo vardą, kaip kraštui naudingą. 

§ 20 . 

Nuo Druskininkų nubėgęs daugiau kaip mylią pirma į vasaros rytus, 
paskui į rytus, pagaliau mesdamas vingį į vakarus, Nemunas atplaukia prie 
mažo LIŠKIAVOS miesčiuko, esančio kairėje, arba lenkų, pusėje. Pakelyje 
priima iš dešinės pusės mažą ŠNURKOS ir didesnį VIERŠUSTANĖS upelį*, 
iš kairės — porą mažų upokšnių. Liškiava stovi puikioje vietoje; pir¬ 
miausia ant kalno pasirodo akmens pilies griuvėsiai; Teodoras Narbutas 
]aikė ją esant kryžiuočių Neuenpille ir manė ten įvykus Mindaugo krikštą. 
Tatai turėtų būti Lietuvos Naugardas — Erdvilo sostinė. Kitoje kalno 
pusėje šalia miestelio, pastatyto pakalnėje, iškyla didelė ir graži bažnyčia, 
o taip pat vienuolyno rūmai, kur būdavo kunigų invalidų prieglauda, o 
šiandien yra klebonija. 

Nuo Liškiavos iki esančio dešiniame Nemuno krante MERKINĖS 
miestelio, vos pusę mylios nuplaukęs, Nemunas sutinka MERKIO ir STRAU- 
JOS upes, įtekančias iš dešinės pusės; tos upės padidina Nemuną ir teikia 
puikiausią reginį Merkinei, taip lenkų karalių mylėtam miesteliui. Čia 
dvyliktame amžiuje, ar gal dar anksčiau, buvo pastatyta ant kalno gynimosi 
pilis; čia buvo dažnai skaudžiai jaučiama kryžiuočių ugnis ir kardas; čia 
medžiodamas neišeinamose giriose Jogaila suteikė miestui privilegijų; čia 
Vytautas priėmė čekų pasiuntinius, siūlančius jam karaliaus vainiką; čia 
jis įkūrė bažnyčią. Čion Kazimieras atvykdavo medžiotų ir Zigmantas- 
Augustas, nemažesnis medžioklės mėgėjas, medžiodamas Merkinėje suteikė 

* Kitomis žiniomis tie upeliai vadinami Grūtą ir Nereta. (Vert.). 

miestui herbą ir Magdeburgo teises. Čia Vladislovas IV varinėdavo žvėris; 
čia jo palydovų tarpe buvęs Sarbievskis savo lotyniškuose eilėraščiuose 
Silviludi a apdainavo čionykščius kraštus; čia, pagaliau, tas pats ka¬ 
ralius 1684 m. m. baigė savo amžių, vykdamas iš Vilniaus į Varšuvą. 
Šiandieną Merkinėje nepasiliko nei buvusios didybės pėdsakų nei atsimi¬ 
nimų. Ant kalno lietuvių pilies griuvėsių likučiai, mieste sena mūro baž¬ 
nyčia; keistos struktūros rusų cerkvė*, apačioje apsagstyta krautuvėmis; 
namai, kur mirė Vladislovas IV, o miestelyje kelios dešimtys senų mediniu 
namų; čia yra du tūkstančiai su viršum gyventojų, daugiausia žydų. Apy¬ 
linkė kurčia ir tuščia. Neapgalvotai praretintos neįžengiamos karališkos 
girios; mažytės pušelės auga bedugniuose smiltynuose, niekur nematyti 
kaimo, tik tęsiasi akies neapmatomi geltonų laukų plotai, kuriuose sodietis, 
nesitikėdamas gauti net rugių, apsėja menkais grikiais ir smulkiomis avižomis. 

§ 21 . 

Nuo Merkinės Nemunas, palikęs Gardino guberniją, vėl grįžta į Vil¬ 
niaus, turėdamas iš dešinės pusės Trakų apskritį, o iš kairės vis Lenkų 
Karalystę. Iš pradžių jo linkmė, nors ir staigi, tačiau eina tiesiai į vakarus; 
o nubėgęs pora mylių, nuo MIŽONIŲ kaimo, esančio dešiniame krante, iš 
lengvo pasisuka į šiaurę ir, ta linkme gana tiesiai nubėgęs trejetą mylių, 
atplaukia prie NEMUNAIČIO miestelio (dešiniame krante), nepriimdamas 
žymesnių upių ir upokšnių, neskaitant mažų ežerėlių. Iki Merkinės, van¬ 
deniui nusekus, tik mažesni akmenys graso laivininkams, nors ir abu 
Nemuno krantai nusagstyti akmenimis; nuo Merkinės iki Nemunaičio ir 
toliau prasideda baisūs povandeniniai granitai, ropos, kurių buvimą tik iš 
vandens šniokštimo tegalima atspėti, — jų eilę pradeda ropa ties Merkine 
netoli GENIŲ kaimo.** 

Nemunaitis tuni neatmenamo senumo tradiciją; čia turėjęs išlipti 
pasakingasis Nemunas, kurį lietuviai paskui dievu laikę. Kaip ten bebūtų 
buvę, vis gi šioje apylinkėje yra daugybė senovės piltinių kalvų, dar arche¬ 
ologo kastuvo nepaliestų. Čionykštė bažnyčia buvo įkurta Sapiehų 1626 m. 

§ 22 . 

Dvi mylios tiesiu keliu, o arti trijų Nemuno vingiais, skaitoma nuo 
Nemunaičio iki ALYTAUS miestelio, stovinčio dešiniame krante. Tas 
nedidelis miestelis, su Naugardo vaivados Jono Zabžezinskio 1524 m. įkurta 
bažnyčia, keturioliktame šimtmety buvo liudininkas kelių kryžiuočių už¬ 
puolimų; kartais tie užpuolimai būdavo nelaimingi lietuviams net ir kry- 

* Senovės rotušė. (Vert). 

** Originale: Gęsie, bet Merkinės apylinkėje yra tik Genių kaimas, apie 2 km. nuo 
Nemuno. (Vert.). \ 

žiuočius nugalėjus. Tarp Nemunaičio ir Alytaus į Nemuną įteka iš dešinės 
pusės upės: ALOVĖLĖ, TVERKTA, TULPELĖ ir ALOVĖ su daug atvajų, 
o iš kairės — pora upokšnių. 

Nuo Gardino iki Alytaus Nemuno fizionomija gana įvairi. Upė 
skrodžia kukštus kalnus, plaukia giriomis ir daro daug vingių. Aukšti 
Nemuno krantai staigūs ir statūs; smėlys vyrauja dirvoje, tačiau kai kuriose 
vietose žemės derlingumas ir augmenija tikrai yra gražūs. Kviečiai čia 
pasiekia nepaprasto ūgio. Tačiau ūkis su mažomis išimtimis ne per daug 
teklesti ir dvarininkų ir kaimiečių. Gyventojai abipus Nemuno — lietuviai, 
daugiausia katalikai; kaimų trobos menkos, kas tektų priskirti labiau senai 
tradicijai, negu neturtui. Puikesnis, ar gal labiau pasiturįs kairiojo kranto, 
arba Lenkų Karalystės, gyventojas apsirengia lyg ir šventadieniškai, važiuo ja 
jau ne vienu arkliuku, bet puikiu dvejetu ir kaustytame vežime. Moterys 
linkusios pasipuošti blizgučiais ir gėlėmis, kas nedaug tepakelia jų grožį. 

§23. 

Nubėgęs pusantros mylios į šiaurę, o paskui pusę mylios staigiai į rytus, 
netoli PANEMUNINKĖLIŲ kaimo, esančio kairiajame krante, Nemunas pa¬ 
kalnėje priplaukia PUNIOS miestelį prie PUNELĖS upės; čia yra pėdsakai 
pilies, pagarsėjusios karžygišku apsigynimu nuo kryžiuočių 1336 m. ir dar 
labiau karžygiška lietuvių vado Margerio mirtimi. Apie mylią nuo Punios, 
tačiau kiek atokiau nuo Nemuno, stovi NEMANIŪNŲ miestelis, o žiemos 
vakarų Nemuno užsisukime, kuris čia padaro beveik ratą, yra Lenkų Ka¬ 
ralystėje PANEMUNĖLIO kaimas, o toliau prie PERŠĖKĖS upelio BAL¬ 
BIERIŠKIO miestelis, kur kadaise turėjusi būti evangelikų bažnyčia. Nuo 
Balbieriškio sukinėdamasis porą mylių čia į rytus, čia į šiaurę, Nemunas 
priplaukia PRIENŲ miestelį, senovinę Oginskio nuosavybę. Pagaliau, pa¬ 
daręs dviejų mylių vingį į vasaros vakarus ir atgal į rytus ir pietus, Nemunas 
atplaukia pas dešiniame krante esantį BIRŠTONO miestelį, padaręs pusiasalį, 
aiba vadinamą kilpą. Atstumas tiesiai nuo Prienų iki Birštono (du kartu 
perėjus Nemuną) vos ketvirtį mylios tesudaro. 

Laivininkas krūipčiodamas prisiartina prie šitų vietų, nes čia nuo 
pat Alytaus iki Birštono upės dugnas nutiestas aštriu granitu ir pilnas 
seklumų bei sąnašų. Baisiausios ropos yra ties Alytum, ties Panemuninkėlių 
kaimu, ties RUMBONIŲ kaimu (kur j'ra senovinis piliakalnis, lietuviškai 
PILUPIU vadinamas), ties Punia, Balbieriškiu, taip pat ties ŽIEGŽDRŲ ir 
NARAVŲ kaimais ir ŽIEGŽDRŲ vienkiemiu. Vanduo teka nepaprastu grei¬ 
tumu, o Nemuno plotis yra 40—50 Reino sieksnių*. 


* 150—190 metrų. (Vert J. 

§ 24. 

Viename mūsų rašte* prieš keletą meti], kalbėdami apie minera¬ 
linius vandenis Birštone, lėmėme puikią tos įstaigos a4ęitį. Lėmimas greitai 
ir netikėtai išsipildė. Konkuruojančios Stakliškės, septyniolika metų 
išgyvavusios, nusmuko: 1857 m. sudegė trobesių dalis; dar prieš tai tenykščiai 
vandenys ėmė sekti ir netekti gydomų savybių; ligonių skaičius ėmė vis 
eiti mažyn ir jau pereitais 1859 metais niekas čia nebeužklydo. 

Stakliškėms smunkant, Birštonas augo. Nors jau nuo 1840 m. lan¬ 
komas, tačiau dėl butų stokos negalėjo turėti daug svečių, bet, kai 1856 m. 
imtasi .taisyti svarbiausi trūkumai, atsilankančių skaičius ėmė augti. 

Šiandien Birštonas turi bažnyčią, dar Vladislovo IV laikais 1643 m. 
įkurtą, aštuoniolika gerai aprūpintų namų atvykstantiems svečiams, salę 
pasilinksminimams ir didelį medinį namą maudyklėms, kuriame yra ketu¬ 
riolika numerių su varinėmis voniomis; maudymosi patalpos padalintos į 
dvi dalis — vyrams ir moterims. Be to, neturtingieji turi skyrium pasta¬ 
tytą trobesį. 

Pietiniame miestelio pakraštyje išsitiesia trikampis slėnys, kuriuo į 
Nemuną teka mažas upokšnis; prie jo yra dvi sūrios versmės, lietuviškai 
DRUSKUPIU vadinamos. Vanduo jose skaidrus, be kvapo, sūriai-kartaus 
skonio; vanduo verčiasi lėta srovele, tačiau tokia gausinga, kad iš kiek¬ 
vienos versmės per minutę galima gauti iki keturių kibirų vandens, t. y., 
5760 kibirų per parą. Iki šio laiko padarytas Birštono vandenų tyrimas 
parodė, kad viename šimte čionykščio vandens svarų yra 18 drachmų pa¬ 
stovių dalių, būtent: 1) chloro natras, 2) anglirūkštis kalcis, 3) sieros rūkšties 
kalcis, 4) druskos rūkšties kalcis, 5) silikatas; esti dar anglirūkščio, angli- 
rūkšties geležies, taip pat ir organinių dalių pėdsakų, be to, dar manoma 
esant jodo ir bromo. Tie vandenys sėkmingai veikia nusilpusį virškinimą, 
geltligę, kaltūną, liaukų ligas, odos išbėrimus, nervų ligas, chroniškus reu¬ 
matizmus, vaikų anglišką ligą, moterų ligas ir džiovą. 

Nepaprastas atvykusių svečių susigrūdimas, didesnis, kaip kad esami 
įrenginiai gali sutalpinti, yra nežmoniškos brangenybės priežastis. Pereitais 
metais butas šeimynai kaštavo 25—50 rublių sidabru mėnesiui; ankštas 
butas nepasiturintiems, kartais pastogėje, 10 rub. mėnesiui. Vonia nuo 
20 skatikų iki 2 auksinų. Kas nepareina atskiruose namuose, ieško buto 
miestelyje, kur yra 52 kaimiškos trobos; paprasta pirkia, sandėlis, arklidė — 
visa tai praverčia išsiilgusiems sveikatos ligoninis. 

Pragyvenimo reikmenės perkamos pačiame Birštone, arba Prienų 
miestelyje gana aukšta kaina. Vasarai čion atvyksta restoranas ir cukrainė. 

Du kartu savaitėje esti čia resursas; už įėjimą į salę vyrai moka 

* „Wycieezki po Litwie w promeniach od Wilna“, T. I. 

po rublį. Šokama iki ryto, gana gerai muzikai grojant. Dar iki šiol 
Birštone nebuvo jaučiamas kitokių pramogų reikalas, k. a., teatro, kon¬ 
certo, knygyno. 

Už tai gamta stebuklingai pamyli atvykusius savo reginiais. Tiesa, 
čia nėra aikščių, sodų, bulvarų, bet yra Nemuno pakrantės, yra laivai 
plaukioti upe, yra Pilies kalnas su senovės Lietuvos kunigaikščių medžioklės 
pilies pėdsakais, kur buvodavo Vytautas (1413 m.), kur Kazimieras Jogai¬ 
laitis išbuvo visą 1473 m. žiemą su savo žmona ir sūnumis: Jonu-Albrechtu 
ir šv. Kazimieru, mūsų Lietuvos patronu. Tą vietą lietuviai dar tebevadina 
„Dvaras užkeiktas“.* 

§ 25. 

Nuo Birštono iki DARSŪNIŠKIO miestelio, esančio dešiniame krante, 
Nemuno vingiai sudarys tris su viršum mylias, o tiesus kelias bus vos pora 
mylių. Senovės Lietuvos laikais Darsūniškis turėjo didelę medinį pilį, 
sudegusią Kęstučiui valdant 1381 m., Jogailos atstatytą; bažnyčios įkūrimas 
siekia 1592 m. Iš čia iki RUMŠIŠKIŲ miestelio vandens kelio skaitoma 
pusketvirtos mylios, o žeme gal bus kiek daugiau kaip ,dvi mylios. Tas 
mažas, žydų prisėdęs miesčiukas pasižymėjo kryžiuočių užpuolimu 1381 m., 
Zigmanto III įkūrimu bažnyčios 1590 m., pagaliau nesėkmingomis Stanis- 
lovo-Augusto pastangomis Nemuno tėkmei išvalyti nuo ropų ir akmenų 
1775 m. Iš Rumšiškių pora mylių į Kauną. Nuo Čia Nemunas, staigiai 
pasukęs į vakarus, plaukia pro tiek jau kartų aprašytą buv. kamendulų 
vienuolyną, PAŽAISLYJE, paskui pro PANEMUNĖS miestelį, pagaliau iš¬ 
kilmingai atplaukia į Kauną, jungdamasis su Nerimi ir Nevėžiu. 

Tos penkios mylios tiesiai nuo Birštono į Kauną, o arti astuonių — 
vandeniu, teikia nepaprastai puikaus krašto reginį. Pilna čia vaizdingų 
vingių, pilna gražių kalvų, kai kada apaugusių pušimis ir eglėmis, o daž¬ 
niausiai ūksmingomis liepomis, nuo kurių bitelės rankioja medų, tą garsųjį 
Kauno liepinį, taip labai ir senovės lietuvių, ir jaunesnių mūsų senolių 
mėgiamą. Tarp Birštono ir Kauno iš dešinės pusės į Nemuną įteka upės: 
ties MEDEIKONIŲ kaimu VERKNĖ, prie TREZANTOLIO kaimo upelis, 
ištekąs iš JĖZNO ežero, kiti du upeliai, ištekantys iš DUKURNONIŲ ežero**, 
prie VARKALIŠKIŲ viensėdžio LOPAINIA, STRĖVA, VOLĖ, PRAVIENA 
ties Rumšiškėmis, KARČIUPIS, GIRSTUPIS***, KRUNA, — iš kairės pusės 
JĖSIOS upė, įtekanti į Nemuną prie Panemunės. 

* Tiek Syrokomiė, tiek kiti autoriai — Balinskis, Tiškevičius — rašo „dwaras 
uszkaltur“, tik Koreva (Vilenskaja gubernija, 1861) rašo „dwaras uszkialtas“, o Glogeris 
(Podrož Niemnem, 1888) — „dwaras užkejktas“. (Vert.). 

** Nemuno intakas Sobuva teka iš Kašonių ežero, o iš Dukurnonių ežero joks 
upelis į Nemuną neteka. (Vert). 

*** Girstupis įteka žemiau Krūnos, jau Kaune. (Vert,). 

Tačiau tos puikios ir prekybai svarbios apylinkės savo seklumomis, 
o ypač uolomis ir ropomis, sudaro daugybę pavojų ir kliūčių laivininkystei. 
Dešinėje pusėje prie GUOGŲ kaimo, kairėje — prie Rumšiškių miestelio 
guli ištisos granitų grupės, vienos po vandeniu, kitos paviršiuje, o visos 
pavojingos upeiviui. Lenkų pusėje prie ŠLIENAVOS ir VYČIŪNŲ kaimų, 
taip pat prie Pažaislio vienuolyno ir toliau į Kauną baisios uolos užkemša 
upę, verdančią ir putojančią, kai ji spaudžiasi tarp aštrių nugarų. Išrašome čia 
žymiausių Nemuno ropų vardus; VARNĖNAI, VARNA, ŠALUTKA, KAZO¬ 
KAS, BlClAI, KONIA, BAJORĖ, DEVYNIOS SALOS ir prie Pažaislio VEL¬ 
NIO PIRTIS, kur pagal padavimą velnias nešė akmenį statomai bažnyčiai su¬ 
triuškinti, bet, gaidžiui užgiedojus, paleido jį į upę. Kitas padavimas sako, 
kad Pažaislio fundatorius Pacas, užklupęs velnius besitariant, išgainiojo 
juos šermukšnio lazda. Paskutinė ropa prieš Kauną prie Panemunės 
miestelio vadinasi JUODIS. 

§ 26. 

KAUNAS, esantis 54°54’ šiaurės platumoje ir 41°34’ rytų ilgumoje, 
savo padėties atžvilgiu gali būti priskaitytas prie gražiausių Lietuvos ir nefc 
Europos miestų. Iš pietų lygumoje, kur pastatytas miestas, įplaukia į Kauną 
Nemunas, iš vasaros rytų, netoli pagausinta ŠVENTOSIOS upės vandenų, — 
NERIS, o mylia už miesto įteka į Nemuną NEVĖŽIS. Pusračiu apsupa 
miestą statūs kalnai, apaugę pušimis, liepomis bei rusvuoju barberisu, teikia 
nepalyginamą reginį; slėnį, netoli Neries santakos su Nemunu, su jo gra¬ 
žiomis pievomis, vadinamą Mickevičiaus slėniu, kartu su tuo poetu teisingai 
galima pavadinti gražiausiu pasaulyje. Artimi miesteliai: žydų SLABADA 
ir VILIJAMPOLĖ, taip ‘pat ALEKSOTO miestelis, jau Lenkų Karalystėje 
esantis, matyti iš tolo paskendę melsvame frūke, sudaro vaizdo dugną; to 
vaizdo priešakį užima upės, miesto mūrai ir bažnyčių bokštai, kurių čia 
prieš 1830 m, buvo priskaitoma dešimtis. Kai kurias uždarė 1844 m. Pui¬ 
kiausia jų yra parapijos bažnyčia, buv. augustijonų; kitos: begriūvanti buv. 
bernardinų (šiandien mokinių), vienuolių benediktinių, bernardinių ir gai¬ 
lestingųjų seselių, stačiatikių cerkvės — buv. jėzuitų turgavietėje ir buv. 
pranciškonų puikioje vietoje prie Nemuno, pagaliau liuterių bažnyčia ir 
dvi žydų sinagogos, tai ir visi čionykščiai maldos namai. Keturkampėje 
turgavietėje — rotušė, rusų cerkvė, gubernatoriaus namai ir imperatoriaus 
Mikalojaus pastatytas paminklas sudaro miesto papuošalą. Be to, Kaimas 
turi keletą gražių krautuvių ir kelis viešbučius. Lietuvos viešbutyje paprastai 
įsigyvena atvykęs į Kauną teatras. Gatvių čia dvidešimt su viršum, kurių 
žymesnės yra: Pilies, Pašto, Pranciškonų, Didžioji, arba Domininkonų, 
Vokiečių, Totorių ir Rokitų. Šiuo metu Kauno gyv. bus 15.207 abiejų lyčių*. 

* Greitas dabartinis Kauno augimas pasireiškia greitu gyventojų prieauglium. 1816 m. 
čia tebuvo 2.400 gyventojų mieste ir 500 žydų Slabadoje, taigi drauge 2.900 gyventojų; 

Kauno, kaip ir visų Lietuvos miestų, istorija prasideda pirmiausia 
amžių glūdumuose, paskui nuo kryžiuočių užpuolimų. Visas keturioliktas 
šimtmetis buvo tų užpuolimų liudininkas; pirmą kartą kryžiuočiai paėmė 
Kauną 1317 m.; Gedimino atmušti pasirodė čia su magistru Henriku von 
Knipprode 1362 m., paskui 1376 metais. Du kartu sudegino ir sulygino 
su žeme čionykštę pilį, bet 1383 m., nusistatę įsistiprinti Kaune, netoliese 
pradėjo mūryti apsigynimo pilį vardu Ritterswerden (riterių pilis), kurios 
statybai dirbo šeši šimtai tūkstančiai žmonių* per šešias savaites. Kitais 
metais Jogaila sugriovė pilį ir išvarė kryžiuočių įgulą. Nepermaldaujami 
Lietuvos priešai vėl sugrįžo apie 1390 m. ir naujai atstatė tvirtovę. Vytautas 
ją nugriovė, kryžiuočiai ir vėl ją pataisė 1394 m., tačiau 1410 m. kryžiuočių 
galybė buvo amžinai sutriuškinta prie Tanenbergo. 

Gavęs privilegijų iš Vytauto, paskui iš Kazimiero Jogailaičio ir Zig¬ 
manto Senojo, Kaunas turtėdamas ir svarbėdamas tikrai pražydo prie 
Zigmanto III. Ėmė klestėti amatai, atplaukė vokiečių kolonistų ir pirklių, 
prie upių buvo išmūryta prekėms sudėti didelių sandėlių, buvo atidaryta 
svetimšalių anglų, prūsų, švedų ir olandų prekybinių kontorų, ir metinė 
prekybos apyvarta siekė iki milijono dukatų. 1654 m. pravedus konstitucinį 
įstatymą prie Vladislovo IV, lietuvis jau nebeveždavo savo javų į Karaliaučių, 
bet vokietis ir anglas turėjo atvykt’ į Kauną jų pasiimti. Tokia laiminga 
miesto būklė tvėrė iki 1655 m. 

Tais metais rusų išplėštas, sudegintas ir nustojęs gyventojų Kaunas 
sunyko. 1 Veltui Jonas-Kazimieras ir vėliau Jonas III stengėsi jį pakelti, — 
nelaimė buvo nebepataisoma. Augusto III laikais vėl rusų sunaikintas, 
šiek tiek pakilo Stanislovui-Augustui viešpataujant, nes čia atsirado dvi¬ 
dešimt penki pirkliai, prekiaują javais ar medžiais, kurių kiekvienas vertėsi 
dvidešimties tūkstančių dukatų kapitalu. Abiejų lyčių gyventojų tuomet 
buvo priskaitoma iki 28.000. 1794 m. prūsų sienos išvedimas ir 1812 m. 

prancūzų perėjimas dviem atvejais vėl sudavė miestui didelį smūgį. 

Imperatorius Mikalojus, atsimindamas savo tėvo Povilo I žodžius, 
kad „Kaunas turi būti toksai, koks gali ir privalo būti“, atkreipė į jį savo 
rūpestingą akį. 

Žvyruoto kelio, vedančio iš Peterburgo į Varšuvą, nukreipimas į 
Kauną, 1842 m. gubernijos įkūrimas Kaune, panaikinimas sienos su Lenkų 
Karalyste — žymiai atgaivino miestą. Dabar garlaivių susisiekimo atida¬ 
rymas ir statomas geležinkelis lemia Kaunui šviesią ateitį. 

Tiek vidaus, tenkinanti augančio gyventojų skaičiaus reikalus, tiek 
išvežamoji Kauno prekyba vis kyla. Kaunas, dviejų didžiausių Lietuvos 

1842 m. Kaunas turėjo 8.525 abiejų lyčių gyventojus. Per aštuoniolika metų, t. y., iki 
dabar, tas skaičius beveik padvigubėjo. 

* Matyti, autoriaus suklysta. (Vert,). 

upių santakoje, sutraukdamas į save visa, ką visas kraštas gamina, dar ir 
pats varo nemenką prekybą su Klaipėda ir Karaliučiumi. * Be kauniškės 
prieplaukos, yra čia dar jų prie ŠANČIŲ, VERŠVŲ, .ŠILELIŲ kaimų, taip 
pat prie karčiamų PAČTUVOJE, KULAUTAVOJE ir KERNAVĖJE; jos 
išsiunčia kasmet iki 250 vytinių ir baidokų (skutų), kas sieks 1.750.000 
rublių vertės. Bet prekybinė kapitalo apyvarta yra didesnė, nes kai kurie 
laivai eina du kartu per metus, o daug prūsų laivų atvyksta pasiimti javų, 
linų, kanapių ir t.t., sukrautų čionykščiuose sandėliuose, ir atveža užsienių 
gaminių. Sielių, ant kurių taip pat kraunamos prekės, iš čia išeina daugiau 
kaip 600. 

Kaune Nemuno krantas nuo miesto sustiprintas dideliu tašytų akmenų 
pylimu. Nemunas, pagausintas Neries vandenų, turi 90 —100 Reino 
sieksnių pločio*. 

Taip nupiešę Nemuno monografiją nuo jo versmių iki Kauno, toli¬ 
mesnį jo bėgį nupasakosime gyvais lietuviška vytine keliaujančio laivininko 
žodžiais, pasekdami senu dienoraščiu, kurį turime savo rankose. Šių dienų 
padėtį žinąs skaitytojas ras čia galimumo pastebėti, kiek pasikeitė dalykai 
nuo 1829 metų. 


* 340 — 380 metrų. (Vert). 

Išvykimas iš Kauno — Valtininkas Skatiiėlis — Kelionė vandeniu — 
Nakvynė laive — Vilkijos miestelis — Smarkusis ponas bajoras — Se¬ 
redžius — Ventos kanalas — Veliuona — Gelgaudiškis — Jurbarkas 
— Prieplauka — Vėl nakvynė laive. 


Penktadienį, gegužės mėn. 10/22 d., turiu palikti Kauną. Kiek apsi¬ 
niaukusi, kiek šaltoka, vis tik gegužės mėn. dienelė persirito per pusę: 
muša penktą valandą po pietų. 

Vytinė, į kurią sudėjau savo turtą — savo rugelius ir kitą mantą — 
ir kurioje turėjau plaukt į Karaliaučių, jau prieš dvi dienas išplaukė iš 
Kauno, o mane aplinkybės privertė dar čia pasilikti. Turiu ją pavyti val¬ 
timi, kurią mano pasamdytas valtininkas pavadino iš vokiško kanu. 

Tai kažkoks nuobodus, tylįs vokietužis tas mano valtininkas; tiesa, iš 
jo akių nežiūri vokietis, tačiau vokiečiuoja kalbėdamas. Mano ryšulį pava¬ 
dino mantelzaku, savo valtį — kanu, dėvi balta ąnsondam skrybėle, mėlynu 
švarku, rūko trumpą porcelano liuikelę, o dėl užmokesčio derasi kaip žydas; 
turi būti vokietis. 

Į jo patogią valtį sunešė mano daiktus; metu paskutinį žvilgsnį į Kauną, 
sėdamės į valtį; valtininkas persižegnojo, spiovė į delną, tvirtai suėmė irklą, 
vikriai atsistūmė nuo kranto, — plaukiame. 

Persižegnojo!., gal būt ir ne vokietis. Pasekiau jo pavyzdžiu ir nuo¬ 
širdžiai sukalbėjau poterėlį. 

Plaukiame pavėjui, plaukiame pavandeniui; valtis lekia kaip strėlė, 
tiesiu kaip strėlė, plačiu Nemunu. 

Kokie stebuklingi jo krantai, ypač kairysis! Stati, lygi, keliolikos ar 
keliasdešimt uolekčių aukščio kalva, ŽAGARĖS kalnu* vadinama, žaliais 
krūmais vainikuota, apačioje turi gražią, žalią lygumą. Joje balto prūsiško 
mūro nameliai ir dvareliai teikia tokį mielą akiai netvarkos vaizdą, kuris, 
paįvairindamas apylinkę, tarytum, kalba apie didesnę toje gražioje gamtoje 
gyvenančių žmonių krūvelės bendravimo laisvę. Širdis plaka, akis gėrisi, — 
plaukiame. 

Greitai aplenkiame tuos namelius ir dvarelius: nei laiko paklausti pava¬ 
dinimų, nei noro klausinėti; toks tylus, toks niaurus tas mano valtininkas. 
Tik žegnojasi ties kiekvienu pralenkiamu kryžium ir tik kužda poterius. 

* Wesolowskie Avzgorze — seni žmonės vadina Žagarės kalnu nuo seniau ten buvusio 
Žagarės dvaro. Dabar klaidingai vadinama Linksmakalniu ar Viesulavav (Vert). 

Plaukiame dvi valandas, jau porą mylių padarėme nuo Kauno; jau 
aštunta valanda vakaro. Saulė tik, ką nusėdo, dangus pragiedrėjo, tik šaltas 
vėjas pučia, migla kyla ant vandens, paupio paukščiai čirškia, gieda, švil¬ 
pauja. Tie netaisyklingi garsai visi kartu sudaro neapsakomą harmoniją, 
pripildo orą nelyginant kvapiu smilkalu. Vėjas vis šaltesnis; gerai apsisupu 
apsiaustu ir svajoju. 

Mano valtininkas tyli; ir gerai, kad tyli, nes man netrukdo klausytis 
paukščių šnekos, žiūrėt į dangų, kuriame ima nertis žvaigždelė po žvaigž¬ 
delės, ir... svajoti apie savuosius. 

Dangus apsiniaukė, mėnulis nešviečia, lyg koks ilgesys apgaubė sielą. 
Upės vidury, beveik pačioje vagoje, valtis sustoja. 

— Kas čia? — klausiu pakirdęs iš svajonių. 

— Žinia! užėjome ant oko*, — burbtelėjo valtininkas, iš visų jėgų 
stumdamas irklu į Nemuno dugną. 

— Ką tai reiškia „ant oko“? — klausiu. 

— Žinia! ant seklumos, įklimpome į smėlį; žinia, smėliu valtimi ne¬ 
pavažiuosi. 

— Kas gi daryti? 

— Žinia! aš ėmiausi irklo, ir Tamsta paimk kitą irklą, nustumsime 
valtį nuo seklumos ir plauksime toliau. 

Griebiu kitą irklą. Iš visų jėgų stumiame valtį, bet ta vos vos slenka 
pirmyn, užsispyrusi lenda į minkštą smėlį, kol visiškai atsisako mūsų 
klausyti. 

Valtininkas dar kartą pamėgino smarkiai pastūmėti irklu, paskui su 
ramia rezignacija padėjo irklą į valtį ir ėmė skelti ugnį pypkei. 

— Ką gi dabar bedarysime? — sušukau nusiminęs. 

— Žinia, teks nakvoti čia ant oko, — atsakė šaltakraujis valtininkas. 
— Naktį, žinia, nieko nematyti, palauksime aušros... 

Užsidegė liuiką, nusimovė mėlyną švarką, užsidėjo pilką gūnią ir, įstip- 
rinęs valtį, atsigulė ant teliaudų. 

Noromis nenoromis ir aš rezignuoju, seku jo pavyzdžiu — stumiu po 
galva ryšulį, apsisupu apsiaustu, stengiuos užmigti, tačiau miegas neima, 
šaltis erzina, knieta atsiminimai to, kas palikta namie, nerimstu dėl padė¬ 
ties — ant seklumos upės vidury. 

— O jeigu, mums miegant, vanduo pakels mus nuo tos seklumos ir 
nakties metu mus nuneš? — nerimastaudamas klausiu. 

— Žinia! būtų geriau, — atsakė nesikarščiuodamas, — nes be vargo 
išlįstume iš šio nelemto oko; tačiau baisiai šalta, gera būtų išgerti. 


* Okas — hak; Nemuno upeiviai ir dabar dar taip tebesako. (Vert). 

Atsiminė, kad Kaune pasiėmiau geroką bundzę* seninės**, kuri tuomet 
nebuvo tokia retenybė, kaip dabar. 

— Teisybė, — atsakiau, — šalčiui ir drėgmei nepakenks. 

— Žinia, kad nepakenks, — įsitikinęs atsakė valtininkas. 

Gurkštelėjo gerą gurkšnį iš paduotos bundzės, atsiduso, gurkštelėjo- antrą 
ir atiduodamas iškilmingai tarė: — Labai dėkui! 

Dar kartą išskėlė ugnies, užsidegė liuiką ir po valandėlės ėmė dainuoti — 
betgi lietuviškai — graudžią, bet meilią gaidą. 

In bundze veritas, pagalvojau, gal pasidarys kalbesnis, tai bus linksmiau. 

— Kas tu ir iš kur esi, bičiuli? — paklausiau jį, — vokietis ar vietinis? 

— Žinia, vietinis, — atsakė; — koks aš vokietis, juk gimiau ne labai 
toli nuo čia, Smalininkuose, jau už Prūsų sienos. Vokiečiai savaip pakrikš¬ 
tijo mūsų miestelį, bet vis tiek tai nuo amžių ne jų nuosavybė. Ponas 
ten būsi su vytine; gražus tai kraštas. Esu kilęs dar iš senų lietuvių; va¬ 
dinuos Simanas Skatilėlis; plaukiodamas laivu tai į viršų, tai žemyn Ne¬ 
munu, dažnai būdavau Kaune; čia vedžiau ir jau penkeri metai kaip čia 
įsigyvenau. Kaunas gražus miestas, bet pas mus Smalininkuose gražiau, 
žinia, kad gražiau, pats ponas pamatysi. 

Pažvelgiau į laikrodį; jau gerokai po devynių. Įsisupau į apsiaustą ir, 
visus mūsų dienos rūpesčius pavedęs Dievui, kietai užmigau. Bangų plaki¬ 
masis į laivą magnetiškai padėjo man užmigti. Kaip per rūkus tepamenu, 
kad dangus išsigiedrijo, kad Skatilėlis dar mėgino nustumti valtį irklu nuo 
seklumos ir kad pats atsigulė, metęs tuščias pastangas. Daugiau nieko nebe¬ 
prisimenu; svajos nunešė mane į gimtinę Naugardo šalį, kur* man buvo 
taip gera... taip gera... jog ten išbuvau iki ryto... 

Pabundu... valtis plaukia, tarytum, seklumos nė nebūta. Skatilėlis kaž¬ 
kokiu būdu be mano pagalbos pajėgė nustumti valtį nuo smėlio; jis tingiai 
kilnojo irklus ir kalbėjo poterius. \ 

Jau septinta valanda ryto, saulė spinduliuoja pro rūką, aušrinė ima 
temti, gegužės mėn. vėjas pūkšnoja; atgaivino mane rytinės godelės, iškil¬ 
mingesnės už tas, kurios mane vakarą kamavo. Pasimeldžiau, ir vėl leng¬ 
vutė, laisva snūdą užmerkė akis. 

Plaukdama taip kone ištisą valandą, valtis pasuko kranto link; sudavusi 
į krantą, išbudino mane. 

— Kur esame? — klausiu Skatilėlį. 

— Gi, žinia, VILKIJOJE; išlipkim truputį į krantą, čia turiu pažįstamą, 
su kuriuo man reikia pasikalbėti. 

Vienodos vandens kelionės išvargintas, sutikau su valtininko pasiūlymu. 

* Bundzė — apipintas butelis. (Vert.). 

** ..Starkos“ — senos degtinės. (Vert.). 

Išlipome į krantą, ir, kol jis atliko reikalus su savo pažįstamu, apžiūrėjau 
miestelį. 

Tikra tai menkystė — iš mandagumo miesteliu vadinama, turinti apie 
šimtą lūšnų; žmonės vadina ją Vilkija. Stovi prie Dubysos ir Nevėžio* 
įtakos į Nemuną; priklauso grafui Henrikui Zabielai, kurio gražus dvaras 
matyti kairiame Nemuno krante, Lenkų Karalystėje. 

Girdėjau, kad čia yra buvusi sena pilis, bet kada įkurta — neturėjau 
laiko sužinoti; aplankiau tuos griuvėsius ir paskui pasimeldžiau prie dar 
uždarytų bažnytėlės durų. Prie įėjimo į nuskurusią smuklę stovėjo kaž¬ 
kokia ūsuota figūra su suplyšusiu žiponu ir liuikele burnoje; prisiartinau. 

— Ar Jūsų Sveikata vietinis? — klausiu. 

— Nei Sveikata, nei vietinis miesčionis, — atsako man su įžeistos di¬ 
dybės pajautimu; — esu bajoras. 

— Tad, pone bajore, — tariu su nusižeminimu. — kam priklauso šitas 
miestelis? 

— Grafui Heindrikui, — prakošė pro dantis. 

— Henrikas tai vardas, bet kaip jo pavardė? 

— Heindrikas. 

— Pakartoju, tai vardas, o aš noriu žinoti pavardę. 

— Iš kur ponas žinai, kad tai vardas, o ne pavardė? 

— Nes pažinojau daug Henrikų įvairiomis pavardėmis. 

— Jei taip, tai jau nebežinau, — atsakė naivus bajoras. 

Skubinu prie Nemuno kranto; valtininkas manęs laukia. 

Šiandieną mano Skatilėlis jau kalbesnis; prisikalbėjo prie bundzės, tad 
jei pats ir nepradeda kalbos, tai bent į klausimus atsako. 

Veidai jo raudoni, žvilgsnis linksmas, žymu, kad jam gerai sekasi — 
ir kodėl gi taip būti negalėtų? Laisvas kaip Nemuno žuvelė, nuolatos dar¬ 
buojasi, bet niekuomet nėra vergiškai verčiamas dirbti virš savo jėgų; jo 
uždarbis mažas, bet tikras; gyvena beveik vien tik savo valtyje, ir jei ret¬ 
karčiais namo užsuka, tai jo laukia darbšti ir ištikima žmona, laukia būrys 
vaikelių, kuriems savo uždarbį atidavęs, valtį pataisęs, vėl traukia į Ne¬ 
muną prekių ar keleivių vežioti, o kai jų nėra, tai — žuvų gaudyti meškere 
ar varža. Liuikele dantyse, dainelė lūpose, gardžios, nes darbu įgytos ir 
nuvargus reikalingos degtinės taurė, tai — jo reikalų patenkinimas, tai jo 
poezija. 

Bet, kaip ir visi laimingieji, jis nemoka savo laimės pajusti; gal jis ir 
atsidūsta šviesesnio likimo, gal pavydi turtingesniems: tačiau tos tuštybės 
nepastebėjau savo Skatilėlyje. Su pamėgimu atsiduoda savo verslui, myli 


* * Matyti, autoriaus suklysta; nuo Nevėžio iki Vilkijos 20 km, nuo Vilkijos iki 
Dubysos — 12 km. (Vert). 

savo valtį, myli Nemuną, myli savo namelį Kaune ir, kaip mane tikino, 
visa to neatiduotų už pasaulio turtus. 

Noriu juo įtikėti. 

Tačiau nežinau, ar Nemunas atsimoka jam už jo meilę; porą kartų 
atsisėdome ant seklumos, nuo kurios nusiruopšti kaštavo mums kone tris 
valandas. Man nerimastaujant, valtininkas sakė: 

— Žinia, sekluma — dabar pavasaris, potvynis buvo didelis; šiandien 
čia... rytoj ten... žinia. 

DUBYSOS upė įteka į Nemuną. Kiek su jos vardu surištų istorinių 
atsiminimų ateina į galvą! Netrukus pasirodo mažas miestelis ir aukštas 
kalnas su pylimo pėdsakais. 

— Koks čia miestelis? kas čia per kalnas? — klausiu valtininką. 

— Žinia, tai SEREDŽIAUS miestelis... taip jis vadinamas, o kalnas — 
PILIAKALNIS... taip, mat, vadinasi; kaip tik pusiaukely iš Kauno į Jur¬ 
barką. Buvo čia, kaip žmonės pasakoja, kažkokia sena pilis, vadinosi Bis- 
sen*; žinia, seni žmonės daugiau už mus atsimena, bet aš tos pilies nema¬ 
čiau; čia, sako, būta ir kovų, čia, sako, suvažiuodavo ir karalių; žinia, bočiai 
primena tuos laikus... o dabar kas, žiūrėk? — parodė irklu į miestelį. 

Tikrai pasibaisėtinas čia buvo reginys. ' 

Žemumoje, pakalnėje stovi menkas miesčiukas prie pat Nemuno; matyti, 
dėl potvynio kalno dalis neseniai nuslinko į upę. Iš vandens kyšo užgriūtų 
trobesių sienos ir stogų gegnės**. 

— Prieš kokias keturias ar penkias savaites čia nuslinko į vandenį baž¬ 
nyčia ir klebonija, ir visi kunigo trobesiai. Nemunas patvino, žinia, Nemu¬ 
nas, — paplovė kalną ir visas miestelio gabalas pliumptelėjo į vandenį kartu 
su kalnu. Iš žmonių niekas nenuskendo, tik senas, kiek įsigėręs Žvejys ir 
kunigo kalakutai, kurie buvo kūtėje. Žąsys išplaukė į viršų, matyti, kaž¬ 
kokiu stebuklu. Daugiau jokių nuostolių nebuvo. Kai kalnas ėmė trūkti ir 
byrėti, tai, žinia, tuojau išginė arklius iš arklidės ir galvijus iš kūtės. Ir, 
ačiū Dievui, iš gyvulėlių niekas nežuvo: nei karvės, nei jaučiai, nei kunigo 
gaspadinė, nors ji ir stovėjo prie pat tos vietos, kur kalnas trūko. Stebuklas, 
žinia, — ką čia ir bekalbėti! 

Norėjau apžiūrėti tuo metu čia kasamą kanalą, kuris turi sujungti Du¬ 
bysą su Venta, įtekančią į jūrą Kurše. Netoli miestelio tarp kalnų teka 
menkutė, bet triukšminga DUBYSA. Radau daugybes kareivių, kasančių 
kanalą. Mandagus karininkas, prižiūrįs darbininkus, paaiškino, kad prie 
to darbo dirba 6 pulkai, arba 18000 žmonių, padalintų partijomis, ir kad 
žymi darbo dalis jau baigta. 

* Kaip tvirtinama, Palemono įkurta. 

** 1829 metų potvynis buvo didžiausias iš visų tikrai matuotų, nuo 1812 metų pra«- 
dedant; žiūr. Hidrometrinis Metraštis II, 1930. (Vert.). 

Šiandieną 11 mylių ilgio VENTOS, kitaip vadinamas ŽEMAIČIŲ 
kanalas jau pilnai plaukia ir suteikia Dubysai jos tikrą prekybinę vertę". 

Grįžtu prie Nemuno; dar kartą atsidusęs dėl nelaimingo Seredžiaus 
likimo, sėdu į valtį. Skatilėlis smarkiau patraukė irklu, — ir vėl plaukiame 
tarp vaizdingų Nemuno krantų. 

Už valandos, ar daugiau, nuobodžios kelionės, turiu prisipažinti su gėda, 
— užsnūdau. Nebeprisimenu, kas man sapnavosi, tik žinau, kad kai pabu¬ 
dau, tai Jokšai sapnas neprilygs gražumui reginio, kuris atsivėrė mano akims. 

— Tai VELIUONA, — tarė Skatilėlis, leisdamas valtį prie kranto. — 
Turime truputį pasilsėti, mano arklys pavargo, — sakė rodydamas irklą. 

Mielai sutikau. 

Koks reginio puikumas! Ties Nemunu iškyla du kalnu — gilus tar¬ 
peklis juodu skiria. Miestelis pasiskirsto į viršutinį ir į žemutinį, nuo Ne¬ 
muno pusės matyti tik tas pastarasis, arba teisingiau — viena jo gatvė. Ant 
vieno kalno puikiai matytis bažnyčia, ant kito — kažkokie dvaro trobesiai 
ir sodas. Ant to kito kalno pilna griuvėsių, senovinės pilies pėdsakai, viena¬ 
tiniai pėdsakai, nes kitų čia nėra. 

Kiek čia įvairiais laikais išsiliejo lietuvių ir kryžiuočių kraujo! Tačiau 
atmintiniausias įvykis čia yra Gedimino mirtis. 

Suprantama, kad kelionės metu tegalėjau prisiminti patį įvykį, bet su¬ 
grįžęs namo išrašiau iš Stryjkovskio visą jo paprastą nupasakojimą: 

„Kryžiuočiai apgulė Veliuonos pilį prie Nemuno ir nuolatiniais antpuo¬ 
liai stengėsi ją paimti... ir kad galėtų greičiau ir patogiau, nenustodami 
savo žmonių, paimti pilį, tai prie pat Veliuonos pastatė dvi nauji pili, kurių 
vieną pavadino Fridburg, t. y. Ramioji pilis, o kitą — Bejer, t. y. Rava- 
rietis. Aprūpinę tiedvi pili visokio maisto ištekliais bei karių įgulomis ir 
gerai jas apginklavę pabūklais, patys kryžiuočiai sugrįžo į Prūsus, įsaky¬ 
dami nuolatiniais puolimais iš abiejų pilių spausti Veliuonoje apgultus lie¬ 
tuvius, kad pasiduotų su pilimi. 

.Didysis kunigaikštis Gediminas, norėdamas atremti tą smarkų pavojų 
bei vokiečių užpuolimus ir išvaduoti savo kariuomenę nuo apgulos, surinko 
didelę kariuomenę iš Lietuvos ir Žemaitijos ir su savo sūnumis Algirdu, Jau¬ 
nučiu ir Kęstučiu, apsiautęs aniedvi pilį stipria kariuomene, nuolatiniais 
antpuoliais, pakasais, šaudymu ir mūrogrioviais puolė jiedvi 22 dienas. Ta¬ 
čiau, kai vokiečiai narsiai gynėsi, vartodami dar lietuviams nepaprastą pa¬ 
trankų ugnį, ir daug Gedimino žmonių nukaudami, tai patsai Gediminas, 
drąsindamas savo karius, arčiau prijojo prie sienų ir nurodinėjo patogesnių 
vietų apkasams ir mūrogrioviams tam tikram bokštui sugriauti. Senukui 

* Čia autoriaus prasilenkta su tikrenybe: 1830 metų sukilimas nutraukė nebaigtus 
darbus, kurie taip ir liko neatnaujinti; visi įrengimai buvo vėliau parduoti iš varžytinių 
ir išardyti. (Vert.). 

kunigaikščiui taip judriai besisukinėjant, vienas vokietis šaudyklės kulka 
pašovė jį į nugarą... pašautas Gediminas tuojau pasimirė“*. 

Už Veliuonos pusę mylios nukeliavę ir vėl patenkame ant seklumos; 
šaltas kaip stoikas, ar teisingiau, kaip Nemuno lydys, mano Skatilėlis dabar 
keikiasi ir kaltina velnius dėl šio nepasisekimo; bendromis jėgomis stumiame 
valtį, sunkusis darbas užtrunka kone valandą; nustūmėme — plaukiame. 

Pažįstąs apylinkes ir jau įsikalbėjęs valtininkas ima ir toliau šnekėti, — 
rodo man lenkų pusėje dvarus ir dvarelius, kur senovinėse seniūnijose sėdi 
vokiečiai ir engia žmones. 

— Čia tėra vieni vokiečiai: vokietis ponas, vokietis ekonomas, vokietis 
degtinės varytojas, net vokietis nuomininkas, nes jie nelaiko žydų, matyti, 
iš pavydo. Nelaimingas kaimietis! Nuo pirmadienio iki šeštadienio turi 
jiems tarnauti alkanas, apiplyšęs, niekinamas, kartais mušamas. Sunku 
pasiskųsti; žinia, eina skųstis, bet kas iš to? Kol saulė pateka, rasa akis 
išėdą! Žinia, išėda. 

Taip man skundėsi čionykščiais vokiečiais mano valtininkas; bet kas 
buvo juokinga, tai kad skundėsi tokiu suvokietėjusiu akcentu, tarytum, ir 
patsai vokietis būtų. Gimęs Smalininkuose, ilgus metus gyveno su vokie¬ 
čiais, nuolatos buvo jų draugystėje, o, gal, ir jo tėvas ne mažiau vokie- 
čiavo. Tačiau prisimena, kad jie prūsai, lietuvių giminės, bet niekuomet 
ne vokiečiai. 

Įplaukiame į labai gražią apylinkę; iš abiejų pusių kalnai, gražiais 
krūmais apaugę; dešinėje tarp medžių iš už krūmų iškyla sena pilis su 
bokštais. 

— Kaip gi tatai vadinasi? — klausiu. 

— Tai, pone, GELGAUDIŠKIS, — atsako valtininkas, — senovės pi¬ 
lis** *** ; niekas nežino, kas ją ir kada įkūrė; štai dvaras, žiūrėk, poną, kokie 
gražūs namai, koks sodas, kokie trobesiai! Žinia, ponas pasakytum, kad 
tai rojus žemėje, tačiau tai — pragaras, tikras pragaras. Kaip čia žmones 
spaudžia, blogiau kaip vokiečiai. Ponas atima ariamas žemes ir sodina 
valsčių į pelkes ar į smėlėtus šilus, ir atsikvėpt neduoda, ir, žmones išnuo- 
muoja žydams plukdymui, ir Dievas žino, ko jis Čia neišdarinėja... tikrai 
iš pragaro... 

1829 metais, pora metų prieš žinomus įvykius*, čionykščio dvarininko 
vardą žmonės tardavo keikdami. 

* Kryžiuoti, kuris pašovė Gediminą, Wigandas vadina Tielmanu Junpachu. 

** Gelgaudų pilis ar Zomkus — labai įdomūs griuvėsiai dešiniajame Nemuno krante, 
o Gelgaudiškis yra kairiajame krante} (Vert.). 

*** Dvaro savininkas Gelgaudas, sukilėlių vadas, nužudytas jo adjutanto perėjus 
Klaipėdos krašto sieną ties Dovilais 1831. VII. 13. ir palaidotas Kisinių kapinėse (Dovilų 
parapijoj). (Vert). 

Bet štai KIDULIŲ dvaras, vieta pasižymėjusi sena pilimi, ir toliau JUR¬ 
BARKAS, senas, kaip ir pati Lietuva, miestelis, mažas, tačiau neblogai už¬ 
statytas. Kanalas, kurį man parodo valtininkas ir kuris, vadinasi VIŠPILIS*, 
vokiečių vadinamas Schlossberg (pilies kalnas). Tačiau pilies nėra nė 
pėdsakų. 

Turėjo jį įkurti Palemono sūnus, Barkus, ir nuo savo ir JUROS upelio, 
kuris čia įteka į Nemuną, vardu pavadinęs miestą Jurbarku**. Kas tiki lie¬ 
tuvių Palemonu ir Palemonaičiais, tas gali sutikti su to vardo kilme, tačiau 
mums atrodo, kad tai buvo paprasta kryžiuočių sodyba, pavadinta šv. Jurgio 
miestu, Georgenburg ar Jurgenburg. Vis tiek, kaip ten būtų, čia'daug buvo 
kovų ir daug lietuvių ir kryžiuočių kraujo pralieta. Kęstutis norėjo atimti 
Jurbarką iš vokiečių, bet veltui, todėl Vytautas jį vėliau užėmė, paėmęs į 
nelaisvę kryžiuočių komtūrą ir sudeginęs pilį. Kryžiuočiai buvo Jurbarką 
atstatę, bet ne ilgam. 

— čia, pone, — kalbėjo Skatilėlis, — visai nėra žmonių, tik vieni vo¬ 
kiečiai ir žydai; miesčionis — žemaičius ponas įgyvendino kaimuose; čia 
mūsų bažnyčia, o vokiečiai turi savo kirkę Žvyruose už miesto. Žinia, vo¬ 
kiečiai nieko žmoniškai nepavadins: pas mus bažnyčia, pas juos kirkė, pas 
mus dešra, pas juos vurstė, pas mus degtinė, pas juos šnapsas, žinia, vokiečiai. 

Visa Jurbarko prieplauka buvo užgulta vytinių ir prūsiškų baidokų. 
Čia rasiu ir savo vytines; bet temsta, stiprus vėjas ir vandens srovė nuneša 
mus nuo miesto. Skatilėlis kaip galerininkas dirba irklu, — vienas vargas. 
Vos tik dešimtą valandą vakaro įstengėme priplaukti dešinįjį krantą, tačiau 
nebuvo kaip ieškoti savo vytinės; nutariau dar vieną naktį nakvoti valtyje. 
Čia pat prie mūsų prūsiška valtis, ugnis šviečia jos paragėje, ant blikties 
girdėti moterų balsas ir vaikų bėginėjimas. Ugnys žiba ir iš kitų vytinių bei 
valčių, kurių skaičius gal ir šešių dešimtų sieks. Krantai ūžia nuo upeivių 
šnekos. Girdėti jų daina, girdėti jų nedarnas smuikelis, kuriuo lietuvis 
upeivis rėžia savo kaimo šokius, savo dainas daineles, svajodamas apie to¬ 
limus namus, apie savo mieląją, apie vaikelius, apie sunkią savo dalią. Pa¬ 
žįstu tos dainos gaidą — tai Naugardo daina; tą gimtąją gaidą girdėdamas 
saldžiai užmiegu, kaip namie. Valties supimas ir Skatilėlio poteriai dar 
labiau mane paskandina svajonėse. 


* Šiandien žmonės jį vadina BiŠpiltu. (Vert.). 

** Čia tikras nesusipratimas; nes Jurbarke įteka į Nemuną Mituva, o Jura įteka 
43 km žemiau, ties Šereitlaukiu, jau Klaipėdos krašte; tą klaidą kartoja ir kiti autoriai. 

(Vert.). 

Jurbarkas — Vytinės — Jurbarko bažnyčia — Jurbarko padėtis 1829 
metais — Muitinės rūpesčiai — Smalininkai — Lenkų kolonistas Paš- 
kauskas — Dar rūpesčiai muitinėje — Dviejų dienų sustojimas už Smala- 
liniukų — Senis žvejys — Rūpesčiai muitinėje pasibaigė. 

Jau ketvirta valanda ryto sekmadienį gegužės mėn. 12 d. Neįpratęs 
ilgai miegoti, pašoku iš guolio; mano Skatilėlis jau nemiega — kažką taiso 
valtyje ir meldžiasi; jam besimeldžiant atsiguliau, jam besimeldžiant pa¬ 
bundu. Gėda man pasidaro, kad duoduos pralenkiamas. Pasakau jalu 
apie tai. 

— Žinia, ponai — tai kas kita, — atsako man, — mes neturtingieji 
tai jau taip: kas su Ponu Dievu ir Ponas Dievas su tuo. 

Tas atsakymas man ne visai tepatiko, nes dėl ko mus, ponus, atstūmė 
nuo Pono Dievo? ir kam toji žinoma materialinė spekulacija, kad meldžia¬ 
masi kažkokioms dovanoms gauti? Tačiau žmogelis kaip mokėdamas su¬ 
formulavo maldos reikalą, kuris jam gulė ant širdies; persižegnojo ir vėl 
ėmė mušti plaktuku valties dugną. 

Puikiausias rytas, dangus šviesus, saulė vos užtekėjo ir žaidžia su Ne¬ 
muno vilnimis, — virš vandens pučia šaltokas vėjelis, per rūkus matyti 
vytinės, stovinčios prie kranto; laikas man susiieškoti savąją. 

Neilgai teieškojome, nes stovėjo už kelių žingsnių. Mano vairininkas 
Mikalojus, valstietis, gimęs netoli Naugardo, išėjo ant blikties manęs pasi¬ 
tikti. Jo stotas atkreipė mano dėmesį. Buvo tai žilas, aukšto ūgio, plačia¬ 
petis ir gerai sudėtas senis, su nuostabiai malonios išraiškos veidu, su pašir- 
mojusia barzda, vietiniu papročiu trumpai pakirpta, aukšta avikailio ke¬ 
pure, nepaisant šilumos — kailiniais, ant kurių dar turėjo pilką milinę, 
plačiu šikšnos diržu apjuostą. Veido malonumas ir amžius teikė jam drab¬ 
numo išvaizdą; tačiau netrukus įsitikinome, kad yra veiklaus judrumo, kad 
turi energijos jo žinioje esančiai šeimynai valdyti ir kad nepaprastai nusi¬ 
mano apie savo amatą. Apie jį galima pasakyti, kas kadaise buvo sakoma 
apie etmoną Tarnovskį: kai geras, tai geras, tai, tarytum, angelas iš dan¬ 
gaus, o ne Tarnoviškis ponas; kai piktas, tai baisusis liūtas su pasišiaušiu- 
siais karčiais, papampusiomis gyslomis ant sprando, griausmingu perkūno 
balsu. Ponas J. mūsų bendrakeleivis iš kaimyninės vytinės, didelis lotynų 
klasikų mėgėjas ir žinovas, praminė mūsų Mikalojų Palinuru, Enėjaus vai¬ 
rininko garbei; ir kiek kartų mūsų vairininkas prapliupdavo rėkti vytinėje, 
tai jis visuomet primindavo penktos Eneidos knygos eiles: 



44 VI. Syrokomlą, Nemunas nuo versmių iki žiočių 

. v. 

„Ipse gubernator puppi Palinurus ab alta: 

„Heu! ąuianam tanti cinxerunt aetera nimbi? 

„Quidve, pater Neptūne, paras? 

Iš pradžių senis pyko, kad jį pravardžiuoja čia gubernatorium, čia Pa- 
linuru; bet kadangi žodžiai buvo lotyniški, o dievotas senelis turėjo didelę 
pagarbą bažnytinei kalbai, tai nustojo pykęs. Tuo būdu vytinėje prigijo 
Palinuro vardas, su tuo skirtumu, kad upeiviai gerąjį Mikalojų vadino Ponu 
Agurku. 

Tat Pono Agurko ir Pono Skatilėlio dėka jau esu vytinėje su visu savo 
turtu, kaip nuolatinis jos gyventojas. 

Tiems, kurie nepažįsta mūsų naivios, senlietuviškos vytinės, pravartu 
bus duoti jos aprašymą. Atsižvelgiant į šių dienų laivų patosui ėjimą ir 
laukiant geležinkelio į Karaliaučių, senovinės jos struktūros modeliai gal 
tik muziejuose bus terodomi. 

Vytinė tai laivas, paprastos valties pavidalo, arba, jei norite, panašus į 
mažą mirmidoniškos skalės laivą. Yra apie 170 pėdų ilgio, 18-25 pėdų 
pločio, 5-6 pėdų aukščio su 3 pėdų grimzle ir gali pakelti daugiau kaip 
pusantro tūkstančio statinių svorį. Dengia ją status stogas, sukaltas iš lentų 
ir aptiestas neperšlampama liepų plaušine, kurios patiekia Pagirio miškai. 
Apsukui eina maža storlenčių bliktds; į pačios vytinės vidų nulipama nuo 
blikties keliais mediniais laipteliais. Jos pirmagalyje yra pastogė šeimynai 
ir virtuvė; gale yra vadinamoji podėtis, arba vytinės prievaizdos butas. Tai 
mažas, bet patogus kambarėlis su dviem gana plačiais langeliais, kur iš 
bėdos gali tilpti lova, stalelis ir net indauja. Kai grįžtame iš Karaliaučiaus, 
tai tas kambarėlis pasipuošia veidrodžiais, kilimais, puikiais baldais, nes tie 
daiktai, jei yra vartojami pačios vjdinės reikalams, neapdedami muitais. 

Vos teturiu laiko apsidairyti savo kambarėlyje, prikalti ties lova Aušros 
Vartų Panelės Švenčiausios paveikslėlį ir padėti lentynėlėje porą knygų, — 
jau duoda man žinią, kad metas eiti pasirūpinti muitinės sunkenybėmis. 

Mandagūs valdininkai, neieškodami priekabių, kaip kad paprastai pas 
mus priimta, pareiškė sutinką atlikti reikalaujamą reviziją, kurios tačiau tą 
dieną nebuvo. 

Pusiau nuramintas dėl revizijas, nuėjau į bažnyčią. Jurbarko bažnyčia 
medinė, gana didelė, stovi ant kalno, visą miestą viršijančio. Pamaldos jau 
buvo prasidėjusios. Per pirmas mišias žmonės giedojo žemaitiškai, tąja 
pačia kalba pamokslas ir kitos giesmės per antrąsias mišias, tik per Paky¬ 
lėjimą pasigirdo giesmė, kurią mane dar namie motina išmokė: „Prieš Tavo 
angą stoviu, Viešpatie!“ Čionykščios parapijos dauguma žemaičiai; mažuma 
— lenkų kilmės žmonės. Čionykščiai žemaičiai man labai patiko. Daugiau 
žemo nei aukšto stogo, jų fizionomijos nepasižymi inteligencija, net jų veidų 

padorumas, bažnyčioje jų pamaldumas, drabužių švarumas — stipriai mano 
širdį palenkė. 

Pavalgęs pietus savo vytinėje, pietus iš žuvų, nes Jurbarke mėsos sunku 
buvo gauti, — išėjau pasižvalgyti po miestelį. Anais laikais buvo* labai men¬ 
kas. Pora ar trys šimtinės namų, daugiausia žydų, daugiausia medinių, du 
kalnai, įdomūs padavimais, bet be jokių senovės pėdsakų, pagaliau bažnyčia, 
kurioje buvau rytą, — tai ir visa, ką čia galima matyti. Išimtį sudaro p. 
Adelsono namai; jų yra penketas, visi mūro, pasižymi nebloga statyba, visi 
gražių sodų apsupti. 

Man pasakė, kad viename tų namų yra susirinkę arbatos visi muitinės 
valdininkai, kurie buvo pažadėję šiandieną atlikti reviziją mano vytinėje. 

Pasinaudodamas sena pažintimi su savininku, įėjau pasimatyti su val¬ 
dininkais. Radau visus. 

— Muitininkas, pone, tai viešas nusidėjėlis, tiesa dar nuo Kristaus laikų 
pripažinta, — tarė man p. Golkondas, štempelmeisteris, vienas iš būrio; — 
pažadėjome šiandien būti pas poną vytinėje, o atėjome arbatėlės. Ką be¬ 
daryti! kaip nors rytoj atliksime. 

Noromis nenoromis turėjau sutikti su ta logika, nors čia ir Nemuno 
vanduo senka, o kelias dienas sutrukus gali būti neatitaisomos žalos ir 
nuostolių. 

Dieve mano, kiek čia rūpesčio! Praėjo antra diena, Nemunas senka, 
vėjas mums palankus, gražiausias laikas keliauti, o mes Jurbarke kaip pri¬ 
kalti. Revizija, upeivių šaukimas, jų pasų tikrinimas, erzinimas ir nesu¬ 
skaitomi smulkmeniški trukdymai sulaiko mus dar čia ir naktį iš pirma¬ 
dienio į antradienį. 

— Muitininkai tai vieši nusidėjėliai, — pakartojau p. Golkondui jo 
paties posakį. 

— Aš gi Tamstai sakiau, — atsakė paprasčiausia veido išraiška, — pas 
mus jau taip yra, meldžiamasis, taip... 

Ir antradienis praėjo, ir mūsų formalumai dar nepasibaigė. Nuobo¬ 
džiauju, aplankiau apylinkes, svajojau apie čionykščią senovę. Neužkliudė 
manęs joksai senas vaiduoklis, nepamačiau jokio seno namo. Savo karštas 
svajones atvėsinau, nuplovęs savo kaktą MITUVOJE, kuri iš žiemių pusės 
įteka į Nemuną. 

Nuo seniai norėjau pajusti įspūdžių keliaujant lietuviška vytine, — 
dabar ko nesigailiu savo sumanymo. Man dar neįkyrėjo reginių vieno¬ 
dumas, bet įkyrėjo reikalaujamų čia formalumų begalės. Trečiadienį, apie 
vidudienį, ačiū Dievui, palikome Jurbarką; tačiau mūsų liudymą (jarlyk) 
turime parodyti' įKUKORĖLIŲ muitinėje, Lenkų Karalystėje, paskui PA¬ 
ŠVENČIUOSE, o štai dabar mums gresia ilga ir varginga revizija Smalinin¬ 
kuose, jau ant Prūsų sienos. 

Sudiev, gimtoji Lietuva, pereinu Prūsų sieną. Mūsų 1 vytinė tykiomis 
Nemuno vilnimis iš lengvo plaukia į svetimą kraštą. 

— Stok! esame už Prūsų sienos, — tai SMALININKAI. 

— Ne Smalininkai, bet Schmallningen, — kažkoks vietos žinovas at¬ 
sako, — nes vokiečiai visus lietuviškus vardus savaip pakrikštijo. 

— Tebūna ir taip, — atsakiau, — bet ar ilgai mus tuose Schmallnin- 
genuose išlaikys? 

— Ponuli, kokį rusišką mėnesį, — skambėjo atsakymas. 

Saulė jau buvo besėdanti; laukdami užsakytos prūsų revizijos, išeinam 
apžiūrėti kaimo. 

Smalininkai (nenoriu svetimu vardu tos vietos vadinti) tai niekas ki¬ 
tas, kaip mažas prūsiškas kaimas. Trobų pastatymas beveik nieko nesiskiria 
nuo mūsų kaimų. Ne tik kaimiečių, bet ir čia gyvenančių vokiečių pirklių 
trobos iš medžio suręstos, šiaudais dengtos. Bet tos trobos plačiais langais, 
gražiais medžiais apsodintos, prie kiekvienos platus ir švariai nušluotas kie¬ 
mas. Čionykščiai gyventojai vieni pirkliai, kiti kaimiečiai, kadaise činšiniai, 
šiandieną, savininkams išsimokėję, gyvena savose žemėse. Žmonių padermė 
graži, veidai raudoni, giedri, net senatvė, tarytum, malonina jų veidus, 
užuot išspaudus juose savo liūdną žymę. Kiekvienas, maloniai nusiėmęs 
skrybėlę, sveikina praeivį, kiekvienas jį prakalbina. 

Šiandien ketvirtadienis — Dievo Kūno šventė. Pas mus Lietuvoje iškil¬ 
mės — procesijos, čia ramu, apmirę. 

Ačiū Dievui, kad moku vokiškai, tad galėjau šį tą sužinoti iš vietos 
gyventojų apie jų padėtį. Lengvai iš akcento' atspėję, kad esu lenkas, pasakė 
man, kad čia kaime gyvena trys lenkai. Vienas jų kažkoks Mališevskis įna- 
mauja, turi trejetą vaikų ir jam labai blogai sekasi; kituodu — Napoleono 
kareiviai — vienas tarnauja muitinėje, kitas — kažkoks Paškauskas, iš Pa¬ 
gardinęs. Kadangi jo namai čia pat, tai nuėjome jo aplankyti. 

Tai dar jaunas, keturių dešimtų metų neužkliudęs, vyras (prašau prisi¬ 
minti, kad šiuos atsiminimus nusirašau iš 1829 meti! dienoraščio) į mūsų 
pasveikinimą „Garbė Jėzui Kristui!“ nuoširdžiai lenkiškai atsakė, nuvedė 
mus į savo trobą ir, nedaug teklausiamas, nupasakojo mums savo gyvenimo 
istoriją. 

Trumpa tai istorija, bet gana įdomi, ypač kai senas lietuvis lietuviškai- 
vokišku akcentu lenkiškai pasakoja. Gimė Gardino krašte, ganė tėvo jau¬ 
čius ir karveles, dvidešimties metų amžiaus turėjo stringaliu stoti i vytinę, 
bet štai atėjo 1805 metai, kada prasidėjo garsios trimetės Napoleono kam¬ 
panijos. Neilgai galvodamas, jaunasis Paškauskas pasivogė iš kaimyno seną 
šaudyklę, iš tėvo širmą kumelę ir, tik kunigui per išpažintį pasakęs savo 
nuodėmę ir gavęs išrišimą neverčiamas grąžinti, išvyko į užsienius. Debiu¬ 
tavo Jenos mūšyje, paskui buvo instruktorium, kai generolas Zajončekas 

formavo lenkų kariuomenę Prūsuose, paskui Savario korpuse kovėsi ties 
Gstrolenka, kur pateko į nelaisvę. Belaisviu atvestas į Kauną, pamylėjo 
jauną žemaitukę ar prūsukę, susituokęs pabėgo su ja į Prūsus ir čia įsigyveno. 

— Dvidešimt metų čia gyvenu — pripratau, ponuli; — kalbėjo su rezi¬ 
gnacija. — Lenkijoje esu bajoras, čia tik mužikas, bet prūsų teisė ir muži¬ 
kams ne per blogiausia. Turiu penketą arkliukų, porą jaučių, gerą žmoną, 
ko gi man daugiau bereikia? Mano sūnus landvere; išmokiau jį prancūziš¬ 
kai, teisingiau — iš kareiviško, gaskonų šnektos; patsai jį išmokiau ginklą 
vartoti, kad prūsų kapralas jam pečių nepritvotų. Gyvenu čia laimingas, 
ariu, sodinu bulves, verčiuos smulkia prekyba, gaudau žuveles ir lenkiškai 
garbinu Viešpatį Dievą ir nei suvokietėsiu, nei suliuterėsiu, taip man tepa¬ 
deda Dievo Motina Rožanostokiškė, ten Pagardinėje, kurią ypatingai gar¬ 
biname. 

Šnekam, Šnekam, su gerais žmonėmis besišnekėdamas užmiršau, kad 
vytinėje manęs laukia muitinės rūpesčiai. Nuoširdžiai atsisveikinau su tau¬ 
tiečiais, nors ir kiek įsižeidęs ant ponios Paškauskienės, kuri, kaip atkakli 
žemaitė, mažai tesupranta lenkiškai ir nenoromis kalba. 

Nuėjau į gražią mūro muitinę; valdininkų nebuvo, tik tarnai. Čia su¬ 
tikau vėl lenkiško kareivio tipą, bet kokį skirtingą! Suvokietėjo senukas, 
pasidarė čia puskarininkis, išdido, o tie keli žodžiai, kuriuos teikėsi prabilti, 
buvo pasakyti darkyta lenkų kalba, kaip kad vokiečiai kalba. Nenorėjau 
jo net pavardės klausti. 

Vytinėje, savo paragėje, radau keletą kaimynų iš kitų vytinių; jie atėjo 
pas marfe pasitarti, ką čia padarius su muitinės sunkenybėmis. Sužinojome^ 
kad maisto kelionei negalima vežt į Prūsus daugiau, kaip aštuoniolika šė- 
pelių miltų, daugiausia dvi stuopas degtinės, druskos nė saujos, o viso to 
ištekliai pas mus buvo didoki. Grėsė konfiskavimas ir penkeriopos vertės 
pabauda. Nėra kas daryti; jei šiandien ateis — būsime bėdoje, jei susilaikys, 
neatėję iki rytdienos, pasinaudodami tamsia naktele, sumesime kontrabandą 
į Nemuną. 

Sutemo, muitininkų nėra... tad kiekvienas į savo- vytinę ir į darbą... 
Miltai, druska, degtinė nuėjo žuvų vakarienei. Reikėjo matyti mūsų lietu¬ 
viškų upeivių skausmingus veidus, kai teko pilt į Nemuną degtinę: paša 
kytum, kad jiems kraują varvino iš paširdžių. Buvo siūlomas paprastesnio 
ir praktiškesnis būdas, naktį išgerti degtinę, bet vytinė stovėjo tarp akmenų 
— nesunku kokios nelaimės susilaukti su girtais; turėjau atsakyti, gailėdamas 
tik, kad negaliu lietuviškos seninęs buteliuką pasiųsti geram Paškauskui; 
būtų sušildęs savo krūtinę gimtuoju gėrimėliu. 

Iš ryto anksti penktadienį, gegužės mėn. 16/28 d. atvyko muitinės 
vyrai, rūsčiais veidais, ir pradėjo pagrindingai grioztis. Vašką palaikė kont 
rabanda, javų ir miltų kelionės ištekliuose rado per daug, kažkoks nesąžU 

mingas upeivis pasistengė vakar išgelbėti degtinės butelį, jį rado, rado kaip 
tik tas lenkų suvokietėjęs puskarininkis, kurį vakar mačiau muitinėje. Be 
juokų būtų buvę bėdos, jei mano prievaizda niekam nematant nebūtų jam 
įspaudęs apdilusio talerio. Degtinės butelis kažkaip atsitiktinai sudužo mui¬ 
tininko rankose, žuvo corpus delicti, už tai ir pabaudos nemokėsime! 

Vokiečiai krato mums visus kampus, svarsto, skaičiuoja, visa užrašo, 
su iškilmingu tyliu išdidumu, kuris mums graso pabaudomis. Pagaliau 
pabaigė reviziją, nuėjo, o mums įsakė plaukti toliau, kad nesusisiektume 
su dar neiškratytomis vytinėmis. Tai tiesa, nes taip mūsų upeivių įsigud¬ 
rinta, kad iš nekratytų vytinių nešam prekes į jau iškratytąsias aukštų muitų 
išvengti. Tad nuplaukėme; priešingoje pusėje daugybė ropų, todėl, pusę 
mylios toliau nuplaukę, metame inkarą. 

Prievaizda pėsčias nuėjo atsiimti pasų; laukiame jo sugrįžtant. 

Smalininkai išnyko iš akių, abu Nemuno krantu gražiai apaugę miš¬ 
kais, — tai karališki miškai! Kaip švaru! kaip tvarkingai laikomi! Man 
liūdna pasidarė, kai, mintimis nuskriejęs į gimtąsias šalis, prisiminiau mūsų 
didžiulius Borisavo, Pagirio miškus, be tvarkos kertamus, užverstus išvar¬ 
tomis ir pūvančiomis šiekštomis, pilnus išvartytų kelmų, kuriuos tik kur- 
ne-kur sunaudoja dervai varyti ir degutui degti. Vokiška tvarka ir mūsų 
netvarka — kokia tai akis verianti priešingybė! 

Prievaizdos iš Smalininkų vis nėra ir nėra... niekais leidžiame brangų 
laiką. Išlipau į krantą ir, atsisėdęs po plačia pušimi, iš Biblijos skaičiau 
Jeremijaus raudas, vis dėlto dažniau žvilgtelėdamas į Smalininkų kelią, kaip 
į knygą... 

Priplaukė prie mūsų žvejys, sulinkęs senukas, su medine koja, ne vo¬ 
kiškais veido bruožais, siūlydamas savo šios dienos pagautą žuvį: — du di¬ 
deliu keršiu, tris didelius mekšrus ir ungurį. Visa tai man kaštavo auksiną. 

Senuko išvaizda buvo patraukianti, pradėjau su juo kalbą. 

Buvo tai lenkas, kilimo iš Virbaliaus; tarnaudamas prūsų kariuomenėje, 
1813 m. prie Kuestrino neteko kojos. Vyriausybė davė invalidui duonos 
kąsnį, tai yra, iki jo gyvos galvos paskyrė tris kaimus jam maitinti. Po 
savaitę minta pas vieną ūkininką, paskui pas kitą ir taip paeiliui. Atsi- 
dėkoja jiems žuvele, o suprekiautus skatikus paskiria liuikelei ir alučiui, 
kurį traukia į Friedricho Vilhelmo sveikatą. 

Su ponu J., kitos vytinės savininku, išėjome pasivaikščiot į artimą 
kaimą. Gražūs, švarūs tie kaimeliai. Gražūs prūsų dvareliai, išmėtyti pa 
apylinkę; vienas jų priklauso poniai Pžeciševskienei, vokietei, ištekėjusiai 
už lenko, bet pasimetusiai. Čionykščiai žmonės kalba lietuviškai-prūsiškai; 
žmonės gražūs, geri, linksmi, darbštūs, malonia šypsena sveikina pakelei¬ 
vius. Žemė gera, bet kieta, reikalinga sunkaus arklo ir gerų geležinių ekė- 

čių, o į jas dviejų gerų arklių. Kiekvienas ūkininkas turi jų po keletą, jaučių 
mažiau, nors galvijų veislė geresnė už mūsiškę. 

Pavargę grįžtame į vytinę; prievaizdos dar nėra; tur būt, imasi su vo¬ 
kiečiais. Neramūs geriame arbatą ant blikties, klausydami lakštingalų suo¬ 
kimo. Upeiviai susikūrė ugnį ant kranto; biaurūs jų tabako dūmai uždaroj 
pastogėje, bet čia ore jie išsisklaido maloniu aromatu. 

— Jau nebesulauksime prievaizdos; lauke pradeda būti šalta; eime į 
paragę palošti marijošiaus, — taip sako su rezignacija ponas J. 

Priėmiau pasiūlymą, nes, kai nerimas ima, reikia gi kuo nors nu¬ 
blokšti mintį. 

Rytą pabudina mane lietaus čežėjimas į langus. Išeinu ant blikties; 
sodriai lyja gaivus, bet šaltas gegužės mėn. lietus. Nemuno vilnys stipriai 
plaka, vytinė supasi. Ponas Dievas, atsilygindamas už vokišką langsam, 
papildo vandens į Nemuną. 

Sukalbėjęs poterėlius, gurkštelėjęs seninęs, apžiūrėjęs vytinę, vėl atsi¬ 
sėdu su ponu J. prie marijošiaus, nes lyjant nė galvoti negalima apie pasi¬ 
vaikščiojimą. Prievaizdos dar nėra. 

Pavalgėme, ką Dievas davė, ir vėl prie marijošiaus. Pagaliau sugrįžta 
prievaizda, sušlapęs, bet linksmas. Tos didelės pabaudos, kurios mus taip 
baidė, susitraukė į kuklią 2 talerių ir 3 sidabrinių skatikų sumą. Argi verta 
dėl tokios sumos laikyti mus ant inkaro porą dienų! 

Kitos vytinės, gavusios pasus, išplaukė visai nakčiai, mes gi pasiryžom 
dar čia nakvoti. 

Akmuo nuslinko mums nuo širdies; atlikome visas muitinių sunkenybes. 
Ryt, skaisčiai saulutei pasirodžius, leisimės į kelionę; bet mūsų laukia dar 
baisesni muitininkai — akmenys ir seklumos. 


t 

Pagaliau keliaujame — Vairininko malda — Ropos — Trapėnų kaimas — 

Vokiečiu kapinės — Tilžė. 


Sekmadienis — saulė teka — pusė keturių ryto — vytinėje judėjimas — 
plaukiame. Dangus apsiūkęs, ant blikties šalta, bet Nemunas ramus, vėjelis 
gaivus — tai ir širdžiai linksma. Mūsų vairininkas, dievotas nugardiškis, 
sėdėdamas prie vairo, kalba valandas į Dievo Apvaizdą. Gal, jau esate pa¬ 
miršę, mano lietuviškieji skaitytojai, arba naujai, puošniau perdirbtose ne- 
bepažintumėte jų senovinio teksto, kurio jus motina mokė; toji vairininko 
malda kelionės pradžioje gražų rytą padarė man nuostabiai jaudinančio, 
nuostabiai vaikystės atsiminimų pilno įspūdžio. 

Viešpats yra laivininkų žvaigždė, Viešpats valdo gamtos jėgas — Baž¬ 
nyčia Mariją iš senų senovės jūrų žvaigžde vadina: tad argi turėčiau abejoti, 
kad mano trapiame laive sukrauti turteliai laimingai pasieks savo uostą? 

Bet Apavaizda apleidžia mus bandymais — ir dar tą pačią dieną laukė 
mūsų nemalonumai. Nuplaukėme porą mylių ir pasivejame vytines negerųjų 
draugų, kurie mus vakar paliko. Stovi vietoje, kažkokie beviltiški garsai 
sklinda į mus iš tolo, apie penkiasdešimt upeivių, sutelktų iš kitų vytinių, 
bruzda apie vieną, stengdamiesi ją nustumti nuo didžiulio povandeninio 
akmens; ir kitos stovi vietoje, sukliuvusios tarp ropų. Tikra nelaimė! 

Skubame jų gelbėti — taip liepia krikščionies pareiga ir draugiška teise 
teikti pagalbos vienas kitam, ką mes upeivių šnektoj sėbrą vadiname. 

Pralenkiame juos, pasiryžę sustoti toliau; siunčiu savo šeimyną padėti, 
bet iš tolo matydamas, kad jėgų nepakanka, klausinėju apie artimus kaimus, 
norėdamas prisamdyti daugiau žmonių, kaip štai vytinė įsimuša tarp dviejų 
didžiulių granitų. Neapsieisime ir mes be sėbrų pagalbos, bet tuo tarpu 
jiems reikia pirma padėti. Tad siunčiu savo upeivius į vytines, kurias iš¬ 
tiko nelaimė; o pats skubu į netolimą kaimą. 

Yra čia jų keletas, bet du gana arti: vienas vadinasi TRAPĖNAI, kitas 
dešiniame Nemuno krante — vardu VIEŠVILĖ; į pirmą arčiau, tad ten 
ir nuvykau. Kaimas gražus kaip miestelis, visi namai dengti čerpėmis, su 
kaminais, apsupti vaismedžių vainiku. Vienoje vietoje kaimas patrauktas 
nuo aukšto Nemuno kranto ir čia padarytos kapinės, kaip tik toje vietoje, 
ties kuria stovime ant ropos. 

Lengvai gavau žmonių, nes čionykščiai žmonės nors ir nėra mandagūs 

lenkui ir jų veiduose nėra to gerumo, su kuriuo iki šiol susitikdavau, tačiau 
vikrūs, įgudę laivininkai ir godūs geldo, kaip kiekvienas vokietis. 

Žmonės dirba įnirtę, net jiems prakaitas nuo kaktų varva. Mūsų sėbros 
draugas, p. J., pagaliau iškliudė savo dvi vytines, jausmingai atsisveikino 
su mumis ir nuplaukė toliau, sukeldamas didelio pasipiktinimo man ir kitų 
laivų savininkams. 

Prisiminiau pasakėčią apie ožį ir lapę duobėje ir nuėjau į kalną ap¬ 
žiūrėti kaimo kapinėlių. 

Gražus iš ten reginys, o kapinėse kažkaip linksma, taip graudu, taip 
nusodinta gėlėmis, apsodinta klevais, visur jaučiama vokiškas sentimenta¬ 
lumas ir toji mintis, kuri visuomet esti su jais, kad atsiskyrimas su brangiais 
asmenimis tėra laikinas, kad amžinybė neatskiriamai sujungs sielas, kurios 
mylėjosi. Iš čia eina tas rūpinimasis kapinėmis, iš čia tas noras puošti kapus 
gėlėmis ir medžiais, iš čia, pagaliau, tas jautrumas antkapių užrašuose. 
Vienos ar dviejų uolekčių kryželiai, ant kai kurių lentelės su užrašais, kelių 
uolekčių atstumas šeimų kapams, tas noras net po mirties būti su saviškiais 
— tai Trapėnų kapinių ir vokiečių sielos bei supratimų charakteristika. 

Štai jau trečia valanda, o mūsų laivas nė krust, o aš, jo nelaimingas 
savininkas, pasiryžau rezignuoti, teisingiau, tą jausmą manyje sukėlė mūsų 
vairininkas savo rytmetine malda. 

Turėdamas laiko, nusirašiau porą antkapių. Štai, ant tėvo kapo, žodžiai 
jo vaikams: 

Jhr wimmert liebe Kleinen, 

Wie blutet mir mein Herz, 

Bey eurem Flehn und Weinen, 

Und eurer Mutter Schmerz. 

Ach, haltet eure Jugend 
Von wilden Lusten rein, 

Lasst Gottesfurcht und Tugend 
Stets eure Freude sein. 

Folgt eurer Mutter Lehren, 

Die euch so zartlich liebt, 

Wohl denen, die šie ehren, 

Weh dem, der Šie betruebt. 

Negalima nė abejoti ,kad tas palaiminimas, tas prakeikimas išganingai 
veiks sūnus, kurie ateina aplankyti tėvo kapo. Ir neabejojamai ateina; liu¬ 
dija tai gėlės, tarpiai augančios ant kapo, liudija tai naujai pasodinti klevai, 
kurie, kaip matau, dar šiandien palaistyti. 

Štai ir vėl* mažo įpuvusio kryželio užrašas, tarytum vaiko raštas, bet, 
mano nuomone, yra vertas didžiausio poeto plunksnos: 

Nur wo die Kindheit Rosenpfaede dammern, 

Und im Dunkel dės Todes wohnt der Friede. 

Poetinį jautrumą, kuriuo buvau nusiteikęs kapinėse, nutraukė pakilę 
šauksmai iš vytinių. Skubu, pagaliau, mūsų vytinę iškliudo iš tarp dviejų 
akmenų, bet nerimstanti šeimyna truktelia taip stipriai kad laivo dugnas 
gali kiekvieną akimirką užkliūti už akmens, praplyšti, tada ir mes ir vytinė 
nugrimsim į Nemuno dugną. 

Tariamės šiaip, tariamės taip, visi — ir prievaizda ir vairininkas — te¬ 
randa vieną priemonę — lichtūgę. 

Lichtūgė (iš vokiško Leichtung — palengvinimas) tai vargingas, brangus 
būdas palengvinti per daug prikrautą laivą, kuris užplaukia ant akmens ar 
ant seklumos. Krovos antviršiai perdedami ar perpilami į lengvesnį laivą, 
arba į vežimą ant kranto; tatai tenka daryti greitai, su nuostoliais ir išlai¬ 
domis, tačiau reikalas kartais verčia ir to griebtis. 

Pasipainiojo prūsiška valtis, kuri paėmė keliolika statinių javų, kaip 
geras gelbėtojas. Visą naktį nešėme. Kiek Dievo dovanos niekais nueina 
perpilant, bet geriau nustoti dalies, nei viso. Vis tik nusivarėm nuo akmens, 
tačiau, nepasitikėdamas įtartina valties savininko ir į pagalbą pasamdytų 
vokiečių išvaizda, kaip tik sąlygos leido, liepiau supilti javus atgal į vytinę. 
Paskui sužinojau, kad ne pro šalį buvo mano atsargumas, nes panaudoti 
darbams vytinėse Trapėnų gyventojai ne kartą patys sau pasiimdavo gerą 
atlyginimą. Čionykštės ropos (salos) tarnauja pritinkamam ir mažiau pri¬ 
tinkamam uždarbiui. 

Aušo; žmonės, per naktį nusidirbę, norėtų pasilsėti, bet laikas neleidžia, 
vanduo senka; tad kreipiuos į jų kilnumą, sužadinu jų energiją, kaip Alek¬ 
sandras Makedonietis savo išvargusius kareivius Indijoj, atlyginimo žadė¬ 
damas jiems garbę. Stipriau savo žodžiais upeivių širdims paveikti — liepiau 
duoti jiems degtinės. 

Esu įsitikinęs, iškalba, ne degtinė, paveikė, kad jie tuojau panoro 
plaukti. Vairininkas atsisėdo prie vairo, persižegnojo, iškilmingai šūktelėjo 
savo įsakymą: kartui nuo kranto! — upeiviai gyvai ėmėsi darbo; ačiū Dievui, 
plaukiame. 

Bet piktas likimas nepaleidžia mūsų, stiprus vėjas trukdo plaukti, nu¬ 
vargę pečiai vos tepakelia darbą, per vėtros kauksmą vairininko balsas ne¬ 
pasiekia šeimynos, vienas šaukia: į kairę! kitas: į dešinę! ginčai ir triukš¬ 
mas, o po vandeniu dar daug akmenų — trukti nelaimei. Liepiau priplaukti 
prie kranto ir mesti inkarą. Trapėnų ir Viešvilės kaimai dar neišnyko iš 
akiračio. 

Baisus šaltis — užsivelkame kailinius — lietus pila, leidžiame laiką 
nieko neveikdami. Upeiviai traukia liuikeles, taisosi nagines, valgo vaka¬ 
rienę ir eina nuvargusių sąnarių pailsinti. Naktį pakilo audra. 

Jaukiame Nemune audra prieš jūros audrą nė šešėliu nestovi, tačiau 
turi savo mažų baisenybių, turi savotiško grožio. Pilki debesys verčiasi per 



VI. Syrokomlė, Nemunas nuo versmių iki žiočių 


53 


dangų; vėtra daužo vytinės šonus, švilpauja stogo kertėse, šiaušia didžiules 
putojančias vilnis. Vytinė, keliolikos tūkstančių svarumo, supasi, blaškosi, 
kaip lengvą plunksnelė, kas minutę gresia nutrūkti nuo inkarų. Pririšame 
ją šešiais lynais, bet jų prieš viesulą nepakanka atsispirti; rišame dar ke¬ 
turis. Lietus pila, kaip iš kibiro, kruša plaka, ir, nors šalta, girdime griaus¬ 
tinį ir kažkur toli perkūnas trenkė į vandenį. 

Aišku, kad negalima plaukti, gal, teks mums čia stovėti dieną ar kitą 
naktį, kol nurims vėjas. Upeiviai susirenka krūvelėmis; prisiminė gimtuo¬ 
sius kraštus, užniūniavo savo naugardiškę dainelę. Tarčiau, kad ją pakartojo 
Vokios aidas, bet aido nebuvo viesului kaukiant, vilnims plakant į vytinę, 
lietui ir krušai šniokščiant. 

Apylinkė vienoda, neįmanoma jos lankyti, tad liepiau pakurti šiltą kros¬ 
nelę ir gėriuos nemirtingu Kochanovskiu. Pradėjau nuo psalmyno, baigiau 
smulkmėmis; o čia ir temsta — oras nesitaiso. Dar viena biauri, nuobodi 
nakvynė mūsų čia laukia! 

Na! ačiū Dievui, rytą jau galima keliauti toliau; sušalusi ir sušlapusi 
šeimyna imasi darbo. Vairininkas, ištikimas tėvų papročiams, persižegnojo 
— plaukiame. 

Bet nenorime varginti skaitytojo tos nelinksmos Odisėjos smulkmeno¬ 
mis. Nuotykiai vienodi: kovojame su vėju, užplaukiame ant akmens ar 
seklumos. Kartą, užsėdęs ant oko, sukviečiau pasitarti net dešimtį varininkų 
iš kaimyninių vytinių. Dešimts vairininkų, dešimts savo jėgomis pasitikinčių 
lėtos vyrų, kurių rankoms pavesta tiekos šeimynų likimas, vyrų ūsuotų, 
stiprių, petingų, smarkių: — tai patsai mūsų kaimiečių žiedas — Ščėrsų 
valsčiaus žiedų žiedas. Iš pradžių priėmė mažą pavaišinimą, paskui nuėjo 
apžiūrėti pavojaus, su rimtumu, Romos senatoriams pritinkamu. Apžiūrėjo 
nelaimingą įstrigusį laivą, apėjo aplink jį porą kartų, išmatavo atstumą 
nuo abiejų krantų iki akmenų, visiškai išsikalbėję ir porą kartų be pasekmių 
pamėginę, nusprendę, kad nieko negalima padėti, palingavo galvas ir nu¬ 
plaukė. Beviltiškai užlaužiau rankas; laimei, atplaukė prūsiška valtis, tad 
nedidelės lichtūgės ir antžmogiškų mūsų vairininko pastangų dėka, savo 
priemonėmis išsikapstėm iš pavojaus. 

Nuo blikties žiūriu miklų sukinėjimąsi mūsų laivo, kuris tiek sunke¬ 
nybių turi nugalėti. Paprastas Lietuvos kaimietis, niekuomet nesimokęs lai¬ 
vininkystės mokslo, nežinąs, kas yra busolė, veda mus iš prityrimo, o veda 
iš tikrųjų puikiai. Kaip jo kiekvienas vytinės žingsnis išskaičiuotas, kokia 
nuovoka žmonių jėgą panaudoti! Vieną akimirką iš visiškos ramybės per¬ 
einama į aukščiausią įtempimą, čia vėl vienas vairininko ženklas didžiausią 
veiklą paversdavo ramybe. Laimingai sukinėjosi tarp akmenų, visaip pa¬ 
kreipdamas vytinę; — pagaliau įrodė, ką galįs. 

Nes pavesdavo save Viešpaties globai, nes meldėsi į Jūrų Žvaigždę. 

Kur gi tas malonus, pagirtas, šiltas gegužės mėnuo? ar jau virto tik 
tradicija? o, gal, tik mūsų brangioje Lietuvoje džiugina žmones ir gamtą, 
o čia, svečioje šalyje, mes jo neturime? Mums šalta, drėgna, ilgu. Priešingas 
vėjas sunkina kelionę, kiekviename žingsnyje turime sustoti. 

Baigiasi cukrus dr arbata, vienatinis pastiprinimas kelionėje. Siunčiu į 
čia pat esantį GALUPĖNŲ kaimą nupirkti pieno... nėra, ne geriau pasisekė 
ir mažame MELLENBUTO folvarkėtyje; kitame ĄŽUOLUOS folvarke, 
olandų sodyboje, upeiviams pasisekė gauti degtinės, o aš SUTKAIČIŲ kaime 
nusipirkau pieno kūnui pastiprinti. 

Čionykščių kaimų išvaizda padori; kaimiečių trobos tinkuotos, plačios, 
su dideliais kaminais ir langais, kiemai maži, tankiais lapais medžių ap¬ 
supti. Žmonės kalba sena prūsų kalba, dėvi vilnoniais namų darbo . lan¬ 
guotai austais, menkokais drabužiais. Dirvos atrodo gana derlingos, žemė 
įdirbta rūpestingai. Smėlyne, kur potvynis užnešė^ rugius, vieni vokiečiai 
sodina bulves, kiti ruošė dirvą vasarojui, raiti ekėdami geležinėmis ekėčio- 
mis. Į kiekvienas ekėčias buvo įkinkyta po porą arklių, o kiekvienas arklys 
augalotas ir tvirtas, būtų tikęs ir karietai. Čia jau išplaukia rugių varpos, 
o kai palikau mūsų gimtuosius naugardiškius kraštus, vos smulkus želmuo 
tedengė žemę: Dieve mano, kaip mes iš lėto velkamės! Čionykščiai miškai 
gražūs, daugiausia auga eglės ir pušys, gerai prižiūrimi, kaip ir visur 
Vokietijoje. 

Ačiū Dievui, plaukiame toliau, aplenkiame ŠEŠUPĖS žiotis. Nemunas 
čia platus; upeiviai sako, kad nuo kranto iki kranto reikia trijų lynų, o 
kiekvienas lynas yra po 170 sieksnių. Tai reikštų virš penkių šimtų sieksnių. 
Tatai jau atrodo majestotiška; bet pilna čia smėlio sąnašų, arba okų, tad 
tenka Nemunu plaukti zigzagais, jei nenori ant jų pakliūti. 

Bet pakanka jau skaitytojų kantrumą daužyti į ropas, sodinti ant Ne¬ 
muno seklumų, pakanka skaičiuoti nemalonius ir vienodus nuotykius, kurie 
mus nuolatos ištinka. Mūsų sustojimai ir nakvynės, taip pat ir kelionės 
skuba, primena mums Israėlio kelionę iŠ Egipto į Palestiną, su tuo skir¬ 
tumu, kad mums nekrinta mana iš dangaus, o ten Karaliaučiuje mūsų javai 
gali nelemtai atpigti. 

Apylinkėje nėra nieko verto susidomėti be puikaus dvaro, medžiais ap 
supto, kuris, neva, priklauso rotmistrui Sandei, turtingiausiam šių vietų 
dvarininkui. Vieni tą vietą vadina TUSAINIAI, kiti, kaip mūsų upeiviai, PA¬ 
MŪRYS. Iš čia jau matyti RAGAINĖ, gerai atmintina iš istorijos, gausiai 
lietuvių krauju aplaistyta XIII ir XIV šimtmečiuose. Nuo šios vietos ir 
nuo Šešupės, kurią neseniai palikome, prasidėjo Lietuvos siena su kraugeriais 
kryžiuočiais; nuo čia net iki Kauno ir toliau ėjo jų gynimosi pilaičių eilė, 
iš kurių, kaip iš žmogžudžių landynių, puldavo neginkluotą Lietuvą. Isto¬ 
rija užrašė kone kiekvieno tų pilių akmens ir kiekvienos plytos žygį; tos 

pilys būdavo tai imamos, tai iš naujo atimamos; kruvini žygiai, pilni žvė¬ 
riško žiaurumo įvykių iš abiejų pusių, nes iš vienos .pusės buvo kruvina 
hijena, o iš kitos — su įnirtimu kovojąs už savo gyvybę gladiatorius. 

Praplaukėme pro Ragainę, nesustodami prie jos; nesugundė, manęs nei 
jos gražūs sodai, nei gerai išlaikomi senos pilies griuvėsiai ant aukšto ir 
gražaus kalno. Nebūdamas senovininkas, nesigėriu griuvėsiais, krauju ap¬ 
laistytais, nusižengimo suteptais, prakeikimo įamžintais. Seni tai laikai, 
gal, kas pasakys: — o! neseni: kryžiuočių dvasia neišnyko, tik prie žemės 
tyko, jų palikuonys, kaip ir seniau, teberengia iškylų į Rusiją, Lenkiją ir 
Lietuvą, tik ne su ugnimi ir kardu, bet su kreidele ir galvele, tik su prekyba 
ar pramone, engti mūsų savo tariamu kultūros ir civilizacijos pranašumu. 
Jau ne senuoju Vyteniu ir Kęstučių kardu, bet sutriuškinsime juos aukš¬ 
tesniu apšvietimu. Sakau aukštesniu, nes mūsų kultūra turi būti aukštesnė, 
kadangi yra paremta doresniais pagrindais. 

Nemunas žalčiu rangosi, ir mes nuolatos vingiuojame tarp kalnų; grįž¬ 
tame į vietas, iš kur prieš keletą valandų buvome išėję. Upė čia nepa¬ 
prastai plati, upeivių apskaitymu bus 5 lynai, t. y. apie 850 sieksnių. 

Pagaliau pasibaigia kalnai, išplaukiame į gražią lygumą, ir pasirodo 
akims laukiami TILŽĖS bokštai. Jau seniai taip buvo reikėję. Nuo Smali¬ 
ninkų čia ne daugiau, kaip 7 mylios, o mes plaukėme devynias dienas, — 
argi tai skubai 

Už tat Tilžėje (vokiškai Tilsit), kur norėjau ilgėliau sustoti, teko tik 
trumpai pabūti. Toksai mano pasiūlymas susilaukė gyvo protesto iš bendra¬ 
keleivių vytinių savininkų ir jų vairininkų, kurie man, naujokui, paaiškino, 
kad sustojimas čia turi tūkstančius nepatogumų. Pirmiausia, reikia mokėti 
krantinės rinkliavos po du auksinu nuo vytinės; paskui, negalima kurti 
ugnies, net ir žibinti žvakės, už tai 5 talerių pabauda; trečia, čia perdaug 
sraunus vanduo neleidžia ilgiau laivui stovėti vietoje. Išsyk norėjome su¬ 
stoti, nepriplaukę miesto, bet nemiklus upeivis, su lynu pasiųstas į krantą 
ji pririšti, taip netvirtai jį laikė, kad vandens srovė jam jį iš rankų ištraukė. 
Vytinė leidžiasi nevaržoma, gal, į kokią nelaimę mus neša; gerasis vairi¬ 
ninkas, kurio — tarp kitko kalbant — Šeimyna ne per labai teklauso, nusi¬ 
minęs šaukia ir duoda prieštaraujančius įsakymus, o pavojus yra tikras. 
Vandens srovė gali trenkti laivą į krantą ar į statomo tilto stulpus, arba 
į kurią nors prūsų valtį, kurios buvo užėmusios visą prieplauką. Pagaliau 
pasisekė sustoti prie kranto; pavojus praėjo, bet mūsų laukė nemalonūs 
vaidai su vokiečiais. 

— Tilto mokestis! — nuo kranto šaukė prūsų valdininkas, — tilto 
mokestis! halt! tilto mokestis! 

— Kas tai per tilto mokestis? — šūktelėjo jam pirmosios vytinės prie¬ 
vaizda. į 

— Už nuleidžiamo grandinėmis tilto pakėlimą, po keturis guldenus nuo 
vytinės, pagal taksą! 

— Bet gi čia nėra nė tilto, nė taksos! — atsakėme iš vytinių, pasipik¬ 
tinę neteisingu reikalavimu. 

Tiltas buvo perstatomas, ir lentos su taksa nebuvo priešingai Prūsų 
papročiui, kur nepriimta nieko savavališkai reikalauti. 

— Tilto mokestis! fuer die Schiffbruecke! fuer Kettenbruecke! — su¬ 
šuko vokiečiai nuo kranto. 

— Plauk!—suriko vairininkui energingas pirmosios vytinės savininkas. 

— Halte ihn! — riktelėjo valdininkas saviesiems, kaip perekšlė savo 
ežioje. 

Vokiečiai puolė prie luotų; sprunkanti vytinė iš paskubos užkliūva už 
tilto polio. 

— Dešimt talerių pabaudos už stulpo sugadinimą! — vėl suriko valdi¬ 
ninkas saviesiems — sulaikyti! 

Sulaikė mus visus — derybos, riksmai, storžieviški vokiečių keiksmai 
išvedė mūsų upeivius iš kantrybės; šie griebia kartis, vokiečiai atlyžta, ir 
pirmutinis karžygys, vietoj dešimties, moka tris talerius, mes visi kiti mo¬ 
kame po 2 auksinu tiltinių už Schiffbruecke, kurio nėra, prisilaikant tarifo, 
kurį užmiršta iškabinti*. 

Vokiečiai ima pinigus, mandagiai linki mums geros kelionės ir nueina. 

Porą tūkstančių žingsnių nuplaukę ir vos nesutriuškinę keliolikos prūsų 
valčių (nes kur jų lepiai statybai išlaikyti mūsų sveikai nutašytos vytinės 
smūgį), priplaukiame prie kranto. Čia teturiu valandėlę laiko nors paviršium 
apžiūrėti Tilžę. 

Miestas gana platus, rodos, su daugiau kaip 10 tūkstančių gyventojų, 
susideda iš vienų vokiečių protestantų, nors apylinkės kaimuose daugiausia 
gyvena protestantai senprūsiai. Nemačiau didelių rūmų, bet atskiri pirklių 
namai yra gražūs ir skoningi. Patraukė mano dėmesį vartai ir taip pat 
senos kryžiuočių pilies likučiai, kuri jau slenka į Nemuną. 

Pirmame restorane, kurį man nurodė, paprašiau kepsnio ir iš sąrašo 
išsirinkau antį. Klausia, ar liepsiu paduoti visą porciją. Manydamas, kad, 
Lietuvos užeigų papročiais, kur, pav., pusė anties vadinasi porcija, papra¬ 
šiau visos porcijos. Atneša man visą antį, kone plaukiančią svieste su kaž¬ 
kokiu kvepiančiu vokišku uždaru. Nemuno kelionės drėgmės sužadintas 
apetitas nepyko už tą klaidą; suvalgiau gardžiai, o kai reikėjo užmokėti, 
pasirodo, kad iš manęs reikalauja tik dviejų šeštokų, arba 24 skatikų. Įsiti¬ 
kinau vokiškos virtuvės pigumu, tačiau tas įsitikinimas nekartą man į blogą 

* Tilžės tiltas vandens pakilimo metu išsiskleidžia 1248 pėdas; vanduo tuomet pa¬ 
kyla 19 pėdų; tad Tilžės tiltas yra ilgesnis už Wėstminsterio tiltą ant Temzos Londone, 
kuris yra tik 1223 pėdų. Žiūr. rinkiny Beitraege zur Kunde Preussens, T. III. 120 pusi. 

išėjo Karaliaučiuje. Restorane radau vietinį savaitraštį W ochenblatt, o jame 
visai neblogas eiles. Iš patarnaujančios Maedchen negalėjau sužinoti, ar tas 
poetinis veikalas buvo tilžiškės, ar atvežtinės gamybos. 

Kas gi, kalbėdamas apie Tilžę, nepaminės 1807 m. Tilžės sutarties ir 
Imperatoriaus Aleksandro I susitikimo su Napoleonu. Upės vidury būva 
padarytas plaustas, prie kurio abu monarchai privažiavo valtimis. 

„Pradėdamas su manim kalbėtis — sako Napoleonas* — Rusų Impe¬ 
ratorius pareiškė, kad ne mažiau už mane turįs priežasčių būti nepatenkintas 
Anglija“. — „Jei taip, atsakiau, tai taika jau padaryta. Padavėme vienas 
kitam ranką sandorai, ir tuojau prasidėjo taikos derybos“. 

Svajodamas apie Tilžės sutartį ir apie josios pasėkas, sugrįžau į vytinę 
dar gana anksti, nes saulei leidžiantis. Vėjas buvo stiprus, varomas, kas 
upeivių kalboje reiškia, pučiąs į jūrą; jis užpūstų mus kur nors ant seklu¬ 
mos, tad turime čia nakvoti. Nuo blikties stebiuos reginio ir gegužės mėn. 
vakaro gražumu; tokių vakarų taip maža buvo mūsų kelionėje. Už mūsų 
trys Tilžės bokštai, sėdančios saulės kibirkščių apiberti, toliau praplaukti 
kalnai ir vos matoma už miglų Ragainė; prieš mus žalia plokštuma, platus, 
kaip jūra, Nemunas, ant jo eilė sielių, į Klaipėdą plukdomų. Ant kiekvieno 
sielio, šalia savo šiaudinių palapinių, sielininkai susikūrė ugnelę, kuri atsi¬ 
spindi vandens mėlynėje ir raudona spalva apšviečia žmonių stovylas. Po 
vandenį šmaikšto keliolika žvejų luotelių ir valčių su viena ar dviem bure- 
lėmis; girdėti žvejų daina ir vandens paukščių klegesys. Pirmiausia pur¬ 
purinė saulėleidžio žara, paskui mėnulis, kurio pilnatis išplaukė į tamsią 
mėlynę, teikia spalvingą vaizdą, kurio joksai teptukas neatvaizduos. 

Vėjas nurimo, sutemo, jau vienuolikta valanda, o aš nė manyti ne¬ 
manau eiti nuo blikties. 

— Kodėl ponas neini miegoti? — klausia mane nuo šalia stovinčios 
vytinės jos savininkas, o mano kaimynas, p. Leiba Deliatiškis. 

Rodau, jam į reginį aplinkui, grožėjuos gamta. 

— Na! — atsakė rimtai izraelitas, — kas čia nepaprasto? Tilžės jau 
beveik nematyti, ačiū Dievui, kad pravažiavome kalnus; o Nemunas, na... 
toksai, kaip visur. Labanaktis ponui! 

— Labanakt, pone Leiba. 

Neatjautė mano poetinio dvasios pakilimo, — bet tai atjautė kas kitas; 
tai buvo mūsų vairininkas Mikalojus, vulgo Palinurus. Dar nemiegojo — 
sėdėjo prie vairo, įspūdingai į jį abiem rankom atsirėmęs, kalbėjo vaka¬ 
rines maldas. 

Jis garbino Dievą, o aš gamtą — o kaip daug kilnesnis buvo vairi¬ 
ninkas už mane!... 


* Žiūr. Atsirn. Jomini, T. II. 

Nachsende — Paliekame Nemuną ir plaukiame į Giliją — Gilija — Regi¬ 
nių gražumas — Gyventojų skurdas — Mažasis Friedricho Kanalas — 
Nemunynas — Senasis Friedricho Kanalas — Jūros vaizdas — Laivinin¬ 
kystės sunkumai — Labguvos miestas — Vėl kanalas — Jaunikliu kalnas 
— Upeivių paprotys — Vairininko šneka — Prėglius — Karaliaučius. 


Laivo supimas magnetiškai! nuteikia miegoti; jau rytas gegužės m. 25 d. 
Jaučiu, kad vytinė plaukia; pažvelgiau į paragės langą; vakarykštė nakties 
giedra pranyko kaip sapnas; dangiuls- apsiniaukęs, lietutis vilgina, bet vėjas, 
pakeliui pūsdamas, gerai mums padeda. Vos tik spėjau apsirengti, girdžiu 
šeimyną pusryčių šaukiant, nes jau esame prie NACHSENDĖS kaimo; per 
pusę valandos kone mylią nuplaukėme. Vietos, prie kurios stovime, neži¬ 
nau kaip pavadinti,, kaimu ar miesteliu: maži namiukai, vaizdingai išmėtyti, 
tankialapių medžių vainikais apsupti, 5 ar 6 eilėmis! susodintų gluosnių 
kuokštais atskirti. Prie kiekvienų namų stovi ūkio trobesiai, toki dideli, kaip 
pas mus dvaruose su keliolika ūkininkų, tik tuo skirtumu, kad čia jie šva¬ 
resni ir atkilnesni. Netoli matyti raudonai dažytas, skoningas, nors ir šiau¬ 
dais dengtas, kažkokio von’o dvaras. Kairiajame Nemuno krante stovi du 
kaimo palivarkai, LIPŠIČIAIS vadinami; ten, neva, parduodama alaus. Pa¬ 
miškėje tebematyti Tilžė. Prašnekinau čia sutiktus kareivius: atlieka tar¬ 
nybą, bet gyvena savo namuose; pakaitomis ginklu ir plūgu tarnauja gimta¬ 
jam kraštui. Jie laikosi laisvai, drabužisi gana patogus, veidai kariški, bet 
pilni pilietiškos vertybės. 

Bet lietus nuvaro nuo blikties, vairininkai nuplaukė pasižvalgyti kelio ir 
grįžo, — plaukime Dievo vardu! 

Plaukiame, lyg pro vieną ištęstą kaimią, lyg pro nesibaigiančius sodus. 
Trijų uolekčių pylimas dunkso iš abiejų Nemuno pusių; per jį svyra gluos¬ 
nių šakos, o aukščiau jų ošia alksniai, liepos ir lazdynai. Seniau čia turėjo 
būti dar daugiau lazdįmų, nes 1578 metais burmistras Kroseris pardavė Ka- 
raliaučiuije 1200 statinių riešurtų.* Nemunas nevisur teprivengė varžančių jį 
ir rūpestingai palaikomų pylimų; paplovė juos, išvartaliojo trobas ir malū¬ 
nus atvajuose, sunaikino gražius medžius, smėliu apnešė daržus. 

Pulsę mylios plaukiame tomis gražiomis vietomis; bet štai karčiama 
SCHANZE-KRUG ir netoliese JURGIŠKIŲ kaimas, kur trumpam laikui tu¬ 
rime sustoti. 


*) Cellarius: Regni Poloniae Magni Duc. Lit. etc. descriptio — Amstelodami, 1659. 

Nuo čia Nemunas, pasidalindamas dviem vagom, nustojo savo tikrojo 
vardo; viena — didesnioji vaga., tikrasis Nemunas, gailina RUSNĖS upės var¬ 
dą ir plaukia į Klaipėdą, kita — mažesnioji — GILIJOS vardu vadinama. 
Abi tiedvi vagi įteka į Kuršių mares, tačiau labai toli nuo viena kitos. Lai¬ 
komės kairios, tai yra, paliekame Nemuną ir įplaukiame į Giliją. 

Kai atsistūmėme nuo kranto, liūdna pasidarė širdyje prisiminus, kad 
jau nebeplaukiame Nemunu. Gimtųjų upių ilgesys, kaip ir pačios tėvynės 
ilgesys, nėra vien vaizduotės dalykas, bet būtinas vienos šventos meilės pa 
darinys. Pametęs iš akių Nemuną, apsiverkiau; jultau, kad nustojau brolio, 
draugo, giminaičio. 

0, kaip gražiai mūsų žmonės supranta tą giminystę! Mačiau čia jau¬ 
dinančią apeigą, kuri man neišdils iš atminties. Kai atėjo lemiamoji aki¬ 
mirka atsiskirti su Nemunu!, kiekvienas vairininkas sulaikė savo vytinę, atsi¬ 
stojo, nusiėmė kepurę, atriekė duonos gabalą, pabarstė jį draska ir įmetė į 
vandenį; Mūsiškis, su duona ir druska, atsisveikino su savo gimtąja upe, 
sakydamas: „Iki laimingo pasimatymo!“ tarytum, dėkodamas upei, kad lai¬ 
mingai atnešė laivą iki galo. Paprastuose vairininkų ir upeivų veiduose ma¬ 
čiau susijaudinimą, o dėl ko, esu tikras, jaudinosi nė patys nenusimanė. 
Jeigu kuris, išvestas iš kantrybės kuir nors ant oko ar ropos, piktžodžiavo ir 
keikė Nemuną, tai dabar, regis, jį atsiprašinėjo, kaip prieš išpažintį atsipra¬ 
šoma supykusį brolį. 

Vokietis, plaukdamas valtimi šalia vienas vytinės ir matydamas, kaip 
meta į vandenį duoną, paklausė: „Kokius jūs čia burtus darote?“ Pasipik¬ 
tinę upeiviai puolė ant jo su kartimis ir, jei jis nebūtų mikliai pasprukęs, 
tai jie būtų jį tikrai išvertę su visa valtimi į vandenį. 

Gilija pradžioje rami ir siaura, kaip mūsų trečios rūšies upės, kaip, 
pav., mūsų naugardiškė Uša, arba Vilnelė prie Vilniaus, tačiau kiek nubė¬ 
gusi praplauta ir išpuiksta, pasiskirsto keliomis vagomis, suneša seklumas, 
žodžiu — virsta didele ponia, kaip Nemunas. Bet visų išponėjusių pavyz¬ 
džiu išsyk pareiškia savo ponybę nemalonėmis, parodyti, ką ji gali. Pirma 
proga pasodino mus ant seklumos, nuo kurios vos po pusvalandžio trūso 
mums tepasisekė nusiirti. Daugybė čia mažų palivarkų ir didelių dvarų, 
daugybė kaimų, tačiau visa tai sudaro lyg ir vieną kaimą, lyg ir vieną vi¬ 
sumą. Kraštas žmoningas, trobesių daugybė, netvarkingai išmėtytų, bet 
kiekvienas jų sodų paūksmėje. Dabar kaip tik žydėjimo metas; obelės, 
kriaušės ir įvyšnio-s, kaip sniegui apibertos baltais žiedais, puikiai atrodo 
gegužės mėn. žalume. Pylimai, kurie iš abiejų pusių sutvirtina Gilijos pa¬ 
krantes, užstoja tą gražų reginį. Nepaisydamas lietaus, stoviu ant vytinės 
stogo, apie 6 — 8 pėdas viršuĮm vandens paviršiaus iškelto, ir tai vos galiu 
teišmatyti. 

Šeimyna ruošia stiebelius, arba mažuosius stiebus treliuoti, nes turime 

vilties rytoj pasiekti kanalą, oi rytoj sekmadienis. Būtų nuodėmė šventadie¬ 
nį be reikalo dirbti sunkų darbą. Taip nullėmė mano dievotas Palinuras, 
aš tą sprendimą visa siela parėmiau. Darbas pabaigtas;' plaukiame puikią 
naktelę mėnulio šviesoje. 

Be galo puikus buvo pabudimas rytą, gražų, šventadienišką, gaivų ge¬ 
gužės mėn. rytą. Alsuojant sveikata plaukė į krūtinę, puikūs estetiniai įspū¬ 
džiai akimis niro į sielą, ausis svaigo nuo giesmių paukštelių, kuriuos vi 
sus pranešė nesuskaitomos lakštingalų aibės, o kiekviena iš jų stengėsi pra¬ 
lenkti visas kitas. 

Įsižiūrėdamas į gražiosios Gilijos veidą, imui abejoti, ar tai teisybė, kaip 
tvirtina upeiviai, kad nulo Nemuno iki Nemunyno per kokias 5 ar 6 mylias 
ją būtų iškasusi prūsų ranka. Teisybė, per pusę mylios nuo Nemuno jos 
vaga yra tiesi, kaip strėlė, bet toliau josios,, tarsi, prigimti, didoki ir dažni 
vingiai tegali būti gamtos kūrinys. Kasėjui nebūtų reikėję vingiuoti kana¬ 
lo vagos, juoba, kad nėra čia nei miestelio, į ku/rį reiktų pasukti, nei kalbų, 
kurių tektų aplenkti. Galėjo žmogaus ranka kur-ne-kur ištiesti per daug 
išsivingdavusią vagą, nes kita Gilijos dalis teka gana tiesiomis linijomis ir 
krypomis, bet Gilija atskirta nuloi Nemuno gamtos, ne žmonių rankomis. 
Žmogus, papratęs vergauti,, pagal vergišką blokštį būtų ištiesęs savo darbą; 
laisvoji gamita laisve pažymėjo savo kūrinio veidą ir judesius. 

8-tą valandą ryto atvykstame pie MAŽOJO FRIEDRICHO KANALO 
(Klein Friedrichs-Grube), juo turime atlikti savo tolimesnę kelionę. Gilija 
pasisuka į dešinę, nebetinka plukdyti, ir gauna TOVELĖS vardą. Gražį 
yra Gilija, vaizdingos jos pakrantės, bet čia, kaip ir visur, apgaulus pavir¬ 
šius savo vaivorykštiniu žvilgėsiu dengia apverktiną tikrovę. Tokių puoš¬ 
nių, tokių plačių matėme daržinių; nesuskaitoma daugybė vėjo ir vandens 
malūnų; štai, arti mūsų trimis ratais ūžia didžiulis olandiškas malūnas, — 
sakytum, kad duonos čia perteklius; tačiau upėje švaistosi daugybė laivu 
o juose apiplyšę išvargusiais veidais vokiečiai ir lietuviai (prūsai)). Vieni 
tinkleliais gaudo žuvis, kiti tiesiog prašinėja išmaldos ir duonos. Ir čia lai¬ 
komasi šventųjų priešpiečių! Mūsų lietuviški upeiviai noriai laužo savo 
porcijas ir dalina pavargėliams, nors ir nesupranta jų prūsiškos ir vokiškos 
kalbos. Girdėjau, kaip vienas upeivis, duodamas duonos gabalą vokiečiui, 
kuris prašė išmaldos laužyta lenkų kalba, jam tarė juokdamasis: „Nenumir- 
site badu, nes mes jums vežame keliasdešimt vytinių javų“. Kartūs juokai? 
mūsų vežamų javų neparagaus čionykštis išbadėjęs varguolis; nupirks juos 
iš mūsų turtingas Karaliaučiaus pirklys, su didžiausiu pelnu parduos tur¬ 
tingam Anglijos pirkliui, kuris mūsų rugius iš Naugardo ir Slucko kraštų 
pardavinės Londono vargšams aukso brangumui. Štai motina siu ketvertu 
\aikų vejasi mus mažame laivelyje jau kokią pusę versto,, kovodama su 
vandens sraunumu. Kažką kalba skurdžiu balsu, bet nesuprantame josios 



VI. Syrokomlė, Nemunas nuo versmių iki žiočių. 


61 


lietuviškos kalbos: rodo i ausis, rankas pakelia į dan.su. Upeiviai davė jai 
duonos, aš pamojau, kad palauktų, ir nuėjau/ į paragę atnešti jai porą si¬ 
dabrinių. Tuo tarpui vytinė plaukė. Kiek vargo pakėlė nelaimingoji, kol 
mus iš naujo pavijo, nes vėjas jaul nepaiteMui, bet priešingas, nuo juros, 
nuneša jos lengvą valtelę. Jau buvo beapsilpstanti, bet ir vėl atsigavo, pri¬ 
plaukė, atsiėmė išmaldą, pakėlė rankas į dangų ir atsigrįžo, turėdama vė¬ 
ją jau į nugarą, tačiaui prieš save sriaumą vilnį, kuri kiekvieną akimirką ga¬ 
lėjo apversti jos laivelį. 

Tad įplaukiame į Mažąjį Friedricho Kanalą ir krypstame pietų link 
Čia yra muitinė, kur imami mokesčiai už kanalo atidarymą. Ant stulpo 
prie įėjimo iškabinta taksa, nustatanli mokestį nuo kiekvienos pakrautos 
vytinės po 2, o nuo nepakirsutos po 1 talerį sidabru; kas drįstų praeiti ne¬ 
sumokėjęs, turės sumokėti ketveriopai. Kažkoks jaunas mandagus valdi¬ 
ninkas priėmė iš mūsų mokestį ir davė pakvitavimą išspausdintame raštely¬ 
je. Koks staigus krašto išvaizdos pasikeitimas! Kaip visuomet — lyguma, 
bet, vietoj malonių girių, vandenys ir laukinės pelkės dengia abiejų krantų 
plotas. Pelkėms nusausinti iškasinėta aibės griovių, kurie gerai išsilaiko 
molėtoje dirvoje. Sodybos ir paskiros gyvenamos trobos beveik nenutrau¬ 
kiama eile tęsiasi abipus kanalo, tačiau liūdna tų sodybų ir namų išvaizda, 
o dar liūdnesnė tų vargingų gyventojų padėtis, kurie apsupa vytines, pra¬ 
šydami duonos kąsnio. 

Už pusės mylios nuo įėjimo į kanalą, dešinėje baigiasi atvira plokštu¬ 
ma ir prasideda pelkėse alksnių krūmokšliai. Niekur nematyti ariamos 
žemės. Kanalas, gal, yra apie 30 uolekčių pločio; nėra tiesus, bet užlūžta 
įvairiomis kryptimis. 

Susitinkame kažką panašaus į miškuis, — ne tuos puikius miškus, ku¬ 
rie laikė muls užbūrę prie Gilijos, bet neūžaugas pušeles, žemą alksnynėlį, ar¬ 
ba susilanksčiusius berželius. Tuose miškuose paukščiai nekrauna sau liz¬ 
delių, neteikia jiems gyvybės; čia tik vanduo gyvuoja. Ant vandens gyve¬ 
nimas kunkuliuoja; aibės vytinių, valčių ir luotelių išsilenkia, susitinka, jog 
sunku nesusidurti, vairų ir irklų pliauškėjimas, įvairiakalbis upeivių riks¬ 
mas, visa tai mikčiojančiu aidu atsiliepia tuose krūmokšliuose — neūžau¬ 
gose. 

Tik iš kairiojo kranto kanalas turi pylimą, dėsimame, nuo jūros, jo 
visai nėra. Pavasarį ir rudenį patvinęs vanduo užlieja aplinkinių gyvento¬ 
jų daržus, menkus daržus, kur plytiškai juodoje drėgnoje dirvoje auga dar¬ 
žovės ir bulvės, kas kartu su žuvimis sudaro vienintelį gyventojų maistą; 
duonos jie neturi, todėl taip įkyriai' jos ir prašo. Kiek čia jaudinančių ir 
kiek komiškų scenų su tais vargingais elgetomis! 

Mergaičių ir berniukų būrys bėga kartu lygiomis su vytine, arba luo¬ 
teliu ją vejasi, šaukdami, teisingiau, dainuodami lenkiškai: ,,Sztyrman, daj 
chleba!“ arba lietuviškai: ,.Irklininke, duok duonos!“ 

Širdis plyšta, — bet virtęs verslu ellgetavimas ugdo žmonėse blogų pa¬ 
linkimų. Pastebėjau, kad vienasi vaikas garina išmaldos, tai # tėvai siunčia 
kitą, paskui trečią. Duosi vienam ar keliems, tai kiti, piktai klykdami, jau 
įeikalauja dovio, tarytum tad būtų jiems priklausoma. Pasiveja mus še- 
šerių metų malonios išvaizdos mergaitė; stipria rankute varo luotą, su šuns 
apsukrumu pagauna ore upeivi] iš vytinės metamą duoną ir, visai nepadė¬ 
kojusi, skuba prie kitos vytinės dubklės atsiimti. 

Tarp alksniukų ir ajerų, ant kupsto, ar ant salelės pelkėje susikūrė ne¬ 
turtingai vokietis; turi gyventi vien iš rankų darbo, nes nematau nei lauko, 
nei daržo. Pavasario potvynio metu vanduo užlieja jo trobą., kuri dabar 
ne aukščiau uolekties teriokso virš pelkės. Drėgmė kenkia mums lepūnams, 
bet vargas užgrūdino čionykščius vandens valkatas, sutinku stangrius se¬ 
nius ir raudoną jaunimą, nors ir apdriskusius. 

Daugybė upelių ir upokšnių įteka į kanalą, kuris čia antra tiek praplito. 
Pagaliau perplaukiame kanalą ir įplaukiame į uĮpę, kuri mūsų upeivių NE¬ 
MUNYNU vadinama. Mažasis Friedricho kanalas tęsiasi mylią. Plaukia¬ 
me juo septynias valandas, nes, praėję muitinę 8 valandą ryto, pasiekėme 
Nemunyną 3 vai. po petų. Ir čia yra neūžaugų medžių ir menki] trobelių, 
ir čia elgetavimas, kuris jau pradeda įkyrėti. Daugiausia vieną valandą 
praplaukę, paliekame Nemunyną ir pasiekiame Senojo Friedricho Kanalo 
(Alt Friedrichs-Grube) angą. Nemunynas nuplaukė į dešinę, į Kuršių įlan¬ 
ką, paskui jį nutyso ir krūmokšliai, raistuose išaugę. Akiračio pakraštyje 
matyti ir pati įllanka, arba Kuršių marios, kaip ją kai kada vadina iš man¬ 
dagumo. 

Tad esame SENAJAME, arba DIDŽIAJAME FRIEDRICHO KANALE, 
sumokėję už jo perplaukimą jau ne 2, bet 4 talerius. Nežinant, iš kokio 
upelio į jį įvestas vanduo teka lėtai, jog tėkmę vos tegalima įžiūrėti. Tas 
kanalas, dusyk didesnis ulž mažąjį kanalą, yra suinkusi lariVams. Čia upeivis 
jau padeda irklą ir stūmą ir eidamas krantu/ turi traukti vytinę virvėmis. 
Čionykščio vandens spalva nėra palša ir drumsta, kaip Nemune ir Gilijoje, 
bet skaidri ir kone jujoda. Apylinkės vaizdas nepasikeičia: iš kairės turime 
tyrus, iš dešinės — pelkę., apaugusią alksnynu. 

Pirmas kaimas kanalo pradžioje vadinasi VAMBINE; toliau nenutrau¬ 
kiama grandine besivingiuojančio kanalo pakrantėmis išsidriekė kaimai, ant 
kupstų, išmėtytų pelkėse. 

Kai 5 valandą popiet, monotoniško ir liūdno reginio nuvargintas, ramiai 
atsisėdau savo paragėje prie pypkelės pasiskaityti Krasdckio, mane pažadino 
iš saldžių svajonių kažkoks staigus ūžesys, teisingiau — vandens šniokšti¬ 
mas. Išeinu ant blikties ir pirmą kartą pamatau jūrą, nes Kuršių įlanka, 
kaip neatskiriama Baltijos jūros dalis, turi teisės vadintis tuo vardu. Esa¬ 
me nuo jos ne toliau, kaip ketvirtis mylios. Ūžesys, tarytum, šimtas malū¬ 
nų dundėtų auisyse; nelyginant, žydriu kaspinu jūra visiškai juosia akiratį, 

nuo krašto iki krašto tarp dangaus ir žemėsi tame kaspine matau baltų dė¬ 
mių — tai vilnys; matyti jų judesiai ir vis arčiau girdėti aukis spengiamas 
ūžesys. Pirmas jausmas, kurį pajutau, buvo kažkokia neaiški išgąstis, pas¬ 
kui nuisistebėjimas; jis pasibaigė malda į tų stebuklų Kūrėją Iki prieblan¬ 
dos jau nenulipau nuo blikties; akys negalėjo prisisotinti nepaprasto regi 
nio. Tai artėjame, tai tolstame nuo jūros. Pagaliau, ėmė temti; turėjome 
gerokai nutolti nuo jūros, nes nebebuvo girdėti jos ūžesio ir žydriajame kas^ 
pine nebegalima buvo įžiūrėti vilnių; nuo jūros ėmė pūsti vidutinis, bet šal¬ 
tas vėjas, ir mane perėmė drebulys. 

Sustojome ties kažkokio dvaro ar kaimo mūriniais griuvėsiais; iš kelia- 
rodžio matyti* kad šitoji vieta vadinas GRUBEN-HOFF. Jau seniai buvo 
laikas išvargūsiems upeiviams pasilsėti. 

Kai (rytą pabudau, vytinė jau judėjo, jei galima būtų pavadinti judėji¬ 
mu tą vėžlišką, vos vos pastebimą stūmimąsi pirmyn, nors žmonės ir iš kai¬ 
lio nėrėsi tempdami. Upeivių klykimas stačiai drasko orą, nuo to klykimo 
dreba sunkusis laivas kažkokia magnetine vibracija. Apie tūkstantis žmoniiį 
pelkėta pakrante traukia keliasdešimt vytinių, rėkdami, vieni kitus ragin¬ 
dami į darbą, nes čia susibėgo ištisa lietuviškų vytinių vilkstinė ir laivai plau¬ 
kia virtine, paskui kits kitą, kadangi siaurame kanale negali prasilenkti. 

— Kas per Dievo žmonių išniekinimas, — sako man vairininkas, kra¬ 
tydamas galvą. — Vokiečiai ima uiž kanalą pinigus* ir tai stambokus, o ne¬ 
laimingiems upeiviams nepataiso nė tiltelio ar lieptelio! Jie visi tokie, 
geld’o godesni už žydus; kas žingsnis, tai jiems vis „becai“, o jei ką nors 
padaryti upeiviams, tai nė iš vietos. 

Išlipau ant blikties — tikrai, nelaimingų upeivių likimas yra pasigailė¬ 
tinas. Kaip arkliai plėškėmis prikabinti prie kaklo, eina it gervės, paskui 
kits kitą, pasiramsčiuodami storomis lazdomis, kad būtų lengviau. Tuo bū¬ 
du traukiama vytinė vos paslenka į priekį, o nelaimingieji žmonės brenda 
pelkėmis aukščiau kelių ir dažnai grimzta, kad net vienas kitą turi traukti 
iš purvo. Stiprus vėjas nustumia vytinę į šalį; jo šaltis nuveja mane, šiltai 
apsitaisiusį, nuo blikties į paragę, o ten pusiau nuisirengę upeiviai brenda 
šlapia ir šalta klampyne, įsikinkę traukia sunkų laivą; akys jiems sprogsta,, 
patinsta skruostai; dirba kruvinai prakaituodami, gal, ir nejaulčia diegiančio* 
jūrų vėjo atpūsto, šalčio. 

Pirmą valandą popiet priplaukiame LABGUVOS miestą. Kaip Jericho¬ 
no rūmai nuo Jozuės trimitų, taip dreba Labguvos mūrai nuo tūkstančių lie¬ 
tuviškų upeivių krūtinių riksmo. Bet to riksmo gyventojas klausosi links¬ 
mai, nes jis jam skelbia ne pražūtį, bet duoną. Staiga nutilo tie riksmai, 
šeimynos grįžta į vytines, arba kur nors sausesnėje pakrantės vietoje atsi¬ 
sėda pietauti, o mes — vyresnybė — einame į miestą tiltų rinkliavos sumo¬ 
kėti po keturis talerius nulo vytinės. 

Labguvos miestas stovi žemumoje, mažai ką iškilusioje virš palkės, 
prie DEIMENOS uipelio, kuris, rodos, yra PRĖGLIAUS atšaka, nepilnos pu¬ 
sė mylios nuo jutos. Visas mūrinis; mūriniai namai nukreipti į gatvę dau¬ 
giausia šonu, retai kada savo priešakiu. Savo plotu neatrodo didesnis, pav., 
už Naugardą, bet koksadi skirtumas švaros atžvilgiu! Mieste kanalas išsiša¬ 
koja; tuk> būdu susidariusioje saloje stūkso kažkokie seni rūmai,, tur būt, 
senovės tvirtovė. Ant abiejų kanalo šakų yra nuimami tiltai susisiekimui 
mieste palengvinti. Sumokėję rinkliavą, nuėjome į restoraną, patį žymiausi 
mieste, prie Karaliaučiaus gatvės. Čia dar labiau, nei Tilžėje, stebėjaūsi 
maisto piguimu. Už pietus iš sriubos, kepsnio, olandiško sūrio ir keptos 
kiaulienos su svogūnais (nuk> kurių, tačiau, atsisakiau) liepta sumokėti ne 
daugiau kaip vienas lenkų auksinas. 

Liuteriu bažnyčioje skambino vakarinėms pamaldoms; nuėjau. Bažny¬ 
čia didelė, tamsi, ne perdaug graži iš vidaus ir iš lauko,, pilna pristatyta suo¬ 
lų. Nustebau, radęs čia spūstį, nors/ ir šiokią dieną. Vokiečių ir prūsų vei¬ 
dai žymiai skiriasi savo tarpe, ir prūsų elementas, matyti, viršija, nes pasto¬ 
rius sakė pamokslą lietuviškai. Prūsų veidai tamsūs, vokiečiai šviesesni; 
prūsas žaliūkas, storasprandis, petingas, išrodo kilęs iš titanų giminės. Nei 
prūsuose nei vokiečiuose,, vyrų, moterų, mergaičių ir vaikų aibėje nepaste¬ 
bėjau nė vieno veido, kurio negalima būtų pavadinti, jei ne gražiu, tai bent 
dailiu. Kaimiečių ir miestiečių moterų našysta kažkokia ypatinga: ant gal 
*vos ir ant kaklo dėvi spalvotas skareles, marškiniai su plačiomis rankovė¬ 
mis, ant pečių išsiuvinėti įvairiaspalviais raštais; kai kurios turėjo gelumbi¬ 
nes palaidinukes, kitos — kiklikus su plačiomis sagtimis. Mačiau keletą mer 
ginų su lygiais suklastymais ir su raiščiais per kaktą iš auksinio ar sidabrinio 
galiono; tačiau tai neteikia joms žavumo, kuriuo jas gamta neapdovanojo; jų 
uašystą ypatingai subjaurina, pirmiausia, aukštas drabužių liemuo, kone po 
pažastimis, ir, paskui, pilkos vilnonės juostos, kuriomis riša tikrąjį juosmens 
įlinkimą. 

Iš arti apžiūrėjęs mašiną kanalui valyti, grįžtu pas savuosius. Šeimyna 
pasistiprino; visa parengta kelionei; iš naujo ulžvirė tūkstantinė šneka Upei¬ 
vių, įsietų į plėškes ir virves. Nuo Labguvos iki SCHERLECKĖS dvaro, tai 
yra kone visa mylia, kanalas ar upė, kuri! nuo šios vietos iki Tepliavos pri¬ 
siima DEIMENOS vardą, nuolatos gyvatiškai raitosi; jis buvo kasamas per 
pelkes, aplenkti artimus kalnufc, kurie pastojo kelią tiesiai linijai. 

Plaukiame be galo lėtai; stiprusi vėjas mus trukdo, tingi vilnis nepadeda, 
o nelaimingi žmonės kovojo su klampynės sunkenybėmis. 

Nuo Scherleckės kanalas eina tiesiai, arba taisyklingesnėmis krypomis. 
Išrodo, kad pasispyrėm greičiau plaukti, nes vaizdai, noirs ir niekuo nepasi¬ 
žymi, greičiau praeina pro akis. Plaukiame pro PEPELIŲ kaimą, mūsų 
mpeivių VARPELIU pramintą, nes kapinėse čia yra pakabintas ant gluos- 

ado varpelis; toliau pakelėje turime SCHMARBACHO dvarą, paskui OBER- 
WOHLIO dvarą sut olandišku vėjo malūnu; nakčiai sustojame prie namelio, 
stovinčio prie pat kanalo, netoli kažkokio didelio dvaro, vadinamo VIEVTL- 
ŠIŠKIAI. Iš šios vietos į Labguvą skaitoma 3 mylios. 

Jei vakar kelionė mums sekėsi gana greitai, tai šiandieną vėjas mums 
toks priešingas, jog plaukiame iš nuobodulio, bet tik plaukti, patys netikė¬ 
dami, kad bent būtume kiek pasivarę į priekį. Pro* šalį KARPAV0S, AUK- 
SAKALNIO, RUPKALVIŲ dvarų ir daugybės kitų, išmėtytų abiejuose kana¬ 
lo krantuose, 3 valandą popiet atvykstame prie JAUNIKLIŲ kalno, daugiau¬ 
sia porą mylių nuplaukę nuo pat ryto. 

Nežinau!, kaip tas kalnas vadinasi vokiškai, nes Jauniklių vardą davė 
jam mūsų upeiviai; yra panašus į piliakalnį, nes taisyklingai apvalus, status; 
gali turėti kokį 100 uolekčių skersai. 

— Tai, pone, — sakė man mūsų vairininkas, — apie tą kalną yra to¬ 
kios šnekos žmonėse: senais laikais, kai pabaigė kasti šitą kanalą, buvo to¬ 
kia daugybė kasėjų, kad, kiekvienam jų kastuvui pūstelėjus smėlio į vieną 
vietą, susipyliė šitas kalnas. Nuo to laiko mūsų upeiviams kilo paprotys, kad 
stringaliams (t. y., pirmą kartą plaukiantiems į Karaliaučių upeiviams) lie¬ 
pia nešti smėlio į tą kalną; dėl to jisl ir vadinasi Jauniklių kalnas. 

— Koksai gi ryšys tarp stringalių ir to kalno supylimo? 

— Nežinau, pone, bet toksai paprotys čia iš seno, nuo kurio, tur būt, ir 
tamsta neišsisuksi, juk ir ponas *— stringalis vokiečių vandenyse, — kalbėjo 
mielai šypsodamas mūsų vairininkas. 

Nuo smėlio nešimo išsisukau degtinės gorčiumi sušalusiems upeiviams, 
bet mačiau, kaip iš kitų vytinių vyresnieji virvėmis varė į Jauniklių kalną 
jaunuosius stringalius, kurie noromis nenoromis turėjo nunešti pilnus skver¬ 
nus smėlio. Vienų riksmas, garsus kitų juokas taip visus sudomino, kad žiū¬ 
rėdami apeigų metė virves ir kartis. Vytinės stabtelėjo ir, nors laikas buvo 
brangus, turėjome, nepaisydami nuostolių, pagerbti paprotį. 

Dar tą pačią dieną, nors ir nenoromis, atsitedsėm su savo upeiviais, nes, 
kai vakarą artinamės prie TEPLIAVOS miesto nakvoti ir mūsų upeiviai, ge¬ 
riausiai nusiteikę, rengiasi virti valgyti, mes, vyresnybė — vytinių savinin¬ 
kai ir prievaizdos, puolame į šeimyninę ir gesiname ugnis. Kilo riksmai, 
piktžodžiavimai ir keiksmai, tik ne mūsų, bet vokiečių tvarkai, nes upeiviai 
žinojo, kad darome tatai ne iš savo valios, bet kad Tepliavoje negalima kurti 
ugnies ant vytinių, nes graso šešių talerių pabauda. Kas turėjo kiek skatikų, 
nuėjo į miestą pasistiprinti, kas jų neturėjo, tam reikėjo pasitenkinti sausos 
duonos gaballu. 

— Nors kartą papasninkausite, kamšliail — juokavo: iš jų mano vairi¬ 
ninkas, — juk šiandien antradienis, novena į šv. Antaną, argi jums ne gėda, 
kad vokiečiai, liuteriai, netikėliai, turi jumis tai! priminti? 

— Jei toki© dievoti, tai ir pasninkaukite kad ir septynius. penktadienius 
savaitėje; jiujms tik jujokai šūkauti iš vytinės: į krantą! nuo kranto! į dešinę! 
į kairęI bet muims, visą dieną dirbusiems plėškėse, kaip jungo jaučiamus, va¬ 
kare nepavalgyti vakarienės, tai — tikra Dievo bausmei... — taip niurnėjo 
upeiviai. 

*— Rytdienai jausitės lengvesni ir pietuls gardžiau) valgysite, — šaltai at¬ 
sakė vairininkas. 

Nuėjau į miestą. Tepliavoje yra net du tiltai, už kuriuos reikia mokėti 
po šeštoką nuo kiekvienos vytinės. Greitai suinokėjęs muitinėje ir pasiuntęs 
kvitą į vytinę, kad bųtų atidarytas pirimias tiltas, nuėjau apžiūrėti miesto. 
Pirma tenka eiti raguva, gražiomis liepomis apaugusia; toliau prieinama 
kapinės, puikios, sentimentalinės vokiečių kapinės— gėlėtosi, (papuoštos eglė¬ 
mis ir kiparisais, sui trumpais, bet graudingais antkapiais, dvelkiančiais nuo¬ 
širdžiu gyvųjų prisirišimu prie mirusiųjų. Seni antkapiai, sena data ant 
akmens ar ant kryžiaus; o ant kapo naujai pasodinta gėlė, tai-—iškalbingas 
liudijimas, kaip ilgai pasilikusiųjų širdyje tveria gailestis ir brangus atmini¬ 
mas tų, kurie nuėjo į dangų. Pas muši gražesni paminklai, bet kai po kelių 
metų suyra, tai nebėra rankos jiems atstatyti, nors dar 1 ir yra likę ne vienas 
giminė ar mirusiojo drauįgasi. Pirmomis gailesčio akimirkomis vainikais 
kaišome tuos paminklus, bet mūsų atminimas išlieka ne ilgiau už nykstančią, 
kad ir gražią, gėlę. 

Pačiame Tepdavos mieste, teisingiau — miestelyje, nėra nieko ypatin¬ 
go. Labiau] susigrūdęs už Labgujvą, atrodo mažesnis. Vieno aukšto namai, 
iš vadinamojo prūsiško mūro,, dengti čerpėmis, yra vienodi iki koktumo: 
kiekvienas iš jų turi iš vienos pusės poĮ 2\ ar 3 langus, iš kitos po 1 ar 2; kiek¬ 
vieno namo pastogėje yra salka, turinti iš priešakio po 2, o iš šonų po 1 lan¬ 
gą — štai ir visa čionykštė statyba, — kas matė vienerius namus, tas matė 
visus. Gatvės plačios, tiesios, grįstos, turgavietė didelė, joje siurbliai su 
prūsų ereliais, bažnyčios bokštas, — tai visa Tepliavos fizionomija. Di¬ 
džiausias jo pagražinimas yra trobesiai už miesto, valdiškas sandėlis ir ka¬ 
lėjimo mūrai, kuriuose, kaip mane tikinta, parėjo iki 900 politinių kalinių, 
paskirstytų klasėmis. Vieni gali laisvai vaikščoti po miestą, kitos valdžia 
samdo darbams už atlyginimą, kiti in fundo sėdi in carcere duro ar durissimo 
už savo sunkias nuodėmes. Kadaise Tepliavoje buvo kryžiuočių biblioteka 
(Lieberei), bet riterių ordinas, matyti, nedaug tekvaršino sau galvą skaity 
mu, nes, ordinui žlugus, kunigaikštis Albrechtas, 1541 m. nukeldamas biblio¬ 
teką į Karaliaučių, irado joje vos 63 knygas. 

Atidarė pirmą tiltą; priešakinės vytinės praėjo laimingai, bet toji, kuri 
ėjo pirma mūsiškės, palietė kažkokius nelemtos stulpus vandenyse ir sulai¬ 
kė visą, po joįs einančią, laivų grandinę. Mes jau buvome po tiltu!; iš dvie¬ 
jų pusių suspausti, negalėdami pajudėti nei į priekį, nei atgal; čia turime 

nakvoti. Ne daugiau kaip 8 valanda vakaro; norėjau! skaityti ar rašyti, bet, 
prisiminęs, kad čia negalima degti šviesos, išėjau ant blikties. 

Vairininkas^ savo papratimu sėdėjo prie vairo ir kalbėjo poterius; jam 
baigus, toksai/ liūdnas, toksai gilus atodūsis išsiveržė iš jo krūtinės, kad 
užjausdamas paklausiau: 

— Kas gi tau), Mikalojau? 

— Panorėjai, pone sužinoti! lyg ir kažkoks akmuo užgulė širdį. Nusi¬ 
bodo bastytis, išsiilgau namų, vaikų, o labiausiai savo bobos... savo senos 
žmonos.' Širdis man sako, kad ji Šią valandą žiūri, štai, į tą blizgančią 
žvaigždę ir klausia ją: ar matai mano senįį ai| jis sveikas ir kur sukinėjasi? 

— Tiek jausmingumo tavo amžiuje! gėdinkis, Palinurai! tatai tinka jau¬ 
nam stringaliui, kuris neša smėlį į Jauniklių kalną, oi ne rimtam vairininkui. 

— Ar jaunas, ar senas, kai širdis! kur prilimpa, sunku ją atplėšti, kai 
mintis kur nulekia, sunku) ją sugauti iir atgal ją į galvą įkišti. Ir aš buvau 
jaunas, o šiandien esu senis, bet, ar tamsta įtikėsi, štai, kaipi šiandien turi¬ 
me šventą antradienį!... nepastebėjau, kad žmogus senatvėje turėtų šaltesnę 
širdį... bent aš vienodai myliu savo Oną — savo gerą žmoną, vi-si vien ar kai 
ji buvo skaisti jaunuolė, ar kai šiandien jau sena boba. 

Gaila, kad nėra pono J. —, pagalvojau, — turėtų iš Palinuiro Filemonu 
jį praminti. 

Senis kalbėjo toliau: 

— O, pone, kas tai per moteris! ji ten namie viską tvarko, pažįsta dir¬ 
vą, kaip savo daržą; mano sūnuls neišeis su žagre, javų saujos neįmes į že¬ 
mę, jos nepasiklausęs. Ir kaip ji dar kerta, senutė, tai į šalį ir jaunąsias! o 
kokią gerą sielą turi! Kai žmogusi dar jaunesnis bufvai, tai, būdavo, nebe 
to, kad nemažą burną išmesdavai ir blogą žodį jai vamptelėdavai, o ji — 
kaip nieko... čiužinį pataiso ir kailiniais apkloja ir pypkelę prikemša... (Čia 
nutraukė minčių siūlą). Bjaurybės vokiečiai, žmogus užsidegtume! pypkelę, 
bet,, kai pamatys ugnį, tai bus bėdos... bijosi, kad jų pelkių kanalpalaikio ne- 
sudegintum. (Vėl minčių pakeitimas; iškilmingesnis tonas). Štai, kad po¬ 
nas žinotum, ką ji kartą padarė... buvo tai porą ar trejetą metų po jungtuvių. 

— Reikia ponui žinoti, kad jaiutnas būdamas tarnavau dvare; mūsų po¬ 
nas buvo nuomininkas, senutis, gerutis, tylutis, patsi mūsų neskriausdavo ir 
kitiems skriausti neleisdavo. Šalia dvaro buvo didžiulės girios, jas prižiūrėjo 
ponas palaučius. Šauti nemokėjo, į girią nevaikščiojo, b.et buvo tikra gyvatė 
žmonėms. 

— Nėra ko nė kalbėti,, kad bėda, kai žmogus eina su kirviu į mišką; 
bet ir be kirvio, kai pasilauiŽia žabų, arba kaį suleidžia galvijus į žolę, itai ir 
tada bėda. Ir primuša, iir drabužius, ir kirvį, ir galvijMius užgrobia, ir dar 
pabaudos užrašo. Kai žmogus miške avilius pastato, tai jis, bedievis, avi¬ 
lius kirviu sukapoja, aiškindamas, kad tai pono, ne žmonių, miškas, tary- 

tum, ir oras ir gėlės tik jam vienam priklauso. Senajam nuomininkui ne¬ 
malonu tai buvo: ir raštelius rašė ir ginčijosi su palaučium už žmonių skriau¬ 
dimą — nieko negelbėjo. Neišteko kantrybės. Tad įsakė dvariškiams žmo¬ 
nėms, kad varu gintumėm kaimiečius. Tai aš, būdavau, kai išgirsiu kokį 
triukšmą girioje, tai imu porą bernų ir bėgu į balsą. O ten girtuokliai miško 
sargai kankina kokį nors baudžiauninką vargdienį iš kaimo, kam prisikirto 
malkų vežimėlį, ir jo arklį ima, ir jį patį muša, ir prikalbinėja, kad nupirktų 
degtinės; o iš kur gi jis vargdienis ims skatiko tų girtuoklių gerklei pripilti? 
Tai mies ant sargų,, ir duodame gi jiems, tai duodam, ir dar iš miško išvarom. 

— Ponas palaučius tylėjo, nes matė, kad jo darbas nešvarus, bet ma¬ 
nęs nekentė, kaip šunes elgetos, ir nutarė mane pražudyti. 

— Na, tuo metu pamilau) savo Oną; ji gyveno kaime, o aš dvare — tai, 
būdavo, kai pas mus suguldavo, aš ant dvaro arklio ir joju į kaimą ar į va¬ 
karuškas, ar kur pas kaimyną, ar į smuklę pramogos — kad tik Oną pama¬ 
tyčiau. 0 kai ponas iš ryto pastebi, kad arklys nuvargęs, tai aiškinu, kad 
velnias naktimis arkliais jodo 1 , ir kabinu šarką ties loviu — paprasta vežėjų 
išdaiga. 

Pagaliau, širdis lipo prie Onelės vis labiau ir gaila man buvo dvaro ar¬ 
klių, — tai nueinu pas poną, ir šiaip ir taip pasakoju, na, taip, kaip yra; 
ponas, Dieve, duok jam sveikatos, išklausė ir leido vesti Onelę — tai ir ve¬ 
džiau ir ėmiau kaime ūkininkauti. 

— Ką gi daro negeroji palaučiaus dvasia? — gerinasi prie manęs, giria 
mano apsukrumą ir prikalbinėja, kad pasidaryčiau sargu ir pasilikčiau jo 
žinioje. Jau apie tai rašęs ponui, siūlydamas vietoj manęs kitą saTgą bau¬ 
džiauninku 

— Sugundė mane — nes būti sargu, tai — turėti daugiau laisvės ir di¬ 
desnės pagarbos, nei baudžiavą eiti. Saugok savo žemę, jei malonė — pa¬ 
sivaikščiok miške; o kai tvirta koja eisi į smuklę, su opšriniu krepšiu ir 
sut šautuvu, tai paprastas baudžiauninkas noroms nenoroms tau degtinės 
nupirks. 

— Nuomininkas gyniojos neišleisiąs, bet ponas leido, o aš sutikau būti 
sargu palaučiaus žinioje. ' 

— Praėjo vasara — nieko! praėjo žiema — gerai! atėjo pavasaris, įsa¬ 
kyta imti rekrūtus — ir ką ponas pasakysi? palaučiuis įsakė mane suimti ir 
surakinti į trinką... kerštingas bjaurybė!... 

— Veltui mano Onelė ašaromis 1 aplaistė nedorėlio kojas, veltui galva 
mušė į sienas; nieko nepadėjo — išvežė pristatyti mane į Minską. 

— Buvo tai kovas — o kovo mėnesį, ponas žinai, iš ryto šąla ir ledija, 
dieną atleidžia taip, kad net kiaurai per sniegą klimpsti; ogi nuo mūsų iki 
Minsko penkiolika mylių kelio. Nieko tai nereiškia! Onelė mano pėdsakais 
verkdama nuėjo į Minską, manydama, kad ten sugraudins keno nors širdį ir 
T cad mane išvaduos. 

— Tačiau atėjo jau per vėlai; kol pasiekė, mane jau buvo priėmę, ir gal¬ 
vą nuiskutę, ir rekrūto drabužiais apvilkę, ir atidavę į kareivio diadkos 
rankas. 

— Kiek buvo; verksimo, kiek verksmo, kai ji atvyko! ištisas dvi dienas 
kartu išbuvo, o paskui mane paėmė mankštyti, o žmoną išsiuntė. Nuėjo 
vargšė, garsiai aimanuodama, sakydama, kad einanti namo. 

— Bet ji ne namo ėjo: — mūsų ponas gyveno Viniuje, o: tai nuo Minsko 
dvidešimt septynios mylios iki Vilniaus, o čia saulė vis labiau kepina, kas 
žingsnis kojos iki kelių klimpsta; per patvinusias balas ir upokšnius, slėniuo¬ 
se} tarp kalnų, reikia bristi kartais ir su pavojumi gyvybei, — tačiau Ona 
nuėjo į Vilnių, nuėjo pasielgetaudama, nes nežinojau, kad ji man savoi pas¬ 
kutinius skatikus atidavė. Ėjo kokią porą savaičių!... ir davė Dievas jėgos 
moteriai ir kūno ir dvasios! Teisybė, kai atvyko į Vilnių ir atsistojo prie 
pono slenksčio, jėgų netekusi nualpo. 

— Negreit ją atgaivino, negreit per verksmus ir aimanas suprato po¬ 
nas jos rūpestį. Pągaliaui suprato, pasigailėjo, tuojau išsiuntė pasiuntinį, 
kad į mano vietą duotų kitą rekrūtą, o Onai liepė pašaukti gydytoją. Nu¬ 
leido jai kraujo, pasargino, o paskui pono vežimu namo parsiuntė. Mane 
einantį su būriu pasivijo net septynios mylios už Barisavo; grįžau į savo kai¬ 
mą, tačiau jau ne į sargus, tik į seną baudžiavos duoną.*) O, pone, tai 
žmona! — pabaigė senis, braukdamas ašaras. 

Ir aš pats ko nepravirkau. 

— Bet eisiu pažiūrėti, — tarė Mikalojus, pakeisdamas baisą, — ar sar¬ 
gas nemiega anoje vytinės pusėje. Gali omus apvogti, nes visur rasi žmonių, 
gerų ir blogų, ogi ir vokiečiai žmonės. 

Nusijuokiau, kad gerasis Palinuras, nežinodamas, pažodžiui pacitavo 
sakinį iš Valenrodo. 

Tad esame PRĖGLIAUS upėje, bet nesparčiai keliaujame; priešingas 
vėjas nuo jūros stoja į kovą, stumia atgal Prėgliaus vilnis ir drumsčia jo van¬ 
denį, kuris pasidaro nešvarus ir tirštas. Apie keturias valandas plaukdami 
vandeniu, tiesia beveik linija vos vieną mylią nuslinkom nuo Tepliavos iki 
malūnų vardu Cyma. Čia vytininkai paprastai perka miltus, arba mala sa¬ 
vo javus, nes Karaliaučiuje miltai perdaug brangūs. 

Tepliavos apylinkės gražios; nuo šiaurės, iš kur plaukiame, užstotos kal¬ 
vomis, nuo rytų paįvairina jas miškas ir plačios paprėgliškės lankos, už jų 
žvilga VĖLUVOS miesto mūrai, kuris guli už poros mylių iš čia į dešinę, o 
iš pietų gražūs mūro kaimai ir dvareliai, giraitėmis apsupti. Pralenkę dau¬ 
gybę tokių dvarelių ir iš paskutinių jėgų kovodami su vėjo siautimu, turime 
sustoti prie kalno LANGSDORF, netoli nuo Langės ežero, ir čia laukti tylos 


*) Iš tikro atsitikimo. V. S. 

Vos po kelių valandų sulaukėme; vėl plaukiame, bet ne toliau pusės mylios 
gauname nakvoti. 

Kitos dienos rytas, ketvirtadienį, pasveikino mus prie HOHLOEWEN 
miestelio, kurį mūsų ujpeiviai vadina, nežinau, kiek tai teisinga, senuoju Ka¬ 
raliaučium. Karaliaučiaus mūrai jau matyti iš tolo, nors nuo jo esame dar 
trys mylios, dar dvi, jau ir pusantros, — bet čia tokia'žemuma, kad jei ne 
didžiuliai ąžuolai ant sausų kupstų, jei ne miškai prie dvarelių ir kaimų, ta¬ 
čiau kurie čia kiek praretėję, tai galima būtų už kebų mylių žvilgsniui apimti 
visą akiratį. 

— Kaip vadinasi šitoji vieta? — klausiu šeimynos, kai priplaukiame 
gražų kaimą, su bažnyčia ir klebonija, dešiniame krante. 

— Tai ARNAU, — atsako vienas upeivių. 

— Štai tau ir vokietis 1 ■— suisiraukęs atsakė vairininkas, — koks čia tau 
Arnau, mūsų vytininkai paprastai tą kaimą vadina MOLYNĖ, saviškai — 
geriau. Ant to kalno kasa molį, kam jo reikia; matai Tamsta, čia sustojo 
kebas vytinės: patariu ir mums taip padaryti, nes betus mūsų vytinės pečių 
visad išplovė. Karaliaučiuje už viską reikia permokėti, o čia molį galima do¬ 
vanai imtis; — tai nuostabu, kaip tai pas vokiečius ir — dovanai. 

Pripažinau tų pastabų teisingumą ir, kol šeimyna parūpino mobo, iš¬ 
ėjau pasivaikščioti aplink bažnytėlę. Jaunas pastorius su gražia žmona ir 
dvejetu gražių vaikučių vaikščiojo Prėgliaus krantais, smalsiai stebėdami 
lietuvišką vytinę. Maloniai prisiartino prie manęs, klausinėjo apie kai ku¬ 
rias statybos smulkmenas, apie kiekį ir važtos vertę, kaip ilgai plaukiame 
ir daugybę kitų smulkmenų. Pastorius man pareiškė, kad Karabaučiuje 
universitete rasiu daug lenkų, ypač teologijos fakultete, kad jis ten turįs ke¬ 
letą gerų draugų, ir išvardijo man pažįstamas pavardes iš Slucko ir Sluicko 
krašto, kuriuos evangelikų kolegija atsiuntė čia mokytis. 

Atsisveikinęs su pastorium ir jo šeima, grįžtu į vytinę — plaukiame to¬ 
liau. Dar šiandien galima būtų pasiekti Karaliaučių, bet naktį lengvai gali¬ 
ma susidurti su vytinėmis, kurių čia pilna prieplaukoje. Tad nuplaukę pu¬ 
sę mylios ir nakvojame. Šiandien, penktadienį, geg. 31 (birž. 12) baigiame savo 
kelionę, ir štai jos galas — KARALIAUČIUS. Miestas, pavadintas Karaliaus 
kalnui, Regia mons, Koenigsberg, ima savo vardą ne nuo kryžiuočių, ne nuo 
Albertų margrafų, ne nuo Friedrichų, vėlyvesnių Prūsų karalių, bet nuo Len¬ 
kų karalių, kuriems nusilenkė tie Albertai ir kurie buvo Rytprūsių ir jų sos¬ 
tinės viešpačiai. Bet seniai praėjo tie laikai, apie kuriuos rašo auksapkunks- 
nds Kochanovskis. 

Pabkęs ramybėje skaudžius senus atsiminimus, guodžiuos, kad Kara¬ 
baučiuje rasiu lenkiškų paminklų. Pilyje yra slaptasis kryžiuočių archyvas, 
kur yra daugybė neįkainojamų smulkmenų Lenkijos ir Lietuvos istorijai, 
bažnyčioje Kneip-hoff rasiu mūsų protėvių šarvuJs iš XIV ir XV šimtmečio, 
bibliotekoje daugybę lenkiškų ir lenkų XVI šimtmetyje rašytų veikalų. 

Iš už miško pasirodo puikus miestas, kyšo pilies ir bažnyčių bokštai, 
stogai ir daugybė kaminų. Tačiau miestas pažiūrėti nėra per daug įspūdin¬ 
gas, nes Karaliaučius stovi plokštumoje tarp pelkių, kurias nedaug tepaįvai- 
rina miškas anapus Ptėgliaus. Kur-ne-kur malūnas, kur-ne-kur kaimelis, 
bet akys jau taip apsiprato su tokiais vaizdais, kad su patenkinimu kreipia¬ 
me jas į miesitą, į drumstą Prėglių ir į mūsų vytines, eilėje čia stovinčias. 

Tikras laivynas čia tų vytinių; kiek čia klegesio, kiek bruzdesio; bet čia, 
nesusilaukus pabaudos, negalima užtrukti daugiau kaip 48 valandas su tran¬ 
zito prekėmis. Siunčiu į miestą prievaizdą sumokėti rinkliavą; grįžo greitai 
su pakvitavimu ir su policijos įsakymu tuojau įplaukti į miestą, nes čia dėl 
didžiausia vytinių susigrūdimo galėtų viena kitą apdaužyti. 

Tuojau po prievaizdos atvyksta prūsų valdininkas Strommeister, arba 
vandens kelio viršininkas, pareikšdamas, kad jį neatidarys, jei nebus sumo¬ 
kėtas taleris. Žinodamas, kad tai nėra teisėtas mokestis, bet tik pono 
Strommeisterio lupikavimas, stipriai protestuoju, bet jisi nepaiso policijos 
Befehlio, kuris, tiesą pasakius, ne jį, bet mus tepaliečia. Paėmė taleruką, 
pareiškė atlikęs savo^ pareigas ir nuvažiavo, užleisdamas vietą kitam valdi¬ 
ninkui. 

Tas, geležiniu štempeliu apsiginklavęs, pareiškė, kad jis turįs patikrinti 
mūsų javų kiekį, ar mes lesame pilną muitą sumokėję, ar mes jų nesame 
kiek pakelyje pardavę. To žmogaus išvaizda žadino atviriau pasikalbėti. 
Be ceremonijų daviau jam pusę talerio; geraširdis, net nepažvelgęs į javus, 
paliudijo raštu, kad esame tvarkoje. Išsigelbėję iš antros gaišaties, sveikina¬ 
me trečią, policijos, valdininką, kuris mums liepė varytis prie miesto. Atsi¬ 
darė vaišinga miesto stotis ir, sveikinami Karaliaučiaus valkatų riksmais, ku¬ 
rie į mūsų vytines su javais mėto akmenis ir purvą, įplaukiame Prėglium į 
patį Karaliaučiaus vidurį, kur mūsų javų laukia seniai pasamdytas sandėlis, 
o mus pačiuis — elegantiškas butas prie Koggen ir Alts-teffische gatvių, mil¬ 
tų pirklio, pono Betzalto, namuose. 

Po tylios vandens kelionės miesto triukšmas, svetimi veidai ir drabužiai, 
svetima kalba ausyse, pedantiška vokiečių tvarka, prie kurios akis Lietuvoje 
neįpratusi — visa tai sudaro įspūdį, kad žmogus jauties, kaip našlaitis 
Norėjos verkti, rašyti saviems, bėgti pas juos dš svetimo krašto. Pasisakiau 
tuos įspūdžius mūsų vairininkui, kai rytą atėjo gauti įsakymų; bet jis ma¬ 
nęs nesuprato; pirmiausia, kadangi Karaliaučius nebuvo jam svetimas, nes 
čia jau buvo buvęs keliolika kartų, antra, gerai pasiguodė, nes anksti rytą 
buvo nuėjęs į vienatinę čia katalikų bažnyčią. 

Nutariau! pasekti jo pavyzdžiu — padėkoti Dievui už laimingą viso mė¬ 
nesio kelionę iš Kauno į Karaliaučių, kuri šiandien garlaiviu ir garvežiu at¬ 
liekama per nepilnas dvi dienas. 



Autoriaus pastaba knygos gale: 
Kalbėdami apie mineralinius Druskininkų ir 
Birštono vandenis, pateikėme jų pereitų metų 
padėtį; šiais (1860) metais abi tos įstaigos) ypa¬ 
tingai pastaroji, dar labiau išsivystė. 



Vietovardžių rodyklė 



dv. — dvaras, dvarelis, folvarkas 

ež. — ežeras 

k. — kaimas 

kl. — kalnas 

krč. — karčiams 

m. — miestas, miestelis 

mt. — muitinė 

p. — piliakalnis 

r. — ropa 

u. — upė, upelis 

v. — versmė 

vk. — vienkiemis 

Aleksotas, m. 


30. 

Jasolda, u. 

21. 

Alovė, u. 


27. 

Jauniklių kl. 

65. 

Alovėlė, u. 


27. 

Jeremičiai, m. 

17. 

Alytus, m. 


26. 

Jėsia, u. 

29. 

Ančia, Baltoji, u. 


24. 

Jėzno ež. 

29, 

Ančia, Juodoji, u. 


24. 

Juodis, r. 

30. 

Apenėlė, u. 


23. 

Juodoji, u. 

18. 

Arnau, k. 


70. 

Juodoji, u. 

20. 

Auksakalnis, dv. 


65. 

Juodoji Ančia, u. 

24. 

Ąžuolija, dv. 


54. 

Jūra, u. 

42. 

Bajorė, r. 


30. 

Jurbarkas, m. 

41. 

Balaitė, u. 


20. 

Jurgįškiai, k. 

58. 

Balbieriškis, m. 


27. 

Kalėdina, k. 

17. 

Balia, Didžioji, k. 


23. 

Karaliaučius, m. 

70, 

Baltasis, ež. 


22. 

Karčiupis, u, 

29. 

Baltoji Ančia, u. 


24. 

Karonių ež. 

29. 

Berežna, k. 


17. 

Karpava, dv. 

65. 

Bičiai, r. 


30. 

Katra, u. 

22. 

Bielica, m. 


20. 

Kaunas, m. 

30. 

Birštonas, m. 


27, 28. 

Kazokas, r. 

30 

Bistrą, u. 


18. 

Kernavė, krč. 

32. 

Bišpilis, kl. 


42. 

Kiduliai, dv. 

41. 

Buiriioji, u. 


18. 

Koldyčevas, ež. 

21. 

Chodosa, u. 


19. 

Koloža, k. 

22. 

Gerednė, u. 


19. 

Konia, r. 

30. 

Darsūniškis, m. 


29. 

Kreidos kl. 

23. 

Daušelė, u. 


23. 

Kremuševa, u. 

20. 

Deimena, u. 


64. 

Kromanė, ež. 

18. 

Deliatičiai, m. 


19. 

Kromanyčia, u. 

18. 

Devynios Salos, r. 


30. 

Kručkiai, k. 

13. 

Didysis Friedricho 

Kanalas 

62. 

Kruna, u. 

29. 

Didžioji Balia, k. 


23. 

Kubilnyčia, u. 

24. 

Ditva, u. 


20. 

Kukurėliai, mt. 

45. 

Dokudava, k. 


20. 

Kulautuva, krč. 

32. 

Dolhinavičiai, k. 


13. 

Labguva, m. 

63. 

Dotoinlė, u. 


20. 

Labna, u. 

23. 

Druskininkai, m. 


24. 

Landorėja, ež. 

21. 

Druskupis, v. 


28. 

Langsdorf, kl. 

69. 

Dubrava, u. 


24. 

Lašiša, k. 

23. 

Dubysa, u. 


38, 39. 

Lašiša, u. 

23. 

Dukurnonių ež. 


29. 

Lebeda, u. 

21. 

Duobėtoji, u. 


18. 

Linksmakalnis, kl. 

35. 

Friedricho Kanalas, Didysis 

62. 

LipšiČiai, dv. 

58. 


Mažasis 

60. 

Liškiava, m. 

25 


Senasis 

62. 

Liubčius, m. 

18. 

Galupėnai, k. 


51. 

Lopainia, u. 

29. 

Gardinas, m. 


22. 

Loša, u. 

13. 

Gardinytė, u. 


22. 

Lyda, u. 

20. 

Gauja, u. 


20. 

Masevičiai, k. 

21. 

Gelgaudiškis, dv. 


41. 

Mastai, m. 

21. 

Gelgaudų pilis 


41. 

Maučadis, u. 

20. 

Geniai, k. 


26. 

Mažasis Friedricho Kanalas 

60. 

Gilija, u. 


59. 

Medeikonys, k. 

29. 

Girstupis, u. 


29. 

Mellenbut, dv. 

54. 

Gornica, u. 


22. 

Merkinė, m. 

25. 

Gruben-Hoff, dv. 


63. 

Merkys, u. 

25. 

Grūtą, u. 


25. 

Mikalojaučizna, m. 

14. 

Guogai, k. 


30. 

Mikolajevas, m. 

19. 

Hohloewen, m. 


70. 

Mituva, u. 

42, 45. 

Isločis, u. 


19. 

Mižonys, k. 

26. 

Izva, u. 


20. 

Mohilna, m. 

14. 

Jacna, u. 


17. 

Molynė, k. 

70. 

Jaskutė, u. 


24. 

Morynė, k. 

19. 

Nachsende, k. 

58. 

Strauja, u. . 

25. 

Naliboka, u. 

20. 

Strėva, u. 

29. 

Naravai, k. 

27. 

Stšechuvka, u. 

24. 

Nemaniūnai, m. 

27. 

Sula, u*. 

17. 

Nemunaitis, m. 

26. 

Sutkaičiai, k. 

54. 

Nemunėlis, u. 

20. 

Sverženis, m. 

14. 

Nemunynas, u. 

62. 

Svisločis, u. 

22. 

Nereta, u. 

25. 

Šalutka, r. 

30. 

Nevėžis, u. 

30, 38. 

Šančiai, k. 

32. 

Oberwohl, dv. 

65. 

ŠČėra, u. 

21. 

Oginskio Kanalas 

2i. 

Ščersai, m. 

17. 

Orlia, m. 

20. 

Šereitlaukis, k. 

42. 

Ožė, u. 

23. 

Šešupė, u. 

54. 

Ožiai, m. 

24. 

Šileliai, k. 

32. 

Pačtuva, krč. 

32. 

Šlienava, k. 

30.. 

Pajūris, dv. 

54. 

Šnurka, u. 

25. 

Panemunė, k. 

17. 

Šventnyčia, ež. 

21. 

Panemunė, m. 

29. 

Šventoji, u. 

30. 

Panemunėlis, k. 

27. 

Telechanai, ež. 

21. 

Panemuninkėliai, k. 

27. 

Tepliava, m. 

65: 

Pašvenčiai, mt. 

45. 

Tilžė, m. 

55. 

Pažaislis, vienuolynas 

29. 

Tovelė, u. 

60. 

Pepeliai, k. 

64. 

Trapėnai, k. 

50. 

Periamas, m. 

23. 

Trezantolis, k. 

29. 

Peršėkė, u. 

27. 

Tulpelė, u. 

27. 

Pervalkas, k. 

24. 

Tusainiai, dv. 

54. 

Pesočna, k. 

13. 

Tverkta, u. 

27. 

Piliakalnis, kl. 

39. 

Usa, u. 

13. 

Pilupis, p. 

27. 

Uša, u. 

17. 

Plisa, u. 

20. 

Vainbinė, k. 

62. 

Polnica, u. 

24. 

Varkališkiai, vk; 

29. 

Praviena, u. 

29. 

Varna, r. 

30. 

Prėglius, u. 

64, 69. 

Varnėnai, r. 

30. 

Prienai, m. 

27. 

Varpelis, k. 

64. 

Pripetis, u. 

20. 

Veliuona, m. 

40: 

Prisinka, k. 

13. 

Velnio Pirtis, r. 

30. 

Prudova, u. 

20. 

Vėluva, m. 

69. 

Punelė, u. 

27. 

Ventos kanalas 

39. 

Punia, m. 

27. 

Verknė, u. 

29. 

Pyra, u. 

22. 

Veršvai, k. 

32. 

Radvilaučizna, dv. 

18. 

Viazova, u. 

21. 

Ragainė, m. 

54. 

Vieršustanė, u. 

25. 

Ratnyčia, u. 

24. 

Viesulą va, kl. 

35. 

Rosis, u. 

22. 

Viešvilė, k. 

50. 

Rumbonys, k. 

27. 

VievilšiŠkiai, d v. 

65. 

Rumšiškės, m. 

29, 

Vilijampolė, m. 

30. 

Rupkalviai, dv. 

65. 

Vilkija, m. 

37. 

Rusnė, u. 

59. 

Vi špilis, kl. 

42. 

Rybnica, ež. 

22. 

Volė, u. 

29. 

Salos, Devynios, r. 

30. 

Vičiūnai, k. 

30. 

Schanze-Krug, krč. 

58. 

ZaluČiai, dv. 

17.. 

Scherlecke, dv. 

64. 

Zondais, pilis 

41. 

Schmarbach, dv. 

65. 

Žagarė, dv. 

35. 

Senasis Friedricho Kanalas 

62. 

Žagarės, kl. 

35. 

Seredžius, m. 

39. 

Želva, u. 

22. 

Servečis, u. 

17. 

Žemaičių kanalas 

39. 

Slabada, m. 

30. 

Žiegždrai, k. 

27. 

Smalininkai, m. 

46. 

Žiegždrai, vk. 

27. 

Sobuva, u. 

29. 

Žukovy Borek, k. 

17. 

Stakliškės, m. 

28. 

Žvėrynas, ež. 

20. 

Stolpcai, m. 

15. 





